
Pratartis prie 2-ojo leidimo. 


Šis antras „Bendrosios mokslinio darbo metodikos pradų“ 


"leidimas yra stereotipiškas, t.y. be jokių atmainų palyginant su 


pirmuoju leidimu. Autorius tačiau aiškiai jaučia reikalą šitą savo 
veikalą pataisyti ir papildyti, bet, negalėdamas to padaryti tuojau, 
ryžosi jį leisti dar kartą viešumon be pataisų, nes nuolatiniai 
pareikalavimai parodo io neatidėliojamą reikalingumą. Ogi, leis- 
damas jį dabar iš matricų, autorius turi galimybę atsižvelgti į 
akademinės jaunuomenės pageidavimą ir padaryti jo kainą pri- 
einamą platesnei publikai. Jau vien dėl šito, autoriui rodosi, 
gali būti pateisintas antrasis veikalo leidimas kad ir pirmykščia- 
me netobulame jo stovyje. 

Naudodamasis šitos trumpos pratarties proga, autorius 


"gali atitaisyti vieną trūkumą iš daugelio dabar nebeatitaisomų, 


būtent, papildyti nurodytą knygoje literatūrą veikalais, surašy- 
tais rusų kalba: juk dar nevienam iš studijuojančios įaunuome- 
nės yra pageidaujama turėti šitų nurodymų. Čia ir bus ne pro 
šalį paminėjus šiuos kelis veikalus rusų kalba: 

1. Prof. L. I. Petražickij; Universitet i nauka. Opyt teorii 
i techniki universitetskago diela i naučnago sameo kraroväniid 
2 toma. S. Peterburg. 1907. 

2. N. A. Rubakin; Pis'ma k čitateliam o samoobrazovani 
SPB. 1913. 

3. Prof. N. I. Kariejev; Pis'ma k učaščeįsia molodeži o sa- 
moobrazovanii. 

Nors visi šie veikalai parašyti dar prieš didįjį karą, jie vis 


„dėlto nėra dar visai nustoję savo reikšmės. 


Autorius 


Pratartis. 


Šių bendrosios mokslinio darbo metodikos pradų atsiradimas ` 
buvo šitokis. Teologijos Filosofijos Fakulteto Filosofijos Skyriaus 
plane iš pat pradžios buvo numatyta. bendroji mokslinio darbo 
metodika, kaip pratybų darbas. Tačiau tuojau paaiškėjo, kad 
šitas pratybų darbas reikalauja nemaža teorinių nurodymų, kurie 
turi būti taikomi mokslinio darbo praktikai. Tuo tarpu lietuvių kalba 
iki šiolei nėra buvę pagaminta jokios literatūros, kuri galėtų ši- 
tam reikalui patarnauti. Taip dalykui stovint, noroms nenoroms 
teko žymi dalis laiko, skiriamo pratyboms, panaudoti paskaitoms, 
per kurlas buvo suteikiamos reikalingiausios žinios apie techni- 
nius mokslinio darbo metodus, Šiais 1925/6 mokslo metais auto- 
rius ryžosi surašyti savo nejeinančias į darbų tvarką paskaitas 
Ir jas išspausdinti, kad galima būtų ateityje tinkamai išnaudoti 
skiriamas pratyboms laikas, studentams įgaunant reikiamų teorinių 
žinių jau Iš spausdinto bendrosios mokslinio darbo metodikos 
vadovėlio. 

Savaime suprantama, kad susidaręs tokiu gana pripuolamu 
būdu vadovėlis negali pasižymėti nei dideliu pilnumu, nei ypa- 
tingu originalumu, nei giliu mokslingumu. Jis skiriamas reikalui, 
kuris yra ypač aktualus sulig mūsų universiteto atidarymu, ir 
kuris nors dalinai dera patenkinti, nelaukiant, kol galima bus 
susilaukti tobūlesnės literatūros, Taigi darbo pripuolamas Ir sku- 
botas pobūdis galės paaiškinti visus spausdinamojo rašinio trū- 
kumus, kuriuos pats autorius gerai jaučia, 

Vis delto, nežiūrint visų darbo trukumų, autorius tikisi, kad 
į: tokiame stovyje, kaip šitas darbas yra leidžiamas viešumon, 
is gali būti naudingas tiek studijuojančiam mūsų jaunimui, tiek 
is jauniems mūsų mokslininkams, rašytojams, žurnalistams, mo- 

gytojams ir šiaipjau inteligentams, kurie, taip ar šiaip susilies- 
tami su mokslo dalykais, neturi pakankamo supratimo apie tech- 
Ainius mokslinio darbo metodus, Žodžiu tariant, viltis kiek pa- 
gelbėti reikalui, kuris šiuo laiku yra jau aktualus, verčia autorių 

paleisti į spaudą veikalą, kuris šiuo tarpu autoriaus negali būti 
ištobūlintas del įvairių savo gyvenimo ir darbo aplinkybių. Tarp 
"kitko del šitos pastarosios priežasties spausdinamas rašinys tegalės 
būti pavadintas bendrosios mokslinio darbo metodikos pradais. 


Įžanga. 

I. Bendrosios mokslinio darbo metodikos esmė ir savybės 
sąryšyje sa trumpa literatūros apžvalga. — 2. Bendrosios mo- 
kslinio darbo metodikos aptartis ir suskirstymas. 

1. Atėjusiam į aukštąją mokyklą jaunuoliui arba jaunuolei 
prasideda naujas gyvenimas su naujais darbais, džiaugsmais ir 
net vargais. Įsirašius į studentų skaičių ir pergyvenus pirmus 
akademiškojo gyvenimo džiaugsmus, jaunam studentui kartais 
vargai labiau nujaučiami, negu patys darbai, Toji vertybė, kuria 
yra akademiškoji laisvė, kartais apvilia jauną studentą, statydama 
ji į visai neapribotą stovį. Aukštesniojoje mokykloje jo gyvenimas 
buvo aiškiai sutvarkytas; jis tiksliai žinojo, kas yra darytina bei 
siektina; viena diena buvo panaši į kitą, o dabar pats nežinai, ką 
turi daryti, kaip — apsispręsti, kaip — priè darbo prieiti. Tuo 
tarpu studijų laisvė verčia rinktis tą ar kitą mokslo rūšį savo 
pašaukimui, kuris dar nėra gal aiškiai numatytas; laikas reikalauja 
tuoj susistatyti atatinkamą klausomųjų paskaitų tvarkaraštį; neju- 
čiomis ateina pratybos, kur reik taip ar šiaip pasireikšti darbu 
iš dėstomųjų dalykų, kurie iš pradžios dažnai net ne visai supran- 
tami tiek savo terminologija, tiek Ir savo turiniu. Jei dar prie 
to visko prisideda rūpesnis, kur apsigyventi, kaip užsidirbti duo. 
nos kąsnį, — tai ne vienas iš jaunų studentų ima tyliai gailėtis 
ramių gimnazijos laikų ir įprastos patogios gyvenimo eigos, 

Iš tikrųjų, visi šitie vargai teturi vien pereinamojo pobūdžio 
pagal patarlę: pradžia darbą gaišina. Apsipratus su naujais drau- 
gais ir gyvenimo aplinkybėmis, palengvėl imama orientuotis ir 
rimtesniuose dalykuose; apsisprendžiama savo pašaukimo ir stu- 
dijų klausimuose; įsitraukiama į akademinio darbo tvarką ir stu- 
dijuojama su mažesniu ar didesniu sėkmingumu. Faktinai net 
pasirodo, kad labai reti yra atsitikimai, kad jaunuolis arba jau- 
nuolė bailiai pabėga iš akademiškojo gyvenimo bei darbo, ne- 
pergalėję pirmųjų jų sunkenybių. 

Tačiau negalima neigti, kad akademiniame darbe esti rimtų 
sunkenybių, ir kad todel pati aukštoji mokykla, norėdama pe- 

dagogiškai pasielgti, privalo palengvinti akademinio darbo sun- 

kenybes, jei ne visas, tai bent tas, kurios yra angštai surištos su 
pačia akademinio darbo esme. Ten, kur šito nedaroma, akade- 
miniame studentų darbe jaučiamas tam tikras trūkumas, kuris 
nebent pripuolamai pačių studentų ilgainiui yra pašalinamas, Juk 
yra visa eilė labai rimtų klausimų, liečiančių pačią akademinio 
darbo esmę, kurie nėra tyrinėjami kursuose, įeinančiuose į at- 
skirų fakultetų specialybes. Tokiais pav. klausimais yra: kaip pri- 
valu susidaryti paskaitų tvarka ir jos klausyti? kaip dera paskai- 
tos apdirbti? kaip išpuola dirbti pratybų darbas? kaip tenka nau- 
dotis mokslo literatura? kokiu būdu reik ruoštis prie mokslinio 
darbo? ir tt. ir tt. Pasirodo, kad šitie ir panašūs klausimai tiek 
yra rimti, ir jų išsprendimai tiek yra svarbūs akademinio darbo 
sėkmingumui, kad negalima kitaip pavadinti kaip apsileidimu at- 
sitikimą, jei aukštoji mokykla nepadeda savo studeniams šituos 
klausimus kuo anksčiausiai išspręsti ne tik teorijoje, bet ir prak- 


tikoje. 
Išpuola vis delto konstatuoti, kad žymi dalis aukštųjų Euro- 


pos mokyklų šituo reikalu iki šiolei nedaro nieko tokio, kas jį 
galėtų patenkinti, Todel manau, kad mūsų Teologijos Filosofijos 
Fakultetui priklauso garbė už tai, kad kalbamas reikalas iš pat 
pradžios stengtasi patenkinti įvedimu specialaus dalyko, kuris 
yra pavadintas bendrąja mokslinio darbo metodika, 

Vieną kaitą toks dalykas yra įvestas į mūsų filosofijos skyrių, 
privalu jis įvertinti mokslo atžvilgiu, nustatant jo sąvoką, tikslą, 
suskirstymą ir k. d. Pirmi klausimai, kurie čia gali kilti, bus, ar 
vadinamoji mokslinio darbo metodika yra mokslas tikra to žo- 
džio prasme? ir, jei taip, tai prie kokios mokslų grupės ji pra- 
vers priglausti? — Pasirodo tačiau, kad atsakymas į šituos klausimus 
yra tiek pat sunkus, kiek yra lengvas konstatavimas reikalo, iš- 
šaukusio patį dalyką į gyvenimą. Tai atsitinka todel, kad dalykas, 
pas mus pavadintas bendrąja mokslinio darbo metodika, faktinai 
tėra dar formacijos stovyje ir todel įvairiai yra suprantamas ir va- 
dinamas tų žmonių, kurie juoju rūpinasi. Kad taip iš tikro yra, 
paaiškės iš apžvalgos tos literatūros, kuria patariama susidomėtį 
del kalbamojo dalyko reikšmės, 

Pagrindinis veikalas, kurio pažinimą laikau privalomu visiems 
klausytojams, norintiems įsigyti moksliško susipratimo akademi- 
niame darbe, yra: Dr, Leopold Fonck S. J, Wissenschattli- 
ches Arbeiten (Beiträge zur Methodik und Praxis des 
akademischen Studiums). 

Kaip matyti iš veikalo įvardymo, Fonckas į jo pagrindą de- 
da, kaip objektą, mokslinio darbo dirbimą, ir sykiu paaiškina ty- 
rinėjamąjį savo dalyką antru padedamuoju pavadinimu: „Įnašai 
į akademinių studijų metodiką bei praktiką“, Iš to matyti, kad 
dalykas, kuris yra nagrinėjamas Foncko veikale iš tikrųjų yra 
akademinių studijų metodika, Kokie klausimai įeina į šitą akade- 
minių studijų metodiką, darosi aišku iš pačio veikalo turinio. Pirma 
jo dalis pavadinta: Mokslinio darbo mokykla, Čia labiausiai yra 
nagrinėjamas darbas seminarinėse pratybose ir jo paprastos lytys, 
kokiomis yra, pav., pranešimas, recenzija, populiarizacija, moks- 
linis klausimo apdirbimas. Antroji Foncko veikalo dalis pava- 
dinta: Mokslinio darbo metodas. Čia jau atsižvelgiama į moks- 
liškos disertacijos, arba šiaip jau moksliško veikalo, rašymą me- 
todingu būdu, ir todel paeiliui atsižvelgiama į tokius klausimus, 
kaip temos pasirinkimas, medžiagos rinkimas, medžiagos apdir- 
bimas, medžiagos išdėstymas įr veikalo išleidimas. Iš tikrųjų, kaip 
parodo veikalo turinys, Fonckas pereina nuo akademinių studijų 
prie mokslinio darbo metodikos, kuri, aišku savaime, turi prak- 
tinės reikšmės mokslo darbui. Apie Foncko paaiškinamąjį pava- 
d nimą galima būtų pasakyti, kad jis be reikalo stato praktikos 
žodį šalia metodikos, kadangi akademinio darbo praktika pati- 
riama ne knygoje, bet pratybose. Tuo tarpu, savaime aišku, aka- 
deminių studijų, arba mokslinio darbo, metodika turi praktinės 
reikšmės šitoms pratyboms. 


Rimtas Foncko veikalas išverstas jau į įvairias svetimas kal- 
bas. Tarp kitko lenkiškas jo vertimas pavadintas šitaip: „Praca 
naukowa. Przyczynek do metodyki studyów uniwersyteckich“. 
Pažymėtina yra čia tal, kad vertime pats dalykas jau pavadintas 
trampiau: universitetiškųjų studijų metodika. 


Antras veikalas, liečiąs mūsų dalyką ir turįs nemažos vertės, 
yra: Dr. F.E.Otto Schultze, Systematische und kriti- 
sche Selbständigkeit als Ziel von Studium und 
Unterricht (Sistemingas bei kritingas savarankiškumas, kai- 
po studijų ir mokymo tikslas). 


Otto Schultze stato sau uždavinį nustatyti mokslinio darbo 
bei mokymo tikslą ir nurodyti kelią, kuriuo dera eiti į šitą tikslą. 
„Sąmoningas supratimas to, kas yra mokslinis darbas, sako jisai, 
yra reikalingas kiekvienam, kas pretenduoja prie lavinto žmogaus 
vardo“ (III p.). Otto Schultze’s veikalas susideda iš trijų dalių, iš 

"kurių pirmojoje kalbama aple auklėjamąjį akademiškojo lavinimo 
tikslą, apie akademinio mokymo, tarp kitko, paskaitų santykia- 
vimą su šituo tikslu, apie svarbiausiąsias formalines pratybas; 
„antrojoje dalyje — apie mokslinio darbo, studijų ir akademinio 
mokymo pavyzdžius; pagaliau, trečiojoje dalyje —apie aukštosios 
mokyklos dėstytojo uždavinių priklausomybę nuo vietinių jo 
darbo aplinkybių. Iš turinio jau matyti, kad Otto Schultze's vei- 
kalas skiriamas tiek studentams, kiek ir patiems aukštosios mo- 
kyklos dėstytojams, taip tik, kad pirmiesiems daugiau tinka pir- 
moji knygos pusė, o antriesiems—antroji. 

Šitokis Otto Schultze's veikalo dvilypumas yra labai reikš- 
-mingas pedagoginiu atžvilgiu, Jis duoda nujausti, kad, kalbant 
apie akademinių studijų metodiką, labai arti prieinama prie pe- 
dagogikos mokslo, taip net, kad gali kilti klausimas, ar kartais 
akademinių studijų arba net mokslinio darbo metodika nėra 
pedagoginis dalykas, turįs reikalo su aukščiausiu pedagoginio 
veikimo laipsniu, Sito klausimo atžvilgiu yra labai įdomus ire- 
«čias patartinas dėmesiui veikalas: 

Dr. Hans Schmidkunz, Ein leitung in dieakade- 
mische Pädagogik (Akademinės pedagogikos įvada). 

Schmidkunz su (įsitikrinimu laikosi pažiūros, kad ne tik 
„gali, bet ir privalo būti akademinės pedagogikos, t. y. mokslo 
„apie tai, kaip aukštųjų mokyklų jaunimas turi būti metodingai 
"vedamas trumpiausiu keliu prie tikslų, kurių statosi šitos mokyk- 
Jos. Dar labai nesenai nebuvo jokių kalbų apie akademinę peda- 
„gogiką. Atsižvelgiant į tai, kad studento padėtis aukštojoje mo- 
kykloje yra kitokia, kaip mokinio gimnazijoje; kad jam, kaipo 
bent minimaliai subrendusiam žmogui, paliekama akademiškojo 
apsisprendimo laisvė, ir kad jis ne mokosi, bet studijuoja, laisvai 
Ieškodamas tiesos, — buvo manyta ilgą laiką, kad kalbėti apie aka. 
deminę pedagogiką yra nereikalingas dalykas, Tuo tarpu iš kitos 
pusės visuomet laikyta teisingu pasakymas, kad aukštoji mokykla 
yra ne tik mokslo, bet ir mokymo (žinoma, aukštesne šito žodžio 
prasme) įstaiga. Buvo irgi visuomet suprantama, kad aukštosios 
mokyklos dėstytojai Ir pratybų vedėjai vis delto turl ir privalo 
turėti vadovaujamos rolės. Juk aukščiausias aukštosios mokyklos 
idealas ir yra ruošti jaunoji karta mokslo darbui, kuriant jos 
„akyse patį mokslą. Nejaugi šitokiame santykyje tarp mokslininko 
kūrėjo ir besiruošiančio mokslininko nesama pedagoginės, arba 
„ūgdomosios įtakos? O jei esama, tai yra irgi reikalo, kad Šita 

įtaka būtų suimta į pedagoginį mokslą apskritai, ir kad būtų 
nustatytas metodas, kuris leistų šitai įtakai kuo sėkmingiausiai 
pasireikšti. Be to, jei šitokis reikalas pasireiškia tobuliausiame 
aukštosios mokslo įstaigos tipe, kuris senovėje buvo pavadintas. 
akademijos vardu, tai tas pats reikalas dar labiau jaučiamas pa- 
prastose aukštosiose mokyklose, kurios dažniausiai nepajėgia 
atsiekti savo gryno akademinio tipo. Tokiu būdu akademinė pe-- 
dagogika ir metodika pasirodo neišvengiamos aukštųjų mokyklų 
gyvenime, atsižvelgiant į normalų mokslinį santykiavimą tarp- 
profesoriaus ir studentų. Bet čia kaip tik yra svarbus dalykas. 
tinkamai suprasti šitas santykiavimas, 

Kai man tenka kalbėti apie pedagoginę, arba ūgdomąją moky- 
tojų rolę vidurinėse ir aukštesniosiose mokyklose, laikau reika- 
linga primygtinai pabrėžti bendrą atbalgiamąjį mokytojų užda- 
vinį, kuriuo yra vesti auklėtinį mokinį nuo auklėjimo prle auk- 
lėjimosi, nuo lavinimo — prie lavinimosi. Bent minimaliai su-- 
brendęs žmogus ir yra tasai, kuris sugeba pats toliau auklėtis 
bei lavintis. Bet tai toli gražu nereiškia, kad bent minimaliai 
subrendęs žmogus yra laisvas nuo reikalo ir net tiesioginės prie- 
volės toliau auklėtis ir toliau lavintis, nes šita prievolė nesibai-- 
gia, galima sakyti, niekuomet žmogaus gyvenime ir nustoja savo 
reikšmės nebent mirties patale, 

Jeigu toks minimaliai subrendęs žmogus, perėjęs į savaran- 
kiškojo auklėjimosi bei lavinimosi perijodą, arba tarpsnį, ateina. 
į aukštąją mokyklą, jo prievolė auklėtis bei lavinantis pasidaro: 
jo profesinio pasiruošimo prievolė ir todel privalo būti sistemingai 
bei metodingai vykdoma akademiniame gyvenime ir darbe. 
Profesinis lavinimasis akademiniame gyvenime ir yra tai, kas. 
yra vadinama akademinėmis studijomis. Kaip tik todel, kad stu- 
dentas ne mokosi, bet studijuoja, jis skiriasi nuo mokinio ne 
tik savo darbu, bet ir savo vardu. Tuo tarpu akademinės studijos tuo 
skiriasi nuo visai nepriklausomo savarankiškojo lavinimosi, kad jos 
yra įstatytos į akademinio gyvenimo ribas ir yra vadovaujamos mo- 
komojo aukštosios mokyklos personalo. Už aukštosios mokyklos ribų 
kartais galima atsiekti savo savarankiškuoju darbu beveik to pačio 
rezultato, ką ir aukštojoje mokykloje, bet visuomet reikės konsta.. 
tuoti, kad šitas rezultatas buvo atsiektas ilgesniu keliu ir neduoda 
laidų, kad kritingas metodingumas jame pakankamai išlaikytas, 
Aukštojoje mokykloje studentas, nors ir nėra mokomas paprasta 
šito žodžio prasme, vis delto jis yra padedamas ir vadovaujamas 

savarankiškajame savo lavinimesi, t y. akademinėse savo studijose: 
Kad šita pagalba ir vadovavimas būtų kuo sėkmingiausiu, arba kad 
akademinių studijų eiga kuo trumpiausiu "keliu privestų prie 
mokslinio sąmoningumo, kritingumo, sistemingumo ir metodin- 
gumo, reikalinga yra mokomajam aukštosios mokyklos personalui 
akademinė pedagogika, apie kurią kalba H. Schmidkunz, 


Jei Otto Schultze pirmąją savo veikalo dalį skiria labiau 
studentams, o antrąją — aukštosios mokyklos personalui, tai 
Schmidkunz visą savo knygą labiausiai skiria šitam pastarajam. 
Jo „Akademinės pedagogikos įvada“ nagrinėja labiausiai akade- 
minės pedagogikos savybes ir jos reiškimosi lytis. Tokiu būdu . 
iš vienos pusės stovi studentų reikalas įsigyti kuo greičiausiai 
savarankiškuoju lavinimusi per akademines studijas metodingumo. 
moksliniame darbe; o iš antros pusės stovi mokomojo aukštosios 
mokyklos personalo reikalas įsigyti pedagoginio sugebėjimo kuo 
sėkmingiausiai vadovauti akademinėms studentų studijoms. Yra 
aišku, kad šitiems dviem reikalams negali lygiai gerai atsakyti 
vienas ir tas pats dalykas, nors tarp akademinių studijų metodikos 
ir akademinės pedagogikos yra nemaža susidūrimo taškų. 


Iš to, kas sakyta, galėjo paaiškėti, kad akademinė peda- 
gogika priklauso prie plačiai suprasto pedagogikos mokslo. Užtat 
nėra dar paaiškėję, kaip galutinai pavadinti ir kur priskirti 
akademinių studijų metodika. Skiriama studijuojantiems žmonėm: 
mokslinio lavinimosi reikalais, ji negali būti priskiriama prie 
pedagogikos, kadangi pedagogika, trumpai tariant, yra ūgdymo, 
bet ne ūgdymosi mokslas. Iš kitos pusės akademinių studijų 
metodika turi ne tiek teorinės, kiek praktinės reikšmės. Jei moksli- 
nio darbo metodika turėtų grynai teorinės reikšmės, ji turėtų 
būti priskirta prie bendrosios metodologijos, kuri sudaro antrąją 
logikos pusę, kur yra tyrinėjami mokslingosios sistematizacijos 
principai bei taisyklės. Tuo tarpu akademiniu studijų, arba 
mokslinio darbo, metodika tarnauja labiausiai praktiniam, arba 
techniniam, metodingumui moksliniame darbe. Logikos metodolo- 
gija tyrinėja tai, kokiu keliu galima tikriausiai atsiekti tiesa; tuo 
tarpu mokslinio darbo metodika tyrinėja, kokiu būdu galime 
sėkmingiausiai dirbti moksiò 6 b29 techninės jo organizacijo: . 
atžvilgiu. i 

Šituo pastaruoju atžvilgiu įdomus yra nedidelis velk?'os, 
parašytas prancūziškai ir patartinas ketvirtoje vietoje; 

Dr. P, Chavigny, Organisation du travail Intel- 
Iectuel (Intelektualinio darbo organizacija) Savo įžangoje 
'Chavigny nusiskundžia, kad beveik niekur nėra dėstoma apie 
protinio darbo metodus, arba apie praktinę bet kurios protinės 
kūrybos techniką. Pažymėdamas, kad šitai spragai užpildyti 
išsivysto nauja doktrina, arba formuojasi naujas mokslas, jis 
pataria jį pavadinti bendrosios propedeutikos vardu, kas reikštų 
paruošiamąjį aiškinimą apie techninį protinio darbo metodą. Čia 
aiškėja dar kartą pagrindinis skirtumas tarp logikos metodologijos 
ir mokslinio darbo metodikos: pirmajai rūpi teoriniai mokslinio 
«darbo metodai, tuo tarpu kad antrajai rūpi techniniai mokslinio 
darbo metodai. 

Chavigny teisingai pastebi, kad mūsų laikais techniniai darbo 
metodai išsivysto iki mokslinės teorijos laipsnio ne tik mokslinio 
darbo srityje, bet ir įvairiose praktinio gyvenimo srityse. Ypa- 
tingai aktualus yra dabar klausimas apie mokslinės fabrikų ir 
„dirbtuvių organizacijos principus, sąryšyje su ta darbo industri- 
alizacija, kuri taip toli nužengė paskutiniais laikais. Tą pat, žinoma, 
galima būtų pridėti apie visuomeninį veikimą, apie veikimą per 
visuomenines organizacijas ir privatines draugijas. Tik tas tesu- 
„geba sąmoningai veikti, kas žino darbo metodą. „Turėti metodas, 
sako Chavigny, visuomet reiškia tam tikra energijos ekonomiją, 
tam tikrą laiko ekonomiją, apskritai, ekonomiją tikra to žodžio 
prasme, nes ji taip ar šlaip visuomet pasireiškia pinigų ekonomija“ 
(21 p.). — Vis delto pats Chavigny'jo veikalėlis, palygintas su 
Foncko veikalu, yra labai neturtingas, nors ir turl savyje visą 
ilẹ įdomių pastabų. 

Iš senesnių veikalų bus ne pro šalį pažymėjus veikalą: 

Di. J. E. Erdmann, Vorlesungen über akade- 
misches Leben und Studium (Paskaitos apie akade- 
minį gyvenimą ir studijas). Šitas Erdmano veikalas susideda iš 
trijų dalių, iš kurių pirmoje dalyje nagrinėjimas klausimas, kas 
studijuoja, antroje dalyje—klausimas, kas studijuojama, ir trečioje 
dalyje — klausimas, kam studijuojama. Veikalas yra įdomus ta 

prasme, kad jame gaua plačiai yra kalbama apie studentą, kaipo 
akademinių studijų ir akademinio gyvenimo subjektą. Vis delte 
šitas veikalas yra jau kiek pasenęs. 

Iš kitų veikalų, turinčių seikalo su akademinėmis studijomis, 
dera dar pažymėti dvi knygos, kurios ne tiek aisižvelgia į mokslį- 

nio darbo, techniką, kiek į dorines jo aplinkybes. Šitiedvi 
knygos yra: 

A.-D. Sertillanges, Lavie intellectuelle. Son 
esprit, Ses conditions. Ses métho des (Intelektualinis 
gyvenimas: jo dvasia, sąlygos, metodai), ir 

J. B. Krier, Das Studium und die Privatlektüre 
{Studijos ir privatinė skaityba). Sertillanges'o veikalas buvo verstas 
ir spausdintas „A/eityje“.—Kriero veikalas yra vertingesnis antrąja 
savo dalimi, kur yra kalbama apie knygų skaitymą. 

Šalia mokslinio darbo ir net sąryšyje su juoju visai pravartu 
rūpintis dar trimis dalykais, kuriais yra menas skaityti, menas 
rašyti ir menas kalbėti. Nesigilindamas į šituos dalykus, tepa- 
minėsiu vien kelis veikalus, kurie, kaip ir kiti nurodomieji veikalai, 
toli gražu neišsemia liečiančios kalbamus dalykus literatūros: 

Emile Faguet, L'art de lire, 

Gustave Lanson, Conseils sur lart décrire, 

Abel Hermant, L'Art décrire. 

Georges Bert. L'Art de dire. 

Willibrord Bessler O. S. B,Der junge Redner, 

Baigus trumpą bibliografinę dalyko apžvalgą su pastabomis 
apie jo įvairius aptarimus, tenka vis delto galutinai nusistatyti 
apie tikslią jo aptartį. Taip ar šiaip, kalbamas dalykas yra aka- 
deminių studijų arba moksKaio darbo metodika. Iš dviejų vardų: 
„akademinės studijos ar mokslinis darbas, pastarasis yra labiau 
pageidaujamas, kadangi leidžia naudotis šituo dalyku ne tik 
„studentams, bet ir šiaipjau laisvai studijuojantiems žmonėms. Iš 
„dviejų vardų: metodika ar propedeutika, pirmasis yra labiau 
pageidaujamas, kadangi jis nurodo tai, kas moksliniame darbe 
yra svarbiausias dalykas, t. y. metodas. Užtat su Chavigny galima 
sutikti, kad kalbamoji metodika yra bendra, t. y. taikoma visiems 
mokslams apskritai, nes gali būti dar specialiosios mokslinio 
darbo metodikos, taikomos vienam kuriam mokslui, pav., medi- | 
cinal, gamtai. Panašiai logika patiekia bendrosios metodologijos, 
tuo tarpu, kad kiekvienas atskiras mokslas gali dar turėti specia- 
osios metodologijos. Del visų šitų priežasčių pavadinimas „ben“ 
„droji mokslinio darbo metodika“ man rodosi visai pateisinamas. 

Suvedant krūvon visa tai, kas buvo pasakyta apie bendrąją 
mokslinio darbo metodiką, galima suteikti jai šitokia aptartis: 

Bendroji mokslinio darbo metodika yra disciplina, paliekianti 
„studijuojantiems žmonėms techninio metodo, kad jie su jo pagalba 

galėtų moksliniame darbe atsiekti trumpiausiu keliu kuo didžiausio 
sėkmingumo. 

Ar šita disciplina yra jau nūdien mokslu griežta to žodžio 
prasme, galima dar teisėtai abejoti. Bet taip ar šiaip yra neabejo- 
tina, kad ji yra naudinga ir net būtinai reikalinga mokslo darbui 
iz šiaipjau mokslinei kultūrai. Ogi šito pakanka, kad kalbamas. 
dalykas rastų vietos aukštosios mokyklos sienose, ypač pas mus, 
Lietuvoje, kur mokslinės tradicijos yra dar labai silpnos, ir kur 
mokslinė kultūra turi būti todel skatinama visomis galimomis 
„priemonėmis, 

2. Pagaliau, baigdamas įvedamąsias pastabas apie bendrąją. 
mokslinio darbo metodiką, turiu dar nusakyti jos suskirstymą, 
pagal kurį teks jinai planingai dėstyti. — Kadangi, taip ar šiaip, 
bendroji mokslinio darbo metodika yra visų pirma taikoma aka- 
deminiams darbams, tai, savaime aišku, šitokiose aplinkybėse bus. 
tikslingiausia eiti nuo akademinių studijų prie kuriamojo moksli- 
nio darbo, 

Pirmojoje bendrosios mokslinio darbo metodikos dalyje reikėtų 
kalbėti apie mokslinio darbo darbininką apskritai. Tokiu darbi- 
ninku yra, aišku, mokslininkas. Čia būtų tokių klausimų, kaip:. 
kas yra mokslininkas, kokiomis ypatybėmis, arba kokiais nusitei- 
kimais jis privalo pasižymėti, kokias gyvenimo bei darbo aplin- 
kybes jis turi susidaryti, kad mokslinė jo kūryba būtų kuo vaisin- 
giausia, ir tt. Statyti taip plačiai klausimas mūsų reikalui yra ne 
visai tikslinga, ir todel pakaks, jei pirmojoje bendrosios mokslinio 
darbo metodikos dalyje tekalbėsiu vien apie akademinių studijų 
darbininką, t. y. apie studentą. 

Antrojoje bendrosios metodikos dalyje išpuola kalbėti aple 
išvidinį mokslinio darbo tikslą. Tokiu tikslu yra visų pirma pilnas 
mokslinis pačio moksliniūko susipratimas, jo savarankiškumas, 
kuriamoji iniciatyva, žodžiu tariant, mokslinis jo subrendimas, 
Siaurinant mūsų reikalui antrosios dalies dalyką, teks kalbėti 
apie moksliškąjį studento sųbrendimą, kaip apie akademinių 
studijų tikslą. 

Trečiojoje bendrosios metodikos dalyje tenka kalbėti apie: 
mokslinio darbo priemones bei šaltinius. Atsižvelgiant į studento 
padėtį, mokslinio darbo priemonėmis bus, pav., paskaitų klausymas, 
knygų skaitymas, arba lektūra, t. y. skaityba, pratybos Ir tt; ogi 
šaltiniais bus knygynas, užrašai, surinkta 1 sutvarkyta moksle 
medžiaga ir tt, 

Ketvirtoje bendrosios metodikos dalyje turėsiu kalbėti apie 
mokslinio darbo rūšis. Paruošiamajame savo tarpsnyje per aka- 
demines pratybas mokslinis darbas visų pirma gali reikštis žodžiu. 
Taip per pratybas įvyksta diskusijos, gali būti net suorganizuotas 
mokslinis disputas, gali būti interpretuojamas, arba aiškinamas, 
tekstas, gali būti bendromis pajėgomis tyrinėjamas koks nors 
mokslo klausimas ir tt. Tolimesniame savo tarpsnyje mokslinis 
darbas gali pasireikšti raštu tokiomis rūšimis, kokiomis yra san- 
trauka, recenzija, populiarizacija, referatas ir tt. 


Visos šitokios paruošiamosios mokslinio darbo rūšys taktinai 
veda prie to rimto mokslinio darbo, kuriuo yra savarankiškas ku- 
riamasis mokslinis tyrinėjimas, Todel penktoje ir paskutinėje ben- 
drosios metodikos dalyje kalbama apie tokio savarankiškojo ku- 
riamojo mokslinio tyrinėjimo išdavą, kuria yra mokslo veikalo 
rašymas. Faktinai mokslo veikalo kūrimas yra objektyvinis mok- 
slinio darbo tikslas. Jei antrojoje metodikos dalyje kalbama apie 
subjektyvinį mokslinio darbo tikslą, kuriuo yra mokslininkui išvi- 
dinis subrendimas, tai čia jau kalbama apie šito subrendimo vai- 
sių realizaciją. Mūsų akademiniame gyvenime tokia realizacija 
įvyksta tada, kai aspirantai į mokslo laipsnius rašo savo darbus, 
vadinamus disertacijomis. Tai yra paskutinis akademinių studijų 
laipsnis, ir todel paskutinėje metodikos dalyje bus tik tiek atsi- 
žvelgta į mokslo veikalų rašymą, kiek reikalinga yra suteikti ben- 
drų nurodymų disertacijai parašyti. 

Taigi penkios pagrindinės mokslinio darbo metodikos dalys 
bus šitaip pavadintos: 

I. Studentas, kaip akademinių studijų dar- 
bininkas, į 

II. Mokšliškašis subrendimas, kaip akade- 
minių studijų tikslas, 

II. Mokslinio darbo priemonės bei šaltiniai, 

IV. Mokslinio darbo rūšys, 

V. Mokslo veikalo rašymas, 

Pradedantiems akademines studijas klausytojams daugiausia 
svarbos turi III ir IV skyriai, nes juose kalbama apie dalykus, 
kurie gali ir privalo būti taikomi šitose studijose jau einant mok- 
slą universitete. Pir muodu skyriu turi labiausia principialios reik- 
šmės ir tik iš tolo santykiuoja su mokslinio darbo technika, Todel 


DEVR 


jiedviem neteks daug skirti laiko. Paskutinis, t. y. V skyrius, turi 
reikšmės tiems, kurie ruošiasi dirbti mokslo kuriamąjį darbą. 
Akademinių studijų pradžioje apie tai irgi neteks plačiai kalbėti, 
nes šito darbo ypatybės visose jo smulkmenose turi faktinai reikš- 
mės tik doktorantams, kurie patys jau pajėgia pasiteirauti šituo 
reikalu apie smulkmenas. Todel apie mokslo veikalo rašymą su- 
teiksiu gale kuo bendriausių nurodymų. 


I. Studentas, kaipo akademinių studijų darbininkas. 


1. Studento sąvoka. — 2. Akademinės studento savybės, — 
3, studento gyvenimo tvarka. 


1. Pirmajame bendrosios mokslinio darbo metodikos sky-- 
riuje, kur turi būti kalbama apie akademinių studijų darbininką, 
t. y. apie studentą, žinoma, ir studentę, reik išsiaiškinti bent trys. 
pagrindiniai klausimai: 1. kas yra studentas, 2. kokios yra aka- 
deminės studento savybės ir 3. kokia privalo būti jo gyvenimo. 
tvarka. Taigi visų pirma, kas yra studentas? 

Kiekvienas aukštosios mokyklos klausytojas iš savo, kartais. 
kartaus, patyrimo žino, kas yra būti studentu. Bet, žinoma, čia 
klausimas statomas ne ta prasme, kuo kartais tenka būti studentui, 
bet, — kuo jis privalo būti iš savo esmės. Kitaip tariant, klau- 
simas yra statomas normatyvinės pedagogikos šviesoje. Ir štai, 
pedagoginiu atžvilgiu klausimas nėra taip paprastas, kaip gali 
rodytis pirmu pažvelgimu. O tuo tarpu gerai jis išspręsti reiškia 
studentui gerai suprasti savo akademinius tikslus, uždavinius ir 
pareigas. Taigi, klausimas, kas yra studentas, išsprendžiamas są- 
tyšyje su klausimu, kokia yra studento padėtis pedagoginių 
atžvilgiu, 

Savaime aišku, kad studentas pedagoglniu atžvilgiu negali 
būti laikomas visai pasiruošusiu prie gyvenimo ir profesijos žmo- 
gumi: jis kaip tik todel studijuoja, kad jam reik pasiruošti galu- 
tinai prie gyvenimo ir, tarp kitko, prie savo parinktosios profesijos. 
Todel jo negalima siatyti gretimais su visai pasiruošusiu prie 
gyvenimo bei veikimo specialistu. Bet iš kitos pusės jo nega- 
lima statyti greta su mokiniu, kuris nėra gavęs brandos liudymo. 
Brandos liudymas, kaip jau buvo pažymėta, liudija ne apie pilną 
visais atžvilgiais subrendimą, bet tik konstatuoja jaunuolio gyve- 
nime tą momentą, kai jis tampa žmogumi, kuris sugeba pats 

auklėtis bei lavintis. Tai reiškia, kad sulig tuo, kaip jaunuolis 
pereina iš aukštesniosios mokyklos į aukštąją, jis paliuosuojamas 
nuo prievolės mokytis svetimoje priežiūroje, bet užtat jam susi- 
daro prievolės laisvai studijuoti pagal savarankiškojo veiklumo 
principą. — Laisvas pasiruošimas prie savo asmeninio pašaukimo 
gyvenime šavarankiškuoju auklėjimusi bei lavinimusi ir yra 
viena pagrindinė studento žymė, 

Antra pagrindinė jo žymė yra tai, kad šitas pasiruošimas 
prie savo asmeninio pašaukimo gyvenime įvyksta visų pirma ir 
labiausiai per akademines studijas. Šitose akademinėse studi- 
jose studentas randa pakankamai progos auklėtis bei lavintis, 
nebūdamas iš prievolės auklėjamas bei lavinamas taip, kaip tai 
daroma aukštesniojoje mokykloje. 

Dvi studento žymės parodo, kad jis stovi tarp paaugėlio ir 
visai suaugusio vyro, ir kad savo darbu jis stovi tarp mokinio 
ir moksliškai pasiruošusio specialisto. Paaugėlis mokosi; jaunuolis 
studijuoja; moksliškai pasiruošęs vyras kuria mokslą arba kitus 
moko. Pirmasis yra mokinys; antrasis yra studentas; trečiasis 
yra savo pašaukimo, arba profesijos, specialistas, tarp kitko, mo- 
kytojas, dėstytojas, akademikas. 

Sąryšyje su šita tarputine studento padėtimi prof. Erdmanas 
davė savo veikale „Vorlesungen über akademisches Leben und 
Studium“ įdomią studento charakteristiką, atremtą dargi į termino 
„Stužentas“ etimologinę analizę. „Studentas, sako jisai,“ nebe- 
gauna jau pamokų iš kitų, bet ir kitiems jis jų dar neduoda, 
tačiau jis sykiu prisiima Ir duodasi pamokymų, pats besimokyda- 
mas. Taip pat jis stato uždavinių, tačiau ne kitiems, bet pats 
sau; jam uždavinių mokytojas jau nebestato, pašaukimas dar ne- 
stato. Jo veikimas pasižymi tuo, kad jis stovi tarp mokymosi 
Ir žinojimo, pratinimos! ir sugebėjimo: tai yra mokymasis žinoti, 
pratinimasis meniškam sugebėjimui įsigyti. Jis bando savo jėgas 
ir šitas savęs bandymas yra ne kas kita, kaip tai, ką mes vadi- 
name žodžiu „studijuoti“. Nei mokinys, nei mokslininkas ne- 
studijuoja: jiedu dirba, nes prievolė juodu stumia, nes pirmasis 
turi, o antrasis privalo. Prie studijavimo priklauso pamėgimas 
pagal savo nuožiūrą; studium reiškia išskirlamąjį pamėgimą (pa- 
kanka prisiminti posakis: sine ira ei studio); studijuoti reiškia 
tad: norėti, pagal savo nuožiūrą rinktis... Tarputinis nepriklau- 
somybės stovis, kuris praktinėje srityje pasireiškia pasirinkimu, 
o teorinėje srityje klausimo statymu, yra čia normalus dalykas, 

tuo tarpu kad jis neranda vietos nei pas-mokinj, nei pas žinantį, 
Studijuoti tereiškia vien visai nepriklausomai nuo kitų, pagal 
savo nuožiūrą arba pamėgimą, stengtis. Todel nelaisvas studi- 
javimas turi savyje išvidinio prieštaravimo, kaip tada,, kai ne- 
laisvė reiškiasi prievarta, taip ir tada, kai ji reiškiasi baime. Stu- 
dijuoti reiškia turėti norą; studijuoti be savo noro yra tad me- 
dinė geležis“ (47-48 p.). Erdmano supratimu, studentas ir yra šitaip 
'studijuojąs jaunuolis. 

Kaip jaunuolis, t. y. bent minimaliai subrendęs žmogus, 
jis turi dar ruoštis prie savo gyvenimo pašaukimo per pasirinkimą 
"tam tikros profesijos. Kaip studijuojąs asmuo, jis turi šitame 
"savo pasiruošime pasireikšti maksimaliniu savarankiškuoju veik- 
lumu, nes jis yra priėjęs tokį savo amžiaus laikotarpį, kai auklė- 
jimas turi pasikeisti auklėjimusi, lavinimas — lavinimusi, prie- 
varta—laisve, priežiūra— pasitikėjimu, mokymas—patarimu ir va- 
»dovavimu akademiniame darbe, 

Susipratęs savo padėtyje studentas bus tas, kas turės aiškų 
šitų dviejų pagrindinių studento žymių supratimą. Ne studentu, 
"bet filisteriu yra tasai, kas neturi aiškios savo įaunumo sąmonės, 
{r ne studentu, bet mokiniu yra tasai, kas nestudijuoja, bet tik 
mokosi vien tiek, kiek yra reikalinga kvotimams išlaikyti ir diplo- 
-mui gauti. Štai kodel, normaliai imant dalyką, studentas, užsi- 
imąs politika, yra filisteris, per anksti pasenęs visuomeniniame 
darbe ir sustojęs vietoje, tuo tarpu, kai jam visai pritinka statytis, 
„politinių ir apskritai visuomeninių problemų, jos studijuoti ir 
spręsti platesniu akiračių kaip tik tam, kad būsimas jo veikimas 
būtų ne diletantiškuoju politikavimu, bet rimtu ir principingu 
"visuomeniniu darbu. — Iš kitos pusės studentas, negavęs aukštes- 
niojoj mokykloje pakankamo pasiruošimo, negali sėkmingai atsi- 
„dėti studijoms, kol jis bus papildęs savo išsilavinimo trūkumus. 
Kitaip ir universitete jis bus tuo pačiu mokiniu, kokiu jis buvo 
„aukštesniojoje mokykloje savo mokytojo priežiūroje ir globoje. 

Priklausomybėje nuo studento padėties yra ir tas akademi- 
nis darbas, kuris jam tenka daryti. „Akademinio lavinimo svorio 
«centras, sako Schmidkunz, glūdi ne mokykloje, bet namie“ (48 p.), 
Šituo atžvilgiu visai kitaip atrodo darbas aukštesniojoje ir ypač 
vidurinėje mokykloje, kur mokymo svorio centras turi būti kaip 
«tik mokykloje. Todel visai teisingai yra to paties Schmidkunz'o 
„pasakyta, kad žemesnėje mokykloje didaktiniu meniškumu yra 
-sugebėjimas atbaigti svarbiausią mokymo bei mokymosi darbą 

pačioje pamokoje, tuo tarpu kad aukštojoje mokykloje didaktinių 
meniškumu yra sugebėjimas atbaigti pagrindinį darbą šalia paskaitos, 

Einant prie šito paskutinio tikslo išlaikoma nuosekli grada- 
cija: žemiausiame mokyklos laipsnyje stengiamasi maksimumas 
darbo atlikti mokykloje, kad mokinys neturėtų reikalo netikslin- 
gai dirbti darbo namie, kai jis nėra dar prie to prisiruošęs. 
Viduriniame mokyklos laipsnyje mokinys yra pratinamas dirbti 
darbą ne tik mokykloje, bet ir namie, kiek tai atatinka jo su- 
gebėjimui tikslingai dirbti savarankiškąjį darbą. Pagaliau aukš- 
čiausiame mokyklos laipsnyje studentas yra tik nuteikiamas per pa- 
skaitas ir kitus akademinius darbus tam, kad jis kuo geriausiai ir kuo 
tikslingiausiai galėtų dirbti darbą savo pastangomisir;savo iniciatyva, 
Todel labai klaidinga bus nuomonė, kad studentas sulig tuo, kaip jis 
yra išėjęs iš aukštesniosios mokyklos, yra tuo pačiu pasiliuosavęs nuo 
kasdieninio darbo knygyne arba namie. Pagrindinis skirtumas čia 
tėra vien tas, kad aukštesniojoje mokykloje naminis darbas yra auto- 
ritetingai nustatomas, tuo tarpu, kad aukštojoje mokykloje asme- 
ninis darbas šalia josios turi būti pačio studento laisvai reguliuo- 
jamas visais atžvilgiais. — Akademinė studento laisvė nėra nei- 
giamo pobūdžio: ji nėra laisvė nuo darbo, bet laisvė rinktis, 
tvarkytis ir vykdyti darbą pagal savo nuožiūrą ir pamėgtąją spe- 
<cialybę. Šita akademinė laisvė sudaro studentui prievolių ta 
prasme, kokia la noblesse oblige, t. y. kokia prasme kilnumas 
sudaro prievolių. 

2, Einant dabar prie akademinių studento savybių, arba tų 
žymių, kurios būtinai plaukia iš studento sąvokos, reik pirmoje 
vietoje pastatyti kaip tik šita akademinė studento laisvė, kuri, 
kaip matėme, savaime jau plaukia iš studento aptarties ir net 
etimologinės pačio termino reikšmės. Tačiau, jei akademinė 
studento laisvė yra neabejotina studento savybė, tal užtat akade- 
minės laisvės supratimas ir jos realizavimas akademiniame gyve- 
nime gali sukelti daug abejonių smulkmenos, 

Visų pirma ne pro šalį bus paakinus, kad akademinė laisvė 
turi ne vieną kurią prasmę, bet keletą, taip kad atsiranda reikalo, 
nenorint dalyko klaidingai suprasti, su visomis jos prasmėmis 
čia trumpai apsipažinti. 

Visų pirma dera pastebėti, kad akademinės laisvės pradžia 
glūdi mokslo autonomingume. Kiekvienas mokslas siekia tiesos 
išvįdinėmis savo metodo priemonėmis Ir nepakenčia įsikišimo 
pašalinių veiksnių, kurie reikalautų pripažinti viena ir atmesti 

kita. Jei kartais vieni mokslai susiliečia su kitais savo principais“ 
ar išvadomis, tai dar nereiškia, kad mokslo autonomingumas 
prideramoje jam ploimėje gali kada nors būti suvaržytas kokiais 
nors pašaliniais veiksniais. 

Mokslo autonomingumas reikalauja visai nuosekliai mokslo 
kuriamųjų įstaigų autonomingumo, nes kitaip mokslas gali pasi- 
rodyti globoje ne tų žmonių, kurie kuria mokslą, bet tų žmonių, 
kurie turi kokio nors išrokavimo panaudoti mokslo išvadas ko- 
kiam nors pašaliniam tikslui, Iš čion, pav., eina universitetų auto- 
nomingumas, — Dera sykiu skirti universiteto ir fakultetų auto- 
nomingumas. Universitetas savo visumoj yra ne tiek mokslo 
įstaiga (sic!), kiek administratyvinė mokslo įstaigų organizacija. 
Universitetas, kaip visuma, turi visų pirma naudotis administra- 
iyvine nepriklausomybe, nes šita nepriklausomybė paskui laiduoja 
jau fakultetams autonomingumą mokslo atžvilgiu. Faktinai ir 
pasirodo, kad mokslo įstaigomis yra ne universitetas savo ad- 
ministratyvinėje visumoje, bet fakultetai savo mokomosiomis ka- 
tedromis. Taigi tik fakulteto autonomingumas yra jau tieslogi- 
niu būdu surištas su mokslo autonomingumu, 

Einant nuosekliai dar toliau, turime pripažinti mokslinį au- 
tonomingumą atskirai mokslo katedrai, kadangi katedra, atatin- 
kanti vienai kuriai mokslo sričiai, yra taip ar šiaip kompeten- 
tinga vienutė šitoje savo srityje ir todel negali būti tvarkoma 
žmonių, kurie čia nėra specialistais. Katedros autonomingumas 
faktinai suvedamas prie aukštesniojo mokomojo personalo autono- 
mingumo savo dirbamoje srityje. Kiekvienas katedros tituliaras 
yra autonomingas ta prasme, kad jis, kaip aukščiausias šitoje 
srityje specialistas, negali būti varžomas pašaliniais veiksniais nei 
mokslo kūrimo, nei mokslo dėstymo būdo atžvilgiu, 

Kalbėdamas apie akademines laisves, Schmidkunz visai tei- 
singai pastebi, kad „laisvė apskritai nereiškia niekuo nepama- 
tuotos nuožiūros, niekuo neribojamos nepriklausomybės, arba 
neigimo bet kurio būtinumo: ji tėra neigimas išviršinės prievar- 
tos ir yra tik išvidinio būtinumo stovis. Todel akademinė mokslo 
laisvė reiškia neigimą pašalinio mokslui būtinumo ir yra išvidi- 
nio mokslui būtinumo stovis“ (47 p.). 

Kiekviena autonomingumo rūšis, kuri buvo iki šiolei pa- 
liesta, gali būti pavadinta akademine laisve. Tokių laisvių pri-- 
skaityta jau visa eilė: akademinė mokslo laisvė, akademinė mok- 
slo kuriamosios įstaigos laisvė, akademinė administratyvinės uni- 

versiteto organizacijos laisvė, mokomoji fakuiteto laisvė, kuria- 
moji katedros laisvė, akademinė pačio mokslininko laisvė mok- 
slo bei mokymo atžvilgiu. — Pasirodo, kad akademinės laisvės 
tuo dar nėra išsemtos. Einant nuo dėstytojo prie studijuotojo, 
arba studento, patiriama dar mokymosi, arba studijavimo, laisvė, 
Kitaip tariant, akademinei dėstymo laisvei atatinka akademinė 
studijavimo laisvė. 

Eidamas į aukštąją mokyklą, studentas turi laisvės pasirinkti 
tą ar kitą mokslo sritį, t. y. pasirinkti tą ar kitą fakultetą. Iš 
fakulteto mokslų studentas turi galimybės pasirinkti tuos iš jų, 
kurie labiausiai atatinka jo palinkimams ir. pamėgimams. Be- 
studijuodamas parinktiuosius mokslus jo paties nustatomoje tvar- 
koje, žinoma, tam tikrose ribose, studentas nėra verčiamas prisi- 
imti pasitikėjimu ta ar kita tiesa: nuo jo kaip tik laukiama, kad 
jis savo savarankiškosiose studijose turės pats apsispręsti, be- 
svarstydamas įvairius argumentus. Studentas ne mokomas, bet 
nurodomas, ne liepiamas, bet patariamas, ne lavinamas, bet pa- 
dedamas lavintis, studijuoli. Ir visa tai atatinka tam pagrindi- 
niam faktu, kad studentas, turįs jau brandos liudymą ir esąs 
todel bent minimaliai subrendęs, yra perėjęs į tą savo gyvenimo 
laikotarpį, kai jam auklėjimas yra pasikeitęs auklėjimusi, lavi- 
nimas — lavinimusi. 

Čia gali kilti priekaištas, kad su šitomis teorinėmis akade- 
minėmis studento laisvėmis, visai nesutaria mokslo organizacija, 
pav., universiteto fakultetuose, kur dažnai nustatomi griežti tvar- 
karaščiai, reikalaujami darbai per pratybas, daromi tikrinamieji 
pakalbinimai ir egzaminai, vykdomos net tam tikros represijos, 
kai studentai neatsako minimaliniams fakulteto reikalavimams ir 
tt. Į tai dera atsakyti, kad praktiniame gyvenime jokia laisvė 
nėra nelygstama Ir neturinti jokių ribų. Todel ir studento vei- 
kimui ir elgimuisi akademiniame gyvenime irgi yra tam tikrų 
suvaržymų, kaip kad jų yra ir pačiam dėstytojui, nežiūrint ir 
šito pastarojo akademinės laisvės. Tačiau visi šitie suvaržymai 
dažniausiai liečia dalykus, kurie išeina iš tiksliai suprastos aka- 
deminės studento laisvės ploto. Būtent, šitie suvaržymai liečia 
arba išviršinę tvarką, be kurios negali tikslingai vykti joks orga- 
nizuotas gyvenimas; arba nereikalingą aikvojimą visuomenės 
turto, kai studentas, užimdamas vietą aukštojoje mokykloje, iš 
tikrųjų, nestudijuoja; arba konstatavimą padarytos moksle pažan- 
gos, kuris turi visuomeninės reikšmės atsižiūrint į specialistų 

kvalifikacijas. Tik retkarčiais suvaržymai iš tikro yra nereikalingu 
akademinės studento laisvės apribojimu. Šitie suvaržymai tegali 
rasti laikino pateisinimo vien tada, kai jaunimas ateina į aukš- 
tąją mokyklą nepakankamai pasiruošęs prie savarankiškųjų studijų. 

Prie akademinių studento laisvių priskaitoma dar akademinė 
studento gyvenimo laisvė. Žemesnių mokyklų mokiniai, būdami 
visuomet auklėjamojoje priežiūroje, nėra laisvi savo privatiniame 
gyvenime. Jiem nėra dar pripažintas sugebėjimas savarankiškai 
auklėtis visai nepriklausomai nuo suaugusių žmonių priežiūros, 
Kas kita su studentais. Pripažinus juos sugebančius savarankiš- 
kai auklėtis, atpuola reikalas kištis į jų privatinį gyvenimą ir 

šitą gyvenimą varžyti priežiūros priemonėmis. Tai žinoma, toli 
gražu nereiškia, kad studentas yra visai paliuosuojamas nuo rei- 
kalo auklėtis ir ypač auklėtis sąryšyje su savo pašaukimu ir bū- 
simąja profesija, Šitas auklėjimasis visuomet yra suponuojamas, 
nors jis nėra aiškiai ir griežtai reikalaujamas kokiu nors privalomu 
būdu. Kiekviena profesija, jei žmogus tik nori eiti į ją su visu 
savo atsidėjimu, reikalauja nuo žmogaus ne tik tinkamo Išsilavi- 
nimo, bet ir tam tikro išsiauklėjimo; Ir apie tai pamiršti susipra- 
tusiam studentui niekados nevalia. 

Vis delto, kaip akademinės studijos, taip Ir studento gyve- 
nimas nėra nevaržomas jokia prasme Ir jokiomis ribomis. Discip- 
linarinės aukštųjų mokyklų taisyklės paprastai numato jų organų 
įsikišimą į studentų gyvenimą, jei šitas gyvenimas įžeidžia aka- 
deminę drausmę, tvarką ar garbę. Savaime aišku, jog akademinė 
studento gyvenimo laisvė tegali rasti tik tiek vietos, kiek ji ne- 
įeina į prieštaravimą su pačia akademinio gyvenimo esme, 

Taigi akademinė studento laisvė liečia ne tik studijų pasi- 
rinkimą, sutvarkymą ir apsisprendimą savarankiškuoju lavinimusi, 
bet ir gyvenimo tvarką, reikalingą savarankiškajam auklėjimuisi, 
Tik taip suprantamu lavinimusi bei auklėjimusi studentas turi 
pasiruošti prie savo parinktosios profesijos, atatinkančios jo pa- 
šaukimui, 

Salia akademinės laisvės Schmidkunz numato dar dvi aka- 
demines studento savybes. Tai yra asmeninis atsldėjimas ir as- 
meninis specializavi masis. — Ką reiškia asmeninis atsidėjimas aka- 
deminėse studijose? 

Žemesnių mokyklų mokiniai neturi laisvės rinktis tą ar kitą 
mokslą, bet privalo lygiai išeiti visą mokyklos programą. Stu- 
dentas, apsisprendęs pagal savo pašaukimą ir pasirinkęs mėgia- 

mąją mokslo sritį, nejaučia jau iš šalies uždedamos prievolės. 
Todel, jei mokinį daugiausia spyrė į darbą mokyklinė drausmės 
tai studentą spiria jau į darbą ne drausmė, bet pamėgimas stu- 
dijuojamojo dalyko. Pagrįstas pamėgimu studento laisvas sten- 
gimasis ir yra tasai asmeninis atsidėjimas, kuris sudaro antrąją 
jo žymę. 

Žinoma, studentas gali studijuoti savo dalykus su atsidėji- 
mu del kitų pašalinių motyvų, pav., tenorėdamas gauti vien aukš- 
tosios mokyklos diplomą, arba kuo greičiausiai stoti į pelningą 
darbą. Tačiau idealinei studento esmei teatsako vien asmeninis ` 
atsidėjimas, sujungtas su pamėgimu ir pagrįstas pačio dalyko 
meile. Studentas, jokio mokslo tikrai nemylįs ir jokioms stu- 
dijoms tikrai neatsidėjęs, nėra studentas tikra to žodžio prasme; 
nes atsidėjimo stoka neleidžia įsigilinti į mokslo dalykus, įeiti į 
jų kursą, nuodugniai juos suprasti ir paskui sugebėti juos pavar- 
toti savo profesijos reikalams. Nemylįs jokio mokslo studentas 
nemylės ateityje ir jokios profesijos, negalės todel įsigilinti į jo- 
kį darbą ir pasidaryti geru ir tikrai naudingu specialistu. Asme- 
ninis atsidėjimas ir yra tasai stiprus akstinas, kuris turi padėti 
studentui atsiekti ne tik jo akademinių studijų, bet ir būsimosios 
profesijos tikslus. 

Iš čion matyti, kad su asmeniniu atsidėjimu yra labai artl- 
mai surišta trečioji akademinė studento žymė, būtent: asmeninis 
specializavimasis. Studentui ne veltui suteikiama akademinė lais- 
vė, kad jis galėtų apsispręsti pagal savo pašaukimą ir su pamė- 
gimu atsidėti atatinkamoms studijoms: visa tai turi tikslingai ves- 
ti prie asmeninio specializavimosi. „Amžinas studentas“ gali bū- 
ti kartais toleruojamas, bet negali būti laikomas studentu, tiks- 
lingai nusistačiusiu ir susipratusiu savo uždavinių atžvilgiu, Iš 
tikrųjų, akademinė laisvė ir asmeninis atsidėjimas turi nuosekliai 
vesti prie asmeninio specializavimosi savo pašaukimo srityje, Sa- 
vaime aišku, kad specialybės reikalai bus geriausiai apsaugoti, 
kai žmogui yra palikta laisvė apsispręsti savo nujaučiamu pa- 
šaukimu, ir kai jis su atsidėjimu ruošiasi prie šito pašaukimo 
vykdymo savo profesijoje. 

Todel, jei, iš vienos pusės, blogas yra studentas, kuris nie- 
ko, kaip reikiant, nemyli ir jokiu mokslu nesidomi su visu savo 
atsidėjimu, tai, iš kitos pusės, turi trūkumo ir studentas, kųris 
visuo kuo lygiai godžiai domisi ir negali specialiai susitelkti vie- 

noje kurioje mokslų srityje. Kitaip tariant, būsimai studento spe- 

cialybei, arba profesijai, yra pavojingas ne tik intelektualinis abe- 
jingumas, bet ir intelektualinis godumas, kuris niekur nesustoja 
ir niekuo nepasitenkina akademinėse studijose. Abi šitiedvi kraš- 
tenybės yra kliūtys asmeniniam specializavimuisi, 

Per didaktikos paskaitas tenka konstatuoti, kad aukštoji mo- 
kykla visuomet yra speciali mokykla, net toje savo dalyje, kur 
yra dėstomi bendrojo lavinimo dalykai. Pastaruoju atveju ben- 
drojo humanitarinio lavinimo dalykai yra imami kaipo tam tik- 
ros specialybės, kurios gali tarnauti humanitarinių profesijų rei- 
kalams, einant, pav., mokytojų, visuomenės veikėjų, žurnalistų, ra- 
šytojų profesines pareigas. Štai kodel studentai privalo žiūrėti į 
visus savo einamus dalykus, kaip į specialiojo lavinimo dalyku 
ir todel prie kiekvieno privalomo tam tikram plane dalyko turi 
eiti su atsidėjimu jame kiek galint nuodugniau išsispecializuoti. 
Žinoma, laipsnio atžvilgiu, bus visuomet tam tikro skirtumo tarp 
pagrindinės ir šalutinės šakos. Bet tai, kas pasakyta apie asme- 
ninį studento specializavimąsi, neleidžia dar lengvai žiūrėti į ša- 
lutinių šakų dalykus. 

Taigi akademinė studento laisvė, asmeninis atsidėjimas stu- 
dijoms ir asmeninis specializavimasis einant prie savo pašaukio- 
sios profesijos, štai trys pagrindinės akademinės siudento savybės. 

3. Atsakius, kas yra studentas ir kokios yra akademinės 
jo savybės, išpuola man labai trumpai paliesti klausimas apie de- 
ramą studento gyvenimo tvarką, t. y. tvarką, atatinkančią tam, 
kuo turi studentas pasižymėti iš savo esmės. Čia, žinoma, ne- 
manau sustatinėti kasdieninio studento gyvenimo santvarkos su 
smulkiu jos tvarkaraščių; bet tik turiu pažymėti iai, į ką ypatin- 
gai privalo atsižvelgti studentas, tvarkydamas savo akademinio 
gyvenimo eigą. 

Visų pirma, studentas, kaip studijuojąs jaunuolis, iš prie- 
volės turi užleisti savo akademiniame gyvenime tinkamą vietą 
studijoms su visomis jų priemonėmis ir su visais jų reiškimosi 
būdais. Savo laiku bus smulkiau nusakytos šitos priemonės ir 
šitie būdai. Čia tepriminsiu tris pagrindines akademinių studijų 
priemones, būtent: paskaitas, pratybas ir savarankišką darbą, Kaip 
jau buvo pastebėta, iš šitų trijų dalykų studentui svarbiausias yra 
savarankiškasis darbas taip net, kad, Schmidkunz'o posakiu ta- 
riant, akademinio dėstymo svorio centras glūdi ne mokykloje, 
bet šalia mokyklos. Paskaitos suteikia studentui orientacinės pa- 
galbos; pratybos atidaro mokslinio darbo laboratorijas; bet tik sa- 

»varankiškas darbas yra studijavimas tikriausia šito žodžio prasme. 
"Todel, jei paskaitoms ir pratyboms yra skiriamas tam tikras va- 
landų skaičius, tai savarankiškųjų studijų darbui juo labiau turi 
būti paskirtas studento gyvenimo dienotvarkėje tvirtai nustatytas 
tr griežtai išlaikomas darbo valandų skaičius. Jei studentas tik- 
rai supranta savo tikslus ir uždavinius, jis būtinai turi į šitą rei- 
kalą tinkamai atsižvelgti. 

Mano įsitikinimu, normalus klausomų paskaitų ir einamų 
pratybų skaičius į dieną yra trys akademinės valandos. Sava- 
rankiškojo darbo valandų skaičius turėtų būti maždaug dvigu- 
bas, t. y. šešios akademinės valandos. Gaunamos tokiu būdu 9 
akademinės valandos faktinai pareikalautų 6 val. ir tris bertainius 
gryno intelektualinio darbo, Akademinės studijos, atliekamos to- 
kiu būdu net su vidutiniais gabumais per 4 mokslo metus, 
gali duoti visai gerų vaisių, bet, žinoma, tik tada, kai vieną kar- 
tą tiksliai nustatyta studijų tvarka bus griežtai išlaikoma akade- 
minio gyvenimo praktikoje, Tokiu atveju atostogų laikas gali 
būti laisvas nuo paprasto darbo, ir laikas, skiriamas egzaminams, 
nebus paverčiamas sveikatai be reikalo gadinti. 

Nurodyta čia privaloma akademinio darbo norma gali pa- 
sirodyti kai kam labai maža. Nurodytas darbo kiekis Iš tikro bū- 
tų nedidelis, jei studentas šalia akademinių studijų neturėtų rū- 
pintis nieku kitu. Tuo tarpu nereik pamiršti, kad studentas, 
kad ir turi brandos liudymą, vis delto nėra dar atbaigęs nei sa- 
vo bendro Išsilavinimo, nei savo dorinio išsiauklėjimo ir todel pri- 
valo šitais reikalais taip ar šiaip rūpintis, skirdamas jiems ma- 
žiau ar daugiau laiko bei darbo. Bendras studento išsilavinimas 
turi būti nuolat papildomas laisva skaityba ir dargi dalyvavimu 
lavinimosi rateliuose.  Auklėjimasis, tarp kitko, turi pasireikšti da- 
lyvavimu akademiniame susidraugavime, t. y. studentų draugijo- 
se, ir, be to, tam tikru visuomeniniu darbu, turinčiu paruošiamo- 
jo pobūdžio. — Nesigilindamas čia į šituos dalykus, pabrėžiu 
tik bendrai, kad gerai sutvarkytoje studento dienotvarkėje turi ir- 
gi rasti vietos tam tikras darbas, skiriamas bendrojo išsilavinimo 
4r dorinio išsiauklėjimo reikalams, 


II. Moksliškasis subrendimas. 


1. Moksliškasis subrendimas, kaipo būtina sąlyga aukšto-- 
sioms profesijoms. — 2. Moksliškojo subrendimo pagrindinės 
žymės ir jo aptarlis. — 8. Moksliškasis subrendimas ir profe- 
sinis pasiruošimas. 

1. Antrajame bendrosios mokslinio barbo metodikos skyriuje 
tenka kalbėti apie mokslinio darbo tikslą. Tiesa, šitą platų tikslą. 
ėsu kiek susiaurinęs, nusistatęs visų pirma kalbėti apie akademinių. 
studijų tikslą.  Faktinai akademinės studijos yra paruošiamasis 
mokslinio darbo tarpsnis, per kurį yra įgyjamas mokliškas su- 
brendimas, reikalingas mokslinei kūrybai. Todel antrasis tarpsnis 
yra jau kuriamasis. Jei pirmasis yra irgi subjektyvinis, tai antrasis. 
yra objektyvinis. Jei pirmasis sudaro išvidinius nusiteikimus moks- 
linei kūrybai bestudijuojančiame žmoguje, t. y. studente, tai ant- 
rasis pasireiškia jau išviršinėmis vertybėmis, kuriomis yra moks-- 
linės kūrybos laimėjimai. Dar vienas palyginimas: jei moksliškieji 
nusiteikimai, reikalingi mokslinei kūrybai, yra artimesnis tikslas,. 
tai mokslinės kūrybos laimėjimai, í realizuoti mokslo veikaluose,. 
yra jau tolimesnis mokslinio darbo tikslas. Apie tolimesnį moks- 
linio darbo tikslą esu nusistatęs kalbėti paskutiniame bendrosios. 
mokslinio darbo metodikos skyriuje, ir todel antrajame skyriuje: 
tebus kalbos apie tuos moksliškus nusiteikimus, kurie gali būti 
pavadinti vienu moksliškojo subrendimo terminu. Taigi, kaip 
reikla suprasti moksliškasis subrendimas? kokiais nusiteikimais,. 
arba dispozlcijomis, jis paprastai ir normaliai 'pasireiškia? paga-- 
llau, kaip jis santykluoja su specijaliu pasiruošimu prie savo pro- 
fesijos?—štai klausimai, kurie mums privalo rūpėti šioje bendro-- 
sios metodikos dalyje. 

Buvo jau praeinamai nurodyta, kaip reik suprasti tasai mi- 
nimalinis subrendimas, kuris yra konstatuojamas brandos liūdy-- 
mu, jaunimui sėkmingai baigiant aukštesniąsias mokyklas. Yra 
tai ne kas kita, kaip subrendimas savarankiškajam aulėjimuisi 
bei lavinimuisi ta prasme, kokia yra reikalingas savarankiškumas 

akademinėse studijose ir pasiruošime prie savo profesijos. Bet: 
šitas subrendimas savarankiškoms studijoms ir savarankiškam 
pasiruošimui prie savo pašaukimo dar toli gražu nėra nei moks- 
liškasis subrendimas nei profesinis pasiruošimas prie praktinio 
darbo. Subrendimas, kurį konstatuoja brandos liūdymas, tėra: 
vien pusiaukelyje tarp mokymosi ir įgytojo mokslingumo. 

Studijuojąs žmogus stovi dargi pusiaukelyje tarp profano ir 
specialisto, nes jis kaip tik per mokslą eina prie savo specialiojo: 
pašaukimo, arba profesijos. Iš čia aišku, kad aukštosiose profe- 
sijose geras specialistas tegali išsidirbti ne anksčiau, kaip jis bus. 
įsigijęs moksliškojo subrendimo. Be moksliškojo subrendimo aukš- 
tosios profesijos specialistas, pav., mokytojas, advokatas, žurnalis-- 
tas, gydytojas, inžinieris ir tt, negali pasižymėti reikiamu sąmo- 
ningumu, metodingumu, kritingumu, sistemingumu, kas yra jaw 
ne kas kita, kaip moksliškojo subrendimo savybės. Be moksliško 
subrendimo galima būti savo profesijos srityje geru amatninku 
bet ne tikru specialistu ta prasme, kuria turi būti imamos aukš-- 
tosios profesijos. -- Ir todel būtų labai klaidinga manyti, kad, 
pav., aukštajam valdininkui arba diplomatui nereikalingas yra tik- 
ras moksliškasis subrendimas. Juo aukštesnės, svarbesnės, at- 
sakingesnės yra pareigos, juo sąmoningiau, metodingiau, siste-- 
mingiau jos privalo būt einamos. Praktika, arba asmeninis 
patyrimas, gali čia labai daug sverti, bet tik tada, kai jau yra, 
įsigytas bendras Ir specialus moksliškas subrendimas. Taigi pri- 
valu laikyti visiems studijuojantiems asmenims, t. y. visiems stu-- 
dentams, tikslu moksliškasis subrendimas. 

2. Klausimas, kas yra moksliškasis subrendimas, tegalima iš- 
semiamai išspręsti vien sąryšyje su susekimu tų žymių, kurios. 
sudaro jo sąvokos turinį, nes moksliškasis subredimas yra sudė- 
tinga sąvoka. Visų pirma, subrendimas yra tam tikras pasiruo- 
šimas prie nepriklausomo, arba savarankiškojo reiškimosi gyve- 
nime ir veikime. Atatinkamai moksliškasis subrendimas yra pasi-- 
ruošimas prie savarankiškojo reiškimosi mokslo srityje. Toliau 
kyla klausimas, kas yra savarankiškasis reiškimasis mokslo srityje, 
Žmonės, linkę matyti enciklopedinėje erudicijoje vyriausiąjį mokslo 
tikslą, pasakytų, kad moksliškas savarankiškumas yra pasiturėji-- 
mas mokslinėmis pažintimis, kitaip tariant, žiningumas. Tačiau 
šitokis moksliškojo savarankiškumo supratimas būtų labai siau- 
ras, bene siauriausias, kokis čia yra apskritai galimas. Žinoma, 
pasiturėjimas mokslinėmis pažintimis visuomet suponuoja tam 

"tikrą jų supratimą ir todel visuomet turi tam tikros moksliškos 
vertės, Bet vis delto pasiturėjimas gausiomis pažintimis yra la- 
biausiai atminties dalykas, tuo tarpu kai moksliškas savarankiš- 
kumas, arba subrendimas, yra visuomet ir visų pirma proto nusi- 
teikimas. Šitam proto nusiteikimui mokslinės pažintys turi ma- 
'terialinės reikšmės, kokios kad turi namų statybai statomoji me- 
džiaga. Tačiau, kaip pastatytose rūmuose pagrindinis dalykas yra 
rūmų sąranga, bet ne jų žalioji medžiaga, taip ir moksliškajame 
subrendime, arba savarankiškume pagrindinės reikšmės turi ne 
mokslinė medžiaga, t. y. atskiros pažintys, bet tai, kas Iš šitos 
medžiagos sugebama padarytl, kokia visuma sugebama surengti, 
Ir dargi surengti sąmoningai, metodingai, kritingai, sistemingai. 
Kitaip fariant, jei moksliškajame savarankiškume atminties ba- 
„gažas turi materialinės, tai proto Išsilavinimas turi formalinės 
reikšmės. | 
Bus čia ne pro šalį pažymėti, kad protinimo mokslas, arba 
didaktika, stato du lygiagrečiu uždaviniu protinimui: materialinį 
ir formalinį. Materialinis uždavinys yra siekiamas perteikiant mo- 
kiniams žinių, arba mokslinių pažinčių. Formalinis uždavinys 
yra siekiamas išvystant juose protines išgales. Pirmas už- 
davinys vadinamas dargi objekiyviniu, antrasis — subjekty- 
viniu protinimo uždaviniu.  Materialinis ir fromalinis protini- 
mo uždaviniu, t. y. žinių perteikimas ir proto galios išvysty- 
mas, turi būti lygiagrečiu ir harmoningai vykdomu protinimo 
darbe, nes tik tada, kai mokinys iš vienos pusės turės pakan- 
kamai reikalingų žinių, o iš kitos pusės pasižymės pakankamu 
protiniu išsilavinimu, galima bus pasakyti, kad jis sėkmingai 
eina mokslą. Jei vienas ar antras protinimo uždavinys yra ap- 
leidžiamas, gaunamas tam tikras vienašališkumas, kuris taip ar 
šiaip turi neigiamai pasireikšti mokinio mokslingume. Kai yra 
tenkinamasi žinių perteikimu, kaip kad kartais budavo tradicinėse 
mokyklose, gaunama pakraipa, vadinama didaktiniu materializmu, 
Kai tenkinamasi labiausiai proto galios išvystymu, be perteiki- 
mo pakankamų žinių, kaip kartais pasitaiko darbo mokyklose, 
gaunama pakraipa, vadinama didaktiniu formalizmu. Šituo atve- 
ju, kaip ir dažnai esti, kai varžosi tarp savęs dvi priešingi sau 
pakraipi, tiesa glūdi šitų kraštutinių pakraipų sintezėje. Būtent, 
„didaktikos atžvilgiu normalus yra tik tas stovis, kuriame mate- 
rialinis ir formalinis protinimo uždaviniu, t. y. žinių perteikimas 
ir proto galios išvystymas, yra pusiausviroje, Pagal tai protinimo 

«darbe ir yra vartojamas tetinis, arba teikiamasis, ir heuristinis, 
arba randamasis, metodas. 

Tai, kas pasakyta apie didaktinį materializmą ir didaktinį for- 
malizmą, gali būti pilnai pritaikyta prie akademinių studijų, kal- 
bant apie moksliškąjį subrendimą. Moksliškasis savarankiškumas 
reikalauja ir mokslinės medžiagos, kurią sudaro mokslų pažin- 
tys, Ir moksliškai išlavinto proto, kuris pajėgtų šitai medžiagai 
suteikti tam tikrų formų, arba lyčių, atatinkančių sąmoningumo, 
metodingumo, kritingumo, sistemingumo savybėms. Čia, sava- 
rankiškųjų studijų eigoje, kaip tik turi būti atbaigtu materialinis 
ir formalinis didaktikos uždaviniu. Sulyg tuo moksliškasis sava- 
rankiškumas turi atsiremti, iš vienos pusės, į pasiturėjimą moks- 
linėmis pažintimis, o, iš antros pusės, į proto galios išvystymą 
iki sugebėjimo tinkamai apsieiti su moksline medžiaga ir joje 
laisvai orientuotis. 

Abi šiedvi savybės yra artimoje priklausomybėje viena nuo 
antros: be tinkamo protinio išsilavinimo negalima nei sutvarkyti | 
įsigytos mokslinės medžiagos, nei joje atskirti esminių dalykų . 
nuo neesminių, antraeilių ir nesvarbių. Iš kitos pusės, proto iš- 
lavinimo negalima atsiektl be sąryšio su pasisavinimu pačių 
mokslinių pažinčių, nes normalus proto išsivystymas tevyksta vien 
sąryšyje su objektyviniu mokslinės medžiagos patyrimu ir apdir- 
bimu, Iš čia matyti, kad akademinėse studijose negalima ne- 
kreipti dėmesio ne tik į proto išsilavinimą, bet ir į mokslinės 
medžiagos, arba mokslinių pažinčių, įsigijimą, nes moksliškasis su- 
brendimas, kaipo tam tikras savarakiškumas, lygiai remiasi ir ma- 
terialiniu pasiturėjimu mokslinėmis žiniomis ir formaliniu proto 
išlavinimu, Moksliškas proto išlavinįimas savo ruožtu pasireiškia 
smulkesniais protiniais nusiteikimais, kurie ir reik toliau išaiškinti. 

Otto Schultze savo veikale „Systematische und kriti- 
sche Selbständigkeit als Ziel von Studium und Unterricht“ mato 
visai teisingai moksliškajame subrendime dvi žymes: sistemingu- 
mą ir kritingumą, kuriem dviems materialiniu pagrindu tarnauja 
įsigytosios mokslinės pažintys. Pagal tai moksliškam studento 
išsilavinimui jis stato tris reikalavimus: 

„I. Studentas privalo įsigyti reikiamų pozityvių pažinčių, kad 
jis turėtų paskui medžiagos, su kuria galėtų pasitikti naujas savo 
profesijos apraiškas, 

2, Studentas turi laikyti savo galvoje šitas pažintis ne kalpo 
atskiras žinias, bet tam, kad jas suprastų bei įvertintų są- 

ryšyje su sistema, Prie šito supratimo priklauso sugebėjimas su- 
rasti prielaidas atskiroms sąvokoms ir pažintims, išvesti iš šitų. 
prielaidų pačias pažintis ir išaikinti šito išvadžiojimo metodą. 

3, Studentas privalo nusimanyti apie savo sąvokų bei pa- 
žinčių tikrumo laipsnį, kitaip tarlant, patirti savo pažinimui pa- 
klydimo ribas“ (12 p.). 

Pirmuoju reikalavimu paliečiamas yra materialinis moksliš- 
kojo išsilavinimo momentas; antruoju ir trečiuoju reikalavimu yra 
liečiamas formalinis šito išsilavinimo momentas ir dargi taip, kad 
antrasis iškelia aikštėn sistemingumą, trečiasis — kritingumą. 

Visai galima sutikti, kad sistėmiogumas ir kritingumas yra 
dvi pagrindinės moksliškojo subrendimo, arba savarankiškumo, 
savybės; tik jos gerai yra statyti kitokioje tvarkoje, t. y. pirmoje 
vietoje — kritingumas ir antroje — sistemingumas. Yra juk savai- 
me aišku, kad logiškai privalo iš pradžios eiti kritingumas ir tik 
paskui sistemingumas, mes kaip tik tokioje tvarkoje vyksta pati 
mokslinės kūrybos eiga. Kaip galima patirti iš metodologijos. 
mokslo, kuriamasis metodas yra skirstomas pagal tai, ar mokslo 
medžiaga yra randama, renkama ir įvertinama, ar ji yra tvarko- 
ma ir rengiama į vieningą sistemą. Kai mokslo metodas tarnauja 
medžiagai surasti ir įvertinti, turime mokslo randamąji metodą, 
kuris paprastai yra vadinamas heuristiniu metodu. Kai metodas tar- 
nauja surinktai mokslo medžiagai sutvarkyti į vieną sistemingą visu- 
mą, gauname tvarkomąjį metodą, kuris paprastai yra vadinamas si- 
stematiniu. Heuristinio ir sistematinio metodo išdavoje mokslo me- 
džiaga yra jau surasta, patikrinta i sutvarkyta į mokslo pavidalą. 
Joks mokslas be šitų dviejų metodų apsieiti negali, kadangi 
juodu yra lygiai būtinu kiekvienam mokslui, Kaip tik todel irgi 
moksliškas subrendimas, arba savarankiškumas, turi atatikti šitų 
dviejų metodų reikalavimams savo pagrindinėmis savybėmis. Jo- 
mis ir yra kritingumas ir sistemingumas. Kritingumas atatinka 
heuristiniam, arba mokslo randamajam metodui, o sistemingumas 
atatinka sistematiniam, arba mokslo tvarkomajam metodui, 

Konstatavus dvi pargrindines moksliškojo savarankiškumo žy-- 
mes, bus ne pro šalį paaiškinus, kuo jiedvi reiškiasi moksliniame 
darbe. Pasakyti juk, kad moksliniam darbui yra privalomas moks- 
liškas kritingumas ir moksliškas sistemingumas, dar nereiškia iš-- 
aiškinti visos šito darbo ypatybės. Taigi, kokiomis ypatybėmis. 
turi reikštis moksliniame darbe moksliškas kritingumas ir moksliš- 
kas sistemingumas, taikant juodu labiausiai akademinėms studijoms? 

Moksliškas kritingumas yra visų pirma moksliškas sąmonin- 
gumas. Tiesa, ne kiekvienas kritingumas yra vertas sąmoningu- 
mo vardo. Yra vadinamųjų oponentų iš principo, arba atkaklių 
priešginų, kurie viską kritikuoja, būdami stumiami į kritiką pa- 
šaliniais mokslui arba tiesai motyvais. Tokiais atvejais, žinoma, 
kritingumas toli gražu nereiškia sąmoningumo. Pav., pasitaiko, 
kad opozicija nuolat kritikuoja valdžios darbus, atkakliai ir aklai 
nusistačiusi, kad pozicija negali jokio lemto darbo atlikti jokioje 
srityje ir jokiose aplinkybėse. Tokiu atveju kritingumas yra labaj 
tolimas sąmoningumo ir netarnauja tiesos reikalui. Tuo tarpu 
moksliškas kritingumas visuomet reikalauja sąmoningumo tiesos 
pažinimo atžvilgiu. Šitas sąmoningumas kaip tik reikalauja, kad 
tyrinėjąs arba studijuojąs kokį klausimą žmogus turėtų suprati- 
mą, arba sąmonę, kad tiesos pažinime tegali galioti vien objek- 
tyviniai pažinimo argumentai, atpalaiduoti nuo pašalinių moty- 
vų, drumstančių tiesos pažinimą. Taigi sąmoningumas yra ob- 
jektyvus nusiteikimas moksliškam tiesos pažinimui. 

Šitas nusiteikimas savo ruožtu reikalauja, kad tiesa nebūtų 
prislimama aklai be pagrįstų argumentų, konstatuotų tam tikru 
būdu, arba metodu. Todel faktinai moksliškasis sąmoningumas 
yra organizuojamas, kaipo tam tikras metodas tiesai pažinti ir 
jai patikrinti. Kitaip tariant, moksliškasis kritingumas reikalauja 
ne tik sąmoningumo, bet ir metodingumo, arba net sąmoningo 
metodingumo. Tuo tarpu samoningu metodingumu pasižymi vien 
tas, kas ne tik yra įgijęs mokslinių pažinčių, bet ir sugeba iš- 
aiškinti, kokiu būdu šitos pažintys yra įgytos, kokiomis prielai- 
domis jos remiasi, kokiais argumetais jos gali būti patikrintos ir 
apgintos nuo klaidingų neigimų. Tik per tokį sąmoningą me- 
. todingumą, kritingumas įgauna moksliško pobūdžio ir yra vienas 
iš liūdymų aple moksliškąjį subrendimą. 

Čia bus ne pro šalį pažymėjus, kokiomis bendromis priemonė- 
mis yra įgyjamas sąmoningas metodingumas, reikalingas moksliškam 
kritingumui. — Būtent, šitam sąmoningam metodingumui visų pir- 
ma reikalingas yra apsipažinimas su bendrąja ir specialiąja metodo- 
logija. Bendroji metodologija yra, iš tikrųjų, antroji logikos dalis. 
Specialioji metodologija yra ne kas kita, kaip bendrosios meto- 
dologijos pritaikymas bet kuriam specialiam mokslui. Bendroji 
metodologija tarnauja lygiai visiems mokslams; tuo tarpu šitos 
metodologijos principų pritaikymas specialiojo mokslo dalykams, 
pav., istorijai, socijologijai, literatūros istorijai, sudaro specialio- 

sios metodologijos rūšis. Atsižvelgus į tai, kad logikos mokslo: 
pagalba yra reikalinga tobulesniam mokslo stoviui, aiškėja, kad 
joks mokslas negali atsiekti kiek tobulesnio stovio be bendro- 
sios Ir specialiosios metodologijos pagalbos. Bet tai irgi reiškia, 
kad be bendrosios ir specialiosios metodologijos pažinimo ne- 
galima prieiti prie sąmoningo metodingumo, reikalingo moks- 
liškam kritingumui.Štai kodel logika su metodologija dažnai yra 
visiems privalomas dalykas aukštojoje mokykloje. — Priminsiu 
čia, jog bendroji mokslinio darbo metodika papildo bendrąją 
metodologiją techniniu atžvilgiu, Ir jog todel šituo atžvilgiu ji 
prisideda prie sąmoningo metodingumo didinimo. 

Moksliškas kritingumas charakterizuoja labiausiai analitinį 
žmogaus proto sugebėjimą ir, kaip matėme, reiškiasi visų pirma 
sąmoningu metodingumu.  Sistemingumas užtat charakterizuoja 
labiausiai sintetinį žmogaus proto sugebėjimą. Čia tik lieka iš- 
aiškinti, kuo visų pirma šitas sintetinis sugebėjimas pasireiškia 
moksliniame darbe. Sintezė yra vyksmas nuo dalių prie visu- 
mos, Todel sintetinis sugebėjimas yra tasai, kuris įžvelgia sąryšį 
tarp atskirų dalių ir iš jų sudaro vieną suderintą visumą. Atski- 
roms dalims moksle atatinka atskiros pažintys, iš kurių sudaro- 
mos platesnės ar siauresnės visumos, arba mokslinės sistemos. 
Tokiu būdu moksliškas sistemingumas yra ne kas kita, kaip su- 
gebėjimas įžvelgti tarp atskirų pažinčių objektyvius priklausomy- 
bės ryšius iriš jų sudaryti suderintą pažinčių visumą, arba moks- 
linę sistemą. 

Nėsant moksliškam  kritingumui mokslinė sistema gali 
būti sudaryta dirbtiniu būdu ir todei gali nesiremti tikru objek- 
tyviu sąryšiu, kurio yra tarp atskirų mokslinių pažinčių. Todel 
moksliškas sistemingumas reikalauja visuomet moksliško kritin- 
gumo. Bet iš kitos pusės tikras moksliškas kritingumas negali 
nevesti prie moksliško sistėmingumo, nes kritingas proto nusi- 
statymas tik tada randa sau patenkinimo, kai atskiros pažintys 
ne tik yra pagrįstos, įvertintos, patikrintos, bet ir suvestos į vie- 
ną visumą, kuri solidariai laikosi visose savo dalyse ir todel su 
didesniu tikrumu patenkina kritikos reikalavimus. 

Tiesa, reik pripažinti, kad ne visuomet pas mokslininkus 
analitinio kritingumo laipsnis atatinka sintetinio sistemingumo 
laipsniui. Dažnai mokslininkai yra labiau palinkę tai į vieną tai 
į antrą pusę. Vis delto visuomet pageidaujamas yra mokslinin- 
kui, ir todel taip pat mokxsliškam subrendimui, lygiai aukštas 
moksliško kritingumo ir sistemingumo laipsnis, 

Po visų šitų vedamųjų aiškinimų galima pagaliau sudaryti 
pilna moksliškojo subrendimo sąvoka. Bet pirm atkaroju sude-- 
damuosius šitos sąvokos pradus. Moksliškas subrendimas yra taip 
ar šiaip moksliškas savarankiškumas, Šitas savarankiškumas reiš- 
kiasi visų pirma dviem momentais: materialiniu ir formaliniu, t.. 
y. pasiturėjimu pažintimis, arba mokslinėmis žiniomis, ir moks- 
lišku proto išsilavinimu.  Moksliškas proto išsilavinimas turi du 
pagrindiniu nusiteikimu: mokslišką kritingumą ir mokslišką siste- 
mingumą. Moksliškasis kritingumas, kaipo analitinis sugebėji- 
mas, reiškiasi sąmoningumu ir metodingumu, arba, vienu termi- 
nu tariant, sąmoningu metodingumu, Sąmoningas metodingu- 
mas pasireiškia sudarant mokslinių pažinčių, jas pamatuojanį 
argumentals, jas įvertinant, jas patikrinant ir darant naujų išva=- 
dų. Moksliškas sistemingumas, kaipo sintetinis sugebėjimas, pasi- 
reiškia įžvelgimu objektyvios priklausomybės sąryšio tarp atskirų 
mokslinių pažinčių ir iš jų sudarymu vienos organingos visumos,. 
t. y. sistemos. Štai atskiri sudedamieji moksliškojo subrendimo 
pradai. Jie buvo kritingai išnagrinėti paeiliui; dabar tenka jie 
suvesti sistemingai į vieną aptartį. 

Taigi, suvedus krūvon visa, kas buvo pasakyta, gausime 
pagaliau šitokią moksliškojo subrendimo aptartį: Moksliškasis su- 
brendimas yra kritingas bei sistemingas savarankiškumas moks-- 
liniame darbe, sugebąs apvaldyti mokslinę medžiagą proto nu- 
siteikimais, kurie su sąmoningu metodingumu konstatuoja, pa- 
tikrina ir išvadžioja mokslines pažintis, įžvelgia tarp ją ob- 
Jektyvaus sąryšio ir suveda jas į vieną organingą visumą. 
Žinoma, aptartis išeina per daug komplikuota, kadangi joje 
norima paaiškinti, kas yra tasai kritingas bei sistemingas sava-- 
rankumas, kuris užuomazgoje jau aptaria moksliškojo subrendimo 
sąvoką. Bet užtat šita aptartis suima į save visus anksčiau su- 
minėtus momentus, arba pradus. Posakis „kritingas bei siste- 
mingas savaraūkiškumas“ iškelia aikštėn analitinį ir sintetinį 
žmogaus proto sugebėjimą; pasakymas „sugebąs apvaldyti moks- 
linę medžiagą proto nusiteikimais“ jungia materialinį ir formalinį 
moksliško subrendimo uždavinius; pasakymas „kurle su sąmo- 
ningu metodingumu konstatuoja, patikrina ir išvadžioja moksli- 
nes pažintis, įžvelgia tarp jų objektyvaus sąryšio ir suveda jas į 
vieną organingą visumą“ iškelia aikštėn, kokiais veiksmais pa- 
prastai pasireiškia moksliškas kritingumas ir moksliškas siste- 
mingumas, 

Prie dviejų pagrindinių moksliškojo subrendimo momentų, 
kurlais yra mokslinis žinių įsigijimas ir intelektualinis išsilavini- 
mas, galima dar pridėti trečias, kuris išelna aikštėn, kai moksliš- 
kai subrendęs žmogus ima reikštis raštu ar žodžiu. Būtent, 
moksliškai subrendęs žmogus ne tik privalo turėti savo atmintyje 
minimumą mokslinės medžiagos ir sykiu pasižymėti proto išlavi- 
nimu, bet dar turi įsigyti bent minimalinį sugebėjimą moksliškai 
išsireikšti tiek raštu, tiek ir žodžiu. Žmogus jei ką žino ir tikrai 
supranta, paprastai sugeba įmanomai savo žinojimą bei supra- 
timą išreikšti žodžiais. Jei šitokio sugebėjimo kas neturi, galima 
labai abejoti, ar jo žinojimas ir supratimas yra pakankamu. To- 
del šalia materialinio ir formalinio momento moksliškajame su- 
brendimę galima dar skirti stilistinis momentas, arba sugebėjimas 
moksliškai išsireikšti. 

Atkartojimo dėliai, galima dabar jau sudaryti šitokia sude- 
damųjų moksliškojo subrendimo pradų schema: 


mokslinių žinių įsigijimas (materialinis momentas) 


1. pažinčių kon- 
statavimas, 

2. jų patikrinėji- 
mas, 

3. naujų išvadų 
darymas. 


kritingumas 


k intelektualinis iš- 
„Moksliškasis su- silavinimas (for- 


brendimas, arba laka Momeni 
savarankiškumas Ė tas) l. įžvelgimas 
objektyvaus 
sąryšio tarp 
sistemingu- atskirų pažin- 
mas čių, 
2. jų suvedimas 
į vieną orga- 
ningą visumą. 


sugebėjimas moksliškai išsireikšti (stilistinis mo- 
mentas), 

Moksliškojo subrendimo klausimas turi studentams ne tik 
"teorinės, bet ir praktiškos reikšmės. Juk jis faktinai iškelia aikš-- 
-tën tą tikslą, prie kurio turi eiti kiekvienas studentas visuose 
savo darbuose. Nuo šito tikslo supratimo pareis toks ar kitoks 
būdas paskaitų klausymo, jų apdirbimo, dalyvavimo pratybose ir 
pagaliau, naminio darbo, kuriuo labiausiai reišklasi akademinės 
studijos, ir kuriuo, tarp kitko, yra ruošiamasi prie egzaminų. Ir 
+štai, norint sąmoningai dirbti visus šituos darbus, reik gerai nusi- 
manyti, kas yra moksliškas subrendimas. Pav., kaip galima tin- 
kamai pasiruošti prie baigiamųjų egzaminų, nenusimanant, kas 
yra moksliškas subrendimas, Ir todel irgi, kokie reikalavimai sta- 
tomi šitiems egzaminams? Baigiamasis egzaminas, plačial supras- 
tas, yra tasai, kuriuo paskutinį kartą patikrinamas vieno kurio 
mokslo pažinimas. Savaime aišku, kad per tokį egzaminą yra 
jau reikalaujamas tam tikras moksliškas subrendimas, kalbant, 
žinoma, apie aukštąją mokyklą. Kitaip tariant, visa tal, kas 
„charakterizuoja moksliškąjį subrendimą, yra patikrinama per bai- 
giamąjį egzaminą tokiu ar kitokiu būdu. Tai reiškia, kas egza- 
minuojamas asmuo turi pasireikšti visais tais elementals, arba 
pradais, kurie sudaro moksliškąjį sabrendimą. 

3. Pagaliau, baigiant klausimą apie moksliškąjį subren- 
dimą, kaipo apie akademinių studijų tikslą, reikia dar pasakyti 
keletas žodžių apie tai, kaip šitas moksliškasis subrendimas san- 
tykiuoja su profesiniu. pasiruošimu. Žinoma, tokiais atvejais yra 
suponuojama, arba prileidžiama, kad studijuojąs asmuo pasi- 
renka savo profesijai tai, kas geriausiai atatinka jo nujaučiamam 
pašaukimui, 

Negali buti rimtos abejonės, kad moksliškas subrendimas 
yra būtina sudedamoji dalis pasiruošimui bet kurlai aukštajai 
arba Inteligentiškajai profesijai. Kaip jau sakyta anksčiau, be 
sąmoningo metodingumo, arba moksliškojo kritingumo, ir be 
moksliškojo sistemingumo nieks negali būti geru specialistu 
aukštojoje profesijoje: nei gydytojas, nei advokatas, nei mokyto- 
jas, nėi komersantas, nei visuomenės veikėjas, nei diplo- 
matas, nei rašytojas žurnalistas, nei bet kuris kitas aukštesnio 
laipsnio kultūrinis kūrėjas. Be moksliškojo subrendimo galima 
būti geru amatninku, bet užtat amatai nepriklauso prie inteli- 
gentiškųjų profesijų, nors, kaipo padorūs žmogaus verslai, jie 
užsitarnauja pilnos pagarbos. Užtat tokios pagarbos neužsitar- 
nauja tie, kas eina į inteligentiškąsias profesijas be moksliškojo 


Kanno veloi Ą 208125 ` 


— 34) — 


subrendimo, paverčia jas todel amatais ir neatlieka jų, kaip rel- 
kiant, Imkime pav. mokytoją. Šitoje svarbioje profesijoje ga- 
lima būti geru specialistu arba mažiau ar daugiau pakenčiamu 
amatninku. Jei mokytojas neturi pakankamai mokslo žinių, kad 
galėtų suįdominti savo mokinius; jei jis nepasižymi sąmoningu 
metc dingumu, arba didaktiniu kritingumu savo dėstyme; jei jis 
nepajėgia įžvelgti objektyvaus sąryšio tarp atsktrų žinių ir su- 
vesti jų į sistemingą visumą; jei jis dargi nesugeba tinkamai iš- 
sireikšti ir išaiškinti mokomųjų dalykų; — tai jo negalima jokiu 
būdu pavadinti geru savo profesijos specialistu. Jei pasiklausime,. 
ko jam trūksta, turėsime atsakyti, kad jam trūksta ne daugiau 
ir ne mažiau, kaip moksliškojo subrendimo. Panašiai yra su 
visomis kitomis aukštosiomis profesijomis, 

Vis delto būtų klaidinga manyti, kad geram pasiruošimui 
prie savo parinktosios profesijos vienas tik moksliškas subrendi-- 
mas tėra reikalingas. Faktinai moksliškasis subrendimas tesu-- 
daro vien teorinę profesinio pasiruošimo pusę. Be šitos teorinės 
pusės reikalingas yra dar praktinis pasiruošimas, kuris teįgyja- 
mas paprastai tam tikru stažu savo profesijoje, nors šito pasi- 
ruošimo pradžia dažnai jau prasideda aukštojoje mokykloje per 
seminarines pratybas. Tiesa, seminarlnių pratybų pobūdis nėra 
grynai praktiškas, nes ir seminarinės pratybos taip ar šiaip la- 
biausiai turi savo tikslu moksliškąjį subrendimą. Vis delto per 
pratybas įgaunamas jau pirmas minimalinis praktinis nusistaty- 
mas, kuris tik paskui, profesiniame darbe, įgauna tikro aktua- 
lumo. Savaime aišku, kad kuo anksčjausias susirūpinimas prak- 
tine savo profesijos puse nėra blogas dalykas. Tačiau būtų. 
klaidinga manyti, kad aplenkimas teorijos ir tiesloginis ėjimas 
prie praktikos savo profesijos srityje yra praktiškiausias būdas 
pasiruošti gerai prie savo profesijos darbų. Paniekinimas te- 
orijos mažesniame ar didesniame laipsnyje neišvengiamai turi 
atkeršyti ne kam kitam, kaip praktikos reikalams. Priežastis yra 
ta, kad tikra teorija, kaip man tenka dažnai kartoti, yra ne kas. 
kita, kaip kodifikuotas ilgų laikų ir daugelio žmonių patyrimas, 
kuris yra vertas daug daugiau, kaip bet kurio žmogaus asme- 
ninis patyrimas, vadinamas jo praktika. Tarp gerai suprastos. 
teorijos ir praktikos nėra jokio antagonizmo, bet užtat yra tasai 
solidarumas, kuris padaro, kad maža yra verta teorija, kuri ne- 
siremia praktika, ir, antra vertus, maža yra verta praktika, kurt 
nesiskaito su teorija, 

Taigi profesinis pasiruošimas privalo turėti savo teorinę ir 
praktinę pusę. Aukštojoje mokykloje pagrindiniu rūpesniu yra 
teorinė pusė, tuo tarpu kad praktinė šito pasiruošimo pusė, joje 
pradėta, išeina iš jos uždavinių ribų ir baigiasi faktinai pačiame 
profesiniame darbe, Ar tai yra jau visa, kas yra reikalinga ge- 
ram pasiruošimui prie savo parinktosios profesijos? — Dar ne; 
būtent, kiekviena profesija reikalauja be to tam tikro dorinio iš- 
siauklėjimo, šalia bendro išslauklėjimo, privalomo visiems inteli- 
gentams. Mokytojui dera įsigyti dorinių savybių, kurios labiau- 
siai atatinka idealiniam mokytojo tipui; advokatui išpuola įsigyti . 
aiškią ir tvirtą teisės sąmonę, kuri jam padėtų atsilaikyti prieš 
gausias jo profesijos pagundas; gydytojui privalu įsigyti humani- 
tarinio apsiėjimo su savo pacientais ir tt. Kiekviena profesija 
reikalauja tam tikrų dorinių nusiteikimų, be kurių nieks negali 
būti geru specialistu. 

Suvedant krūvon gero profesinio pasiruošimo pradus, tenka 
pasakyti, kad jame suponuojama bent keturi pagrindiniai mo- 
mentai: 1. bent minimalinis profesinis gabumas, 2. teorinis susi- 
pratimas, 3. praktinis sugebėjimas ir 4. profesinis dorinis išsiauk- 
lėjimas.  Moksliškasis subrendimas turi charakterizuoti antrąjį 
momentą, būtent, teorinį susipratimą ir sykiu turi sudaryti vieną 
iš sėkmingiausių sąlygų antrajam momentui, t. y. praktiniam 
sugebėjimui. Kaip matome, profesiniame pasiruošime prie aukš- 
tujų, arba inteligentiškųjų profesijų moksliškasis subrendimas 
turi, galima sakyti, grendžiamosios reikšmės, 


III. Mokslinio darbo priemonės bei šaltiniai. 


1. Naudojimasis specialistų patarimais. — 2. Paskaitų klau- 
symas. 3. Dalyvavimas pratybose. — 4. Savarankiškosios studi- 
jos; a. knygų skaitymas, arba skailyba; b. skaitybos reikšmė ir 
tikslas; c. lemtas literatūros pasirinkimas; d. deramas skaitvbos 
būdas; e. tikslingas paskaitylos medžiagos ruošimas panaudoji- 
mui; f. skailyba su plunksna rankoje; g. darytinos ištraukos ir 
jų sagybės; h, ištraukų surašinėjmas ir tvarkymas lakštelių sis- 
temoie; i. dešimtainė klasifikacijos sistema, pritaikyta mokslo me- 
džiagai tvarkyti; k. iškarpos ir nuosavų pastabų pasižymėjimas, 

1. Ir šitame skyriuje mums tenka labiausiai atsižvelgti į tai, kas lie- 
čia akademines studijas. Taigi, visų pirma, kokios yra bendros mo- 
kslinio darbo priemonės, einant mokslą aukštojoje mokykloje, t. 
„y. atliekant akademines studijas? Schmidkunz visai teisingai nu- 
mato akademinei pedagogikai keturias pagrindines lytis pagal 
tai, kaip mokomojo parsonalo aktyvumas mažėja, o, iš antros 
pusės, atatinkamai studijuojančio asmens aktyvumas didėja. Šitos 
keturios akademinių studijų lytys ir yra: 1. naudojimasis patari- 
mais, 2. paskaitų klausymas, 3. dalyvavimas pratybose ir 4 sa- 
varankiškos studijos. 

„Patarime, sako Schmidkunz, aktyviausias yra mokslo 
teikėjas ir pasyviausias yra mokslo ėmėjas. Per paskaitą ma- 
žiau aktyvus yra pirmasis ir mažiau pasyvus yra antrasis. Per 
pratybas pasyvesnis yra pirmasis, aktyvesnis antrasis. Sava- 
rankiškosiose studijose pasyviausias yra pirmasis, aktyviausias 
-- antrasis“ (82 p.). 

Per paskaitas iš dorinimo mokslo tenka konstatuoti, kad 
patarimas yra dažnai sėkmingesnė auklėjamoji priemonė, negu 
įsakinėjimas. Schmidkunz tam išreikšti pavartoja šitokį pasakymą: 
„Auščiausioji įsakomosios drausmės lytis yra patarimas, kuris jau 
pripažįsta valios laisvę“ (85 p.) — Panašus dalykas įvyksta Ir 
su patarimais mokslo srityje. Suteikti studijuojantiems asmenims 
mokslo vadovų patarimai, pritaikyti prie asmeninių reikalų ir nu- 

siteikimų, yra sėkmingiausi. Bet iš kitos pusės reik pripažinti, 
kad šitie patarimai negali būti suimti į griežtai nustatytas ribas ir ly- 
tis, ir kad todel jie paprastai turi pripuolamos reikšmės. Jie, pav., 
turi vietos rašant doktorantui savo disertaciją priežiūroje specialisto 
tos srities, iš kurios tema yra parinkta. Bet šialp jau moksliški 
patarimai nėra reguliari priemonė, kuria galima būtų naudotis 
taisyklingu būdu. Todel irgi negali būti prievolės šita priemone 
naudotis koklu nors griežtai nustatytu būdu. Pakaks todel pri- 
minus, kad pasitarimas su specialistais yra viena iš akademinių 
studijų priemonių, nors ir pripuolamai pavartojama jų eigoje, 
Visos kitos trys yra jau priemonės, kurios gali būti sistemingai 
sutvarkytos ir taisyklingai pavartojamos. 

2, Einant prie nagrinėjimo skyrium kiekvienos iš šitų trijų 
priemonių, tenka visų pirma kalbėti apie paskaitų klausymą. — 
Pagrindinis klausimas, kuris čia mums gali rūpėti, yra paskaitų 
klausymo būdas. O kadangi šitas būdas pareina nuo to, kaip 
dera suprasti paskaitų uždaviniai, tai tenka ir apie pastaruosius 
šis tas pasakyti. 

Šiais laikais būtų labai klaidinga pažiūra manyti, kad pa- 
skaita yra vienintelė ir neatskiriama aukštosios mokyklos reiški- 
mosi lytis. Sąryšyje su darbo principo įsigalėjimu pedagoginėje 
srityje, savarankiškasis veiklumas yra vis labiau reikalaujamas 
ne tik žemesnėse mokyklose, bet ir aukštojoje mokykloje. Todel 
šalia paskaitų vis daugiau išsivysto ir daugėja įvairių pra- 
tybų rūšys. Šalia šitų pratybų ir apskritai bendro reikalavimo, 
kad ir aukštojoje mokykloje taip ar šiaip būtų realizuojamas 
darbo principas, arba savarankiškasis veiklumas, paskaitų klausy- 
mas vis kritingiau yra sprendžiamas. Tokiose aplinkybėse vis 
aktualesni yra klausimai: kokių aždavinių privalo turėti paskaitos 
aukštojoje mokykloje? ko jos privalo duoti? ir kas iš jų privalu 
pasiimti? 

Būtų, pav., klaidingai suprantami paskaitų uždaviniai, jei 
kas panorėtų matyti paskaitose vienintelę priemonę perteikti klau- 
sytojams visą mokslo medžiagą. Nekalbant jau apie tai, kad ši- 
taip suprastas paskaitų uždavinys būtų visai neišpildomas, jis 
būtų dar netikslingas pedagoginiu atžvilgiu, nes, statant tokį už- 
davinį paskaitoms, būtų daromas prileidimas, kad mokslinių ži- 
nių įsigijimas yra vienintelis moksliško subrendimo būdas. Tuo 
tarpu, kaip turėjome progos patirti, moksliškasis subrendimas yra 
daug daugiau sudėtingas dalykas. Paskaitos kaip tik ir turi atsi- 

žvelgti į visa tai, kas yra reikalinga moksliškajam subrendimui, 
Vienu tik mokslinių pažinčių perteikimu iš vienos pusės ir jų 
įsigijimu iš antros pusės, moksliškasis subrendimas dar neatsie- 
kiamas. Tačiau iš kitos pusės būtų klaidinga manyti, kad paskal- 
tos neprivalo patiekti bent minimumo susistemintų mokslo pažin- 
čių, kurios galėtų sudaryti, taip sakant, materialinį pagrindą for- 
maliniam, t. y. inteliktualiniam moksliniam išsilavinimui, 

Taigi atžvilgiu į materialinį moksliškojo subrendimo mo- 
mentą, paskaitos turi patiekti tą minimumą, be kurio moksliška- 
sis subrendimas nėra galimas. Bet patiekti minimumas žinių dar 
toli gražu nereiškia paversti paskaitos į pedantiškąjį dėstymą visų 
mokslo smulkmenų. Kadangi paskaitos turi patiekti vien reikiamą 
minimumą žinių, visuomet suponuojama, kad jos turi būti papil- 
domos laisva skaityba, arba lektūra, kuri gali patiekti daug dau- 
giau ir daug tiksliau mokslinių žinių, kaip kad tai pajėgia pa- 
daryti per paskaitas pats dėstytojas. 


Užtat paskaitos turi būti labiau taikomos formalinįjam moks- 
liškojo subrendimo momentui, būtent, intelektualiniam studijuo- 
jančio asmens išlavinimui. Čia kyla klausimas, koks paskaitų už- 
- davinys atatinka šitam formaliniam momentui. Pasakyti čia, kad 
paskaitos turi lavinti klausytojus intelektualiniu būdu, reiškia be- 
veik nieko naujo nepasakyti. Klausimo esmė čia glūdi tame, kaip 
paskaitos tai privalo daryti, Ir štai, normaliai imant dalyką, pa- 
skaitos turi intelektualiai lavinti klausytojus savo kuriamuoju 
arba, mažiausia, aigaminamuoju pobūdžiu. Neveltui yra sakoma, 
kad aukštoji mokykia yra ne tik mokymo, bet ir mokslo įstaiga. 
Tai faktinai reiškia, kad mokslo personalas joje moko kaip tik 
tuo, kad jis mokslą kuria arba, mažiausia, atgamina mokslo kū- 
rimo vyksmą. Tuo tarpu mokslinė kūryba reiškiasi visomis tomis 
savybėmis, kurios charakterizuoja moksliškąjį subrendimą. Kurti 
mokslas reiškia kritingu ir sistemingu būdu įsigyti naujų moksli- 
nių pažinčių ir jos sutvarkyti į vieną organingą visumą Vadinasi 
mokslinėje kūryboje mokslo pažintys yra sąmoningai ir mėtodin- 
gai konstatuojamos, patikrinamos, išvadžiojamos; tarp jų yra 
įžvelgiamas objektyvus logiškas sąryšis, Ir jos yra suvedamos 
į vieną sistemą. Jei šitas mokslinės kūrybos vyksmas yra atga- 
minamas per paskaitas, tai tuo pačiu klausytojų mintis yra ve- 
dama per visus šituos momentus, kad ji galėtų patirti mokslinius 
argumentus, sąryšį tarp atskirų pažinčių ir logišką sistemos or- 
ganingumą. Jei paskaita neturi kuriamojo pobūdžio ir pasižymi 

vien enciklopėdiniu eklektizmu, ji negali lavinti klausytojuose 
nei kritingumo nel sistemingumo, t. y. tų dviejų žymių, kuriedvi 
yra būtinai reikalingi moksliškajam subrėndimui, 

Užtat, jei paskaitos turi kuriamojo pobūdžio nurodyta anks- 
čiau prasme, tai jos, įvesdamos klausytojų mintį į, taip sakant, 
mokslinio darbo laboratoriją, leidžia tuo pačiu orientuotis dabar- 
tiniame mokslo stovyje ir paruošti juos sykiu prie tolimesnės 
mokslo pažangos. Šitas atbaigiamasis uždavinys faktinai neįneša 
nieko naujo šalia antrojo uždavinio — atvaizduoti mokslo kuria- 
mmąjį vyksmą, kadangi jis tik reikalauja, kad šitas vyksmas būtų 
privestas prie paskučiausių laikų, kaip to reikalauja gyvenamo 
laiko aktualumas. Taigi pagrindiniais lieka du paskaitų uždaviniu: 
materialinis ir formalinis, t. y. perteikimas mokslo medžiagos ir 
intelektualinis lavinimas šitos medžiagos kuriamuoju arba net 
atgaminamuoju apdirbimu, 


Šitiemdviem paskaitų uždaviniam atatinka du momentu pa- 
'skaitų klausyme: paskaitos pasisavįnimo momentas ir jos apdir- 
bimo momentas. Per paskaitos pasisavinimą klausytojas yra la- 
biau pasyvus; per jos apdirbimą jis yra labiau aktyvus. Labiau 
pasyvus darbas yra atliekamas auditorijoje; labiau aktyvus dar- 
bas privalo būti atliekamas namie. Jei vienas iš šitų dviejų mo- 
mentų yra praleidžiamas, apie normalų paskaitų klausymo būdą 
negali būti kalbos. — Per pasyvų momentą klausytojas pasisavi- 
na tą mokslo medžiagą, be kurios negalima susipažinti su mok- 
slo stoviu, Per aktyvų momentą klausytojas aigamina savo minti- 
mi kuriamąjį mokslo vyksmą, įsigyvena į mokslo laimėjimus ir 
tuo pačiu intelektualiniu savo išsiiavinimu tam tikru būdu tarsi 
prilygsta dabartiniam mokslo stoviui. 

Paskaitos pasisavinimui receptyviu, arba pasyviu, būdu dera 
daryti užrašų, kuriuose būtų pažymėti šie dalykai: 

1. pagrindiniai paskaitos punktai, sudarą jos schemą, 

2. svarbiausios aptartys, 

3. žymiausiuji faktai ir reikšmingiausios idėjos, 

4, sukeltos abejonės. 

Paskaitos apdirbimui aktyviu būdu pridera atlikti namie šie 
«dalykai: 

1. įsiminimas pagrindinių paskaitos dalykų, kaipo faktinos 
«mokslo medžiagos, 

2. perėjimas kritinga mintimi logiško paskaitos išsivystymo, 

3. išsiaiškinimas neaiškių dalykų ir išsprendimas abejonių, 

4, tikslus suredagavimas įsigytos iš paskaitos Ir paskui aps- 
dirbtos mokslo medžiagos, 

5. jos įglaudimas į tvarkingai renkamą mokslo medžiagą. 

Šitokis paskaitų pasisavinimas ir apdirbimas duoda galimybės: 

1. įsigyti reikiamos erudicijos, papildant medžiagą knygų 
skaitymu, 

2. moksliškai, t. y. kritingai bei sistemingai, išlavinti protą, 

3. įprasti moksliškai reikšti savo pažintis, ir tuo visu 

4. pasiruošti prie egzaminų. 

Taip klausant ir apdirbinėjant paskaitas, visai pakanka 3 
pask. po 45 minutes, nes šitų 3 paskaltų apdirbimas pareikalaus 
maž daug du karttiek laiko, t. y. 90 minučių, kas sudaro iš viso 
6 val. 45 min, 

Prie paskaitų klausymo turiu pridėti, kad sugebėti gerai 
klausyti nėra tas pat, ką gerai girdėti. Galima gerai girdėti, kas 
yra sakoma, ir vis delto galima nesugebėti kaip reikiant klausyti. 
Klausyti tikra to žodžio prasme yra sumaniai sekti kalbančiojo 
asmens minčių eigą. Klausytojas turi atstatyti savo prote tą or- 
ganingą minties išsivystymą, kuris yra kuriamasis kalbėtojo pa- 
daras. Tik tada galima pasakyti, kad jis deramai klauso. — Visa 
paskaitų klausymo prasmė ir yra ta, kad klausytojas, sekdamas 
dėstytojo minties eigą, savo protu patirtų priežastingą pažinimo 
vyksmą ir savo protavimu patikrintų prirodomuosius argumen- 
tus. Todel visai teisingai apie kursų klausymą Chavigny sako 
šitokį dalyką: „Klausyti sėkmingai kursas vadinasi atstatyti jo 
schema, susekti jo vedamosios idėjos, suteikti įvairioms sąvokoms . 
tinkama joms vieta, žodžiu tariant, iškelti aikštėn klausimo per- 
spektyva“ (39 p.). 

Taigi formaliniu atžvilgiu, t. y. intelektualinio išsilavinimo 
atžvilgiu, paskaitų klausymas pateisinamas tuo, kad atgaminimas 
dėstytojo darbo savo dvasioje patiekia intelektualinio patyrimo, 
arba, kitaip tariant, moksliškai lavina. Materialiniu atžvilgiu pa- 
skaitų klausymas yra pateisinamas tuo, kad paskaitos patiekia 
pasisavinimui reikalingiausių žinių, ir dargi tokių Ir tokioje tvar- 
koje ir visumoje, kokių dažnai negalima rasti knygose, — Otto 
Schultze pastebi, kad rupestingai apdirbti paskaita reiškia para- 
šyti kayga. Todel jis pabrėžia sąryšyje su šituo konstatavimu, 
kad toklos paskaitos nedera klausyti nedarant užrašų, kaip kad 
nedera skaityti rimtos knygos be plunksnos rankoje. Vėliau bus 
kalbama, kaip privalu skartyti knygos Ir daryti ištraukos. Tuo-- 

met irgi gerlau paalškės Ir užrašų, padarytų per paskaitas, tvar- 
kymas. Dabar tekalbu vien apie tai, kas turi specialios reikš- 
mės vien paskaitoms, 


Čia, tarp kitko, kyla klausimas. apie paskaitų užrašinėjimo 
būdą ir saiką. Ūžrašant trumpą paskaitos schemą, svarbiausias 
aptartis, žymiausius faktus ir reikšmingiausias idėjas, galima šitie 
užrašai daryti dvejopu būdu: pirma, atskirais sakiniais be ypatingo 
susirūpinimo jų nuotakiu sujungimu, ir antra, nuotakiu tekstu su pa- 
stango nis sujungti atskirus sakinius į organingą santrauką. Pirmuo- 
ju atveju minčių formulavimas mažiau tolsta nuo dėsiytojo išsireiš- 
kimų ir todel yra tikslesnis. Antruoju atveju yra labiau laimimas 
minčių organingas išsivystymas, nors tai įvyksta tikslumo sąskaita, 
Jei užrašai pasilieka neapdirbti namie, tai nuotakiu tekstu sura- 
šyti užrašai turi tą gerą pusę, kad jie yra labiau suprantami, kai 
jie skaitomi per ilgesnį laiko tarpą. Bet užtat, jei užrašai apdir- 
bami namie neilgai trukus po to, kaip yra klausytos paskaitos, 
tiksliai surašyti sakiniai turi daugiau vertės, negu teksto nuota- 
kumas, nes organingas minčių sąryšis gali būti tuoj po paskatos 
atstatytas atmintyje, kai atskiri sakiniai gali tarnauti atminčiai 
reikiamomįs gairėmis išvesti minčių eigai. — Todel, jei kas su- 
stoja paskaitų užrašinėjime pusiaukelyje ir negalį jų tinkamai ap- 
dirbti, tai nuotakus būdas užrašinėti yra labiau pageidaujamas. 
Užtat, jei kas gali ir turi pakankamai tvirto pasiryžimo apdirbti 
užrašus namie, tai yra labiau pageidaujama tiksliai surašyti atskiri 
svarbiausi dalykai, kad paskui galima būtų jie panaudoti galuti- 
nai užrašų redakcijai, — Kaip matome, vieno patarimo visiems. 
čia duoti negalima. Kiekvienas turi individualizuoti priemones. 
pagal savo darbo aplinkybes, 


Kalbant apie užrašų saiką, reik pastebėti, kad neprivalu už- 
rašinėti nei per daug nei per maža. Užrašant per daug, visa 
klausytojo energija išeina mechaniniam užrašinėjimo būdui; tuo 
tarpu, kad klausytojas, net užrašinėdamas, turi visuomet dirbtį 
proto darbą, būtent, a/gaminti savo prote tai, kas yra dėstytojo 
sukurta. Todel užrašinėti privalu tik tasai minimumas, kuris yra 
reikalingas, kaipo medžiaga įsiminimui, arba kaipo tai, kas tar- 
nauja atrama prisiminimui. Bet, iš kitos pusės, nedera užraši- 
nėti per maža, kadangi labai šykštūs užrašai negali tarnauti pa- 
kankama atrama atminčiai, norint įsiminti reikiamą faktiną me- 
džiagą ir atstatyti mintyje dalyko turinį. 


Tarp kitko, buvo patarta pasižymėti sukeltos abejonės. Ži- 
moma, šitokie pasižymėilmai reikia daryti kuo trumpiausiu būdu, 
kadangi apie neaiškius dalykus apskritai daug nedera rašyti, o 
be to šitas patarimas turi tik tos prasmės, kad, tirtiną klausimą 
pasižymėjus, galima būtų grįžti prie jo vėliau Ir jis išsiaiškinti. 
Nereik juk niekados pamiršti, kad, paskaitas apdirbinėjant pagal 
užrašus, patariama sykiu studijuoti tam tikri veikalai. Šituose 
veikaluose randama nauja medžiaga; sykiu patikrinama jau pa- 
tiektoji per paskaitas; išaiškinama tai, kas nėra dar aišku; daro- 
mos ištraukos, ir pagaliau šitos ištraukos sykiu su paskaitų užra- 
šais sutapdomos į tvarkingai renkamą mokslo medžiagą. Kaip 
pamatysime vėliau, tikslingiausias būdas rinkti ir tvarkyti mokslo 
medžiagą yra tas, kuris atsako vadinamosios lakštelių sistemos 
reikalavimams.  Apdirbinėjant paskaitų užrašus namie yra jau 
galimybės sita medžiaga suskirstyti pagal smulkesnius klausimus 
į atskirus lakštelius, kad galima būtų tarp jų įglausti naujų pa- 
pildymų iš skaitomų knygų. 

Apdirbinėjant tokiu būdu paskaitų užrašus ir papildant juos 
knygų skaitymu ir šiaip jau studijomis, galima, kaip jau sakyta, 
1. įsigyti reikiamos erudicijos, 2. moksliškai, t. y. kritingai bei 
sistematingai, išlavinti protą, 3. įprasti moksliškai reikšti-savo pa- 
žintys, ir 4, iš anksto tinkamai pasiruošti prie egzaminų. — Tin- 
kamai apdirbtos ir papildytos paskaitos jau iš anksto yra įsime- 
namos; todel, atėjus egzaminų laikui, pakanka vien lengvai atkar- 
toti tvarkingai surinkta medžiaga, kad galima būtų visai sėkmin- 
gai šitie egzaminai išlaikyti. 

Dabar, tikiuos, bus paaiškėję, kodel nepatariama normaliose ap- 
linkybėse klausyti dienoje daugiau, kaip 3 paskaitos. Apdirbti pa- 
skaitai, jai papildyti ir medžiagai sutvarkyti išeis ne mažiau, kaip 
‘du kart tiek laiko, kiek yra klausoma pati paskaita, Ogi tai 
jau sudaro beveik 7 val. gryno ir intensyvaus proto darbo, nė- 
skaltant kitų intelektualinių reikalų, kurių visuomet atsiranda pas 
būsimus inteligentus specialistus. 

3. Trečioji akademinių studijų priemonė yra pratybos. Pra- | 
tybų darbas yra ta mokslinio darbo priemonė, kurioje jau visai 
aiškiai statomas savaranklškojo veiklumo reikalavimas. Naudoji- 
masis patarimais ir paskaitų klausymas pasižymi labiau recepty- 

viniu, arba pasyviniu pobūdžiu, žinoma, turint galvoje klausytoją 
bėt ne dėstytoją. Pratybų darbe aktyvumas jau aiškiai pereina į 
klausytojo pusę. Kaip pamatysime toliau, ketvirtoje mokslinio 
darbo priemonėje, t. y. savarankiškosiose studijose, aktyvus yra 
beveik išimtinai klausytojas, tuo tarpu kad dėstytojas šitų stu- 
dijų atžvilgiu tegali būti aktyvūs savo patarimais ir tomis su- 
gestijomis, kurias jis gali daryti per savo paskaitas arba prie tin- 
kamos progos. Taigl dėstytojo aktyvumas persveria klausytojo 
aktyvumą patarimuose ir paskaitose, tuo tarpu kad klausytojų 
aktyvumas persveria pratybų darbuose ir savarankiškosiose stu- 
dijose, Pratybos ir yra ta priemonė, kuri tarnauja Išvystymui 
studijuojančiame asmenyje savarankiškųjų mokslinių nusiteikimų, 

Kalbant bendrai aple pratybų darbus, man tenka padaryti 
keletas istorinių pastabų, nustatyti pratybų tikslas ir uždaviniai, 
konstatuoti smulkiau jų reikšmė ir pagaliau numatyti joms reil- 
kiamos sąlygos. 

Kartais klaidingai yra manoma, kad pratybų išradimas su- 
daro naujųjų laikų garbę. Ypač darbo principo ir darbo mokyk- 
los šalininkai dažnai yra linkę manyti, kad savarankiškojo velk- 
lumo reikalavimas yra paskučiausių laikų pastatytas, ir kad 
senesnės mokyklos ir senesni mokymo bei dėstymo būdai nėra 
žinoję savarankiškojo veiklumo principo. Faktinai toks darbo 
principo ir darbo mokyklos vertinimas yra per daug vienašališ: 
kas. Jis nenori matyti to, kad darbo, arba savarankiškojo veik- 
lumo, principas, kad ir kitaip aprėdytas, vis delto turėjo šiokios 
tokios vietos pedagoginiame darbe ir ankščiau, nors, galima pri- 
pažinti, niekados taip aiškiai Ir griežtai nebuvo keliamas aikštėn, 
kaip paskučiausiais laikais, 

Tarp kitko, tai pasltikrina filosofijos mokyme aukštosiose 
mokyklose, 

Iš Istorijos žinomi trys filosofijos mokymo metodai, arba 
net būdai, būtent: dialoginis, dialektinis ir nenutrukstamai nuo- 
takus, arba dėstomasls tikra to žodžio prasme. Senovėje pasižy- 
mėjo dialoginis filosofijos dėstymo metodas. Viduramžyje rado 
ypatingo pritaikymo dialektinis metodas; ir, pagaliau, naujais 
laikais yra daugiausiai taikomas nuotakusis dėstymo metodas 
Dialoginis filosofijos dėstymo būdas rado stebėtinai gražią iš- 
raišką Platono dialoguose, kurių įkvepėju buvo jo mokytojas 
Sokratas. Sokratiškajame dialoge judinamuoju principu yra heu- 
xistinis, t. y. randamasis menas. „Heuriskein“ reiškia graikiškai 

suvokti, surasti. Statydamas klausimus, Sokratas versdavo savo 
pasikalbėjimo draugą ieškoti atsakymų ir atitaisinėti savo klai- 
das taip, kad galutinai jis galėtų surasti tiesą. Savo dialogais 
Sokratas, kaip jis pats sakydavo, padėdavo idėjoms gimti žmonių 
dvasioje, bet neperteikdavo pats jokių iš anksto nustatytų ir varu 
brukamų tiesų, arba pažinčių. Šitas heuristinis dialogo menas. 
buvo faktinai ne kas kita, kaip savarankiškojo veiklumo principo 
taikymas prie filosofinių klausimų tyrinėjimo. 

Su dialektiniu metodu buvo surišta silogistinio disputo 
praktika, Per disputą tiksliai kontroliuojamas loginiu atžvilgiu 
klausimas gali būti išspręstas su tikru sąmoningumu ir todel 
gali daug kam paaiškėti, Tokie disputai, vedami pagal silogis- 
tikos taisykles, spyrė ne tik dėstytojus, bet ir klausytojus imti 
dalykus iš pagrindų ir stengtis prieiti kuo didžiausio sąmonin- 
gumo protavime bei išrodinėjime, 

Naujais laikais dialektinis metodas buvo apleistas sąryšyje 
su reakcija prieš vlenašališką silogistikos viešpatavimą. Jo vie- 
toje imta visur vartoti nuotakusis sistemingas dėstymo metodas, 
t. y. dalyko dėstymas nuosakomuoju nenutrukstamuoju būdu. Ši- 
tas pastarasis metodas, kad ir turi savo gerų savybių, leidžiančių. 
kurti tokiu būdu mokslo sistemą, vis delto neturi to skatinimo 
prie savarankiškojo veiklumo, kuris sudaro pagrindinę savybę 
tiek dialoginio, kiek ir dialektinio metodo, Tiesa, nuotakusis dės- 
tymo metodas sugeba daugiau patiekti sistemingos mokslinės 
medžiagos. Tuo tarpu moksliniam subrendimui yra privalomu 
abuda uždaviniu: ir mokslinės medžiagos įsigijimas Ir savaran- 
kiškas intelektualinis išsilavinimas, Vadinasi, reik patiekti nau- 
jam mokslo adeptui žinių apie tai, ką ir kaip yra kitų galvota 
ir patirta tyrinėjamuoju klausimu; bet reik irgi įpratinti jis dirbti 
savarankiškas darbas, nes, kaip kitados pedagogų sakyta: docere- 
esė admiculari exterius inventionem discipulorum propriam, va- 
dinasi, mokyti yra raginti iš šalies nuosavas mokinių išradimas.. 

Taigi pasilizka faktu, kad nuotakusis dėstymo metodas, pri- 
Imtas visuotinai naujais laikais aukštosiose mokyklose, daugiau, 
nors Ir ne išimtinai, tarnauja materialiniam akademinių studijų 
momentui, t. y. mokslinės medžiagos perteikimui, ir dar nepa- 
kankamai išvysto klausytojuose savarankišką moksliškąjį veik- 
lumą. Nenuostabu todel, kad naujais laikais ypatingai davė save 
nujausti atskirų pratybų reikalas. Kol buvo praktikuojamas dialo- 
ginis ar dialektinis metodas, atskirų pratybų reikalas ne buvo dar 

taip gyvai jaučiamas, kadangi šituodu metodu turi savyje pra- 
tybų pradą. Užtat šalia nuotakaus dėstomojo metodo atskiros 
pratybos yra jau neišvengiamas reikalas, i 

Atskiros pratybos šalia paskaitų įgavo dargi ypatingos reik- 
šmės sąryšyje su specialiųjų mokslų išsivystymu. Kol mokslų 
centras glūdėjo filosofijos srityje, kaip buvo senovėje, arba kol 
mokslai ypatingai plėtojosi teologijos Ir filosofijos srityse, kaip 
buvo viduramžiais, dialoginis arba dialektinis metodas pajėgdavo 
patenkinti savarankiškojo veiklumo reikalą pedagoginiame darbe, 
Det užtat, kai ėmė ypatingai plėtotis specialieji mokslai su em- 
pyriniais savo tyrinėjimais, reikalaujančials kartais gerai apsta- 
tytų laboratorijų, pratybų reikalas įgavo ypatingo aktualumo. Vis 
delto būtų klaidinga manyti, kad pratybos yra vien naujųjų laikų 
padaras, Iš to, kas pasakyta, visai galima jau įsitikinti, kad Fon- 
ckas turi tiesą, teigdamas, jog „senoji mokykla irgi žinojo ir mė- 
go ir praktikavo įvairiais būdais tai, ką mes suimame dabar vienu 
seminarinio lavinimo vardu“ (4 p.). 

Fonckas liudija net, kad naujųjų amžių pradžioje mokyklų 
statutuose galima užtikti trys pratybų Ir įstaigų rūšys, kurios 
gali būti laikomos seminarinių pratybų darbais. 

„Tai yra 1. reguliarinės studentų pratybos, vieno kurio mo- 
kytojo vedamos įr vadinamos lotyniškais vardais circulus, repe- 
titio, disputatio; actus, problema, casus, taip pat scabella, arba 
net pažymimos vienu bendru posakiu ačademia. 

2. Šalip to eina mokslinės studentų draugijos, vadovauja- 
mos vieno kurio mokytojo ir paprastai vadinamos academia ar- 
ba collegium. 

3. Pagaliau būta irgi tikrų specialinių moksliškųjų pratybų, 
kurios arba buvo laikomos už viena su akademijomis, arba tu- 
rėjo savo atskirą vardą seminarium“ (4-5 p.). 

Pirmą pratybų rūšį Fonckas apima vienu tipinglausiu vardu 
„disputationes“, disputai. Nėra abejonės, kad disputai tiek griežti, 
kiek negriežti, vadinami paprastai diskusijomis, turi teigiamosios 
reikšmės moksliškam išsilavinimui. Jie pagilina žinojimą, išdirba 
vaisingą savarankiškumą, pratina bendromis pajėgomis ieškoti 
tiesos, paskatina taikyti įgytąsias Žinias prie naujų atsitikimų, 
padeda aprėpti klausimą iš visų pusių ir pagaliau moko per- 
galėti klausimo išsprendimo sunkenybes. — Disputų senesnėse 
mokyklose ir ypač viduramžiais buvo įvairių. Paprastieji disputai 
(disputationes ordinariae) tarnavo atkartojimo reikalui ir vadinosi 

dargi repetitiones Ir sabbatina. Nepaprastleji disputai (actus so- 
lemnes, publici) tarnavo Iškilmių reikalui ir duodavo progos daly- 
viams viešai pasižymėti, 

Antrąją pratybų rūšį, turėjusią vietos senose mokyklose, 
Fonckas apima vienu akademijos vardu. Akademijos susidarydavo 
iš doresnių ir gabesnių studentų Ir buvo profesorių vadovauja- 
mos. Jų tikslu buvo išdirbti savo dalyviuose savarankiškumas, 
aktyvumas, energinga iniciatyva ir panašios mokslininko arba 
specialisto savybės. Šitokių akademijų ypatybė buvo tai, kad jos 
jungdavo savyje monarchinį ir demokratinį principą. Savo de- 
mokratine puse jos primena gerai mums žinomus šais laikais 
lavinimosi ratelius. ' 

Trečią pratybų rūšį Fonckas apima vienu seminarijos var- 
du. Kaipo specialiai moksliškos pratybos, jos skyrėsi nuo dis- 
putų savo neprieinamumu visiems studentams; ogi nuo akade- 
mijų jos skyrėsi savo specialiuoju būdu, nes akademijos turėjo 
daugiausia bendrojo lavinimo pobūdžio. Tokių seminarijų tikslas 
buvo studijuoti specialūs mokslo dalykai, svarstyti specialioji li- 
„ teratūra ir dargi ruošti mokytojų. Šitokios senesnių laikų semi- 
narijos papildydavo aukštesnį išsilavinimą, pagilindavo tą mokslo 
- medžiagą, kuri buvo tiekiama iš katedros, ir pagaliau pasidarė 
prototipu naujų laikų seminarijoms. | 

Naujųjų laikų universitetuose seminarijos ėmė organizuotis 
ir plėtotis sulig tuo, kaip buvo suprantamas reikalas papildyti 
pasyvų, arba receptyvinį, klausytojų darbą aktyviu ir savaran- 
kiškuoju jų nusistatymu, O kadangi šitas reikalas pasireiškė la- 
biausiai ir pirmiausiai mokslo įstagose, kurios riiošė mokytojus 
aukštesniosioms mokykloms iš filologijos, tai nenuostabu, kad 
pirmosios seminarijos modernaus tipo atsirado aukštosiose mokyk- 
lose filologijos srityje. Tokia bent buvo kilmė pirmosios semina- 
rijos, kuri buvo suorganizuota 1697 m. Hallės universitete ir pa- 
vadinata collegium elegantioris litteraturae. Tame pačiame uni- 
versitete atsirado Irgi Fr. Aug. Volfo patobulintas filologinės 
seminarijos tipas, įgyvendintas 1787 m. Po to jau greitu laiku 
ėmė steigtis ir tarpti seminarijos ir kitų mokslų srityse, 

Į klausimą, kokie yra seminarinių pratybų tikslas ir užda- 
viniai, Fonckas šitaip atsako: „Mokslinių pratybų tikslas yra ap- 
skrltai įvesti tam tikru pratinimu į mokslinį darbo būdą ir šitaip 
paruošti sumanių atstovų atskiroms mokslinių studijų šakom: 
Todel jos privalo: a) materialinių atžvilgiu patiekti daugiau pa- 


L 47 


grindinių mokslo žinių iš tyrinėjamos specialios srities; b) for= 
maliniu atžvilgiu padėti susipažinti bei susigyventi su mokslinio. 
darbo bei tyrinėjimo metodu; c) praktiniu atžvilgiu sužadinti 
bei paskatinti žodinėmis bei raštinėmis pratybomis savarankiškąjį 
studentų bendradarbiavimą“ (26 p.). 

Mokslo medžiagos atžvilgiu pratybos, reik pripažinti, atlieka 
antraeilį uždavinį: pagrindinės mokslo žinios yra patiekiamos per 
paskaitas; ogi smulkesnės žinios ir šiaip jau erudicija yra įsigi- 
jama knygų skaitymu, laisvą savarankiškąja lektūra, arba skai- 
tyba. Užtat nelyginant didesnė yra seminarinių pratybų reikšmė 
formaliniu atžvilgiu. Šituo atžvilgiu pratybos suteikia studentams 
ne žinių, bet to, ko jie per paskaitas jokiu būdu gauti negali, 
Čia būtent studentai įgauna impulsą į savarankiškąjį veiklumą, 
kuris yra būtinas veiksnys tikram intelektualiniam išsilavinimui. 

Su formaline seminarinių pratybų puse yra tampriai suriš- 
tas grynai praktinis jų uždavinys, būtent, žadinti ir skatinti sava- 
rankiškąjį dalyvių bendradarbiavimą. Apsimainymas nuomonėmis, 
gynimas vienų pažiūrų ir ginčijimas kitų verčia dalyvius įsigi- 
linti į dalyką, pergalvoti jį saviškai, su juo susigyventi, sutapdyti 
jį su kitomis savo pažintimis ir dargi įprasti daryti visa tai viešu 
būdu, t. y. esant draugų ir vedėjo kontrolei, 

Iš to, kas pasakyta pigu suprasti, kiek svarbos gali turėti 
gerai suorganizuotos seminarinės pratybos. Tikrai sakant, jose, 
bet ne kur kitur, auklėjami būsimieji mokslininkai, saugojami 
nuo nereikalingų klajojimų ir vedami trump'ausiu keliu prie sėk- 
mingo bei pažangaus mokslinio darbo. Jei šiais laikais tenka 
vis dažniau girdėti balsų apie reformų reikalingumą pedagogi- 
nėje aukštųjų mokyklų sistėmoje, tai rasi bus aktualiausiu re- 
formų uždaviniu pasirūpinti geresne seminarinių pratybų san- 
tvarka sąryšyje su atatinkama paskaitų reorganizacija, O kadangi 
pratybos yra ne kas kita, kaip darbo principo taikymas aukšto-- 
sioms mokykloms, tai seminarinių pratybų tobulinimas ir toli- 
mesnis išvystymas visai atatinka pagrindiniam pedagoginiam 
mūsų dienų obalsiui. 

Ernstas Bernheimas savo rašte „Der Universitaisunterricht 
und die Erfordernisse der Gegenwart“ (Universitetinis mokymas 
ir dabarties reikalavimai, Berlin 1898) daro tokių išvadų apie 
dabartinio mokymo universitetuose trūkumus Ir pageidautinas 
reformas: „Mūsų universitetinis mokymas, sako jisai, serga tuo 
kad sistemingos aiškinamosios paskaitos iš katedros yra užval- 

«džiusios neproporcijonaliai didelį plotą jo santvarkoje. Sudary- 
«damos palankiausių sąlygų pasyviniam  pasisavinimui, jos 
tarsi apriboja pagrindinį mokymo uždavinį, kuriuo yra mokyti 
savarankiškai domėtis, protauti ir dirbti. Kaip tik šitas pastara- 
sis uždavinys turi būti padėtas į pagrindą. Sulig tuo turėtų pra- 
nykti, neskaitant nedidelių išimčių, vadinamosios privatinės pas- 
kaitos, trunkančios nuo 3 iki 6 ir daugiau valandų į savaitę. Jų 
vietą turėtų užimti: 1, /rumpos orientacinės paskaitos..., per ku- 
rias būtų duodama trumpai suglausta svarbiausių medžiagos mó- 
mentų apžvalga ir iškeltas aikštėn principialus jos supratimas, 
ir dargi būtų suteikiama klausytojams nurodymų apie pagrindinius 
klasikiškus veikalus ir šiaip jau vadovėlius, kad jie galėtų jau 
patys susipažinti su žinijos smulkmenomis... 2, Seminarinės pra- 
tybos, kurios pradėdant nuo pirmųjų pusmečių turėtų trukti pa- 
gal reikalus per 2, 3, 4 ir daugiau valandų į savaitę, ir kurios 
įvestų studentus į bendrą mokslinį ir specialų pritaikomąjį tyri- 
nėjimą bei protavimą ir juos įpratintų žodžiu ir raštu aiškiai 
formuluoti savo mintis ir savarankiškuoju būdu vaisingai dirbti... 
3. Derinimas sistemingų paskaitų su seminarinėmis pratybomis“ 
(cituota pagal Foncką, 32 p.). 

Ernsto Bernheimo pasiūlymas iš tikrųjų randa pateisinimą 
didaktikos šviesoje. Didaktikos teorija, būtent, numato kiekviėnam 
Intelektualiniam lavinimui dvi pagrindines pareigas: perteikiamąją 
ir išvystomąją. Perteikiamąja pareiga stengiamasi patiekti mo- 
kslo medžiagos, arba mokslinių pažinčių. Išvystomąja pareiga 
stengiamasi išvystyti proto galia. Pirmuoju atveju auklėtinis yra 
labiau pasyvus, antruoju — labiau aktyvus. Tik su pagalba šitų 
dviejų pareigų auklėtinis gali būti tinkamai išlavintas intelektua- 
liniu būdu ir įvestas į dabartinį mokslo stovį. Todel kiekvieną 
kartą, kai tenka turėti reikalo su mokymo uždaviniais, pridera 
rūpintis, kad abidvi intelektualinio lavinimo pareigos būtų tin- 
kamai atliekamos. Aukštojoje mokykloje perteikiamajai pareigai 
labiau tarnauja paskaitos, išvystomajai — pratybos. 

Nors paskaitų ir pratybų suderinimo reikalas vis labiu aiš- 
kėja akademinėje pedagogikoje, vis delto negalima dar pasakyti, 
kad šitas reikalas būtų jau praktikoje visai tikslingai ir vienodai 
išspręstas. Šiais laikals tebeieškoma geriausių būdų paskaitoms 
ir pratyboms tinkamai suderinti. Atsižvelgiant į tai, bus teisinga 
pateisinti ir mūsų aukštosios mokyklos netobulas stovis šituo 
atžvilgiu, nes ir mums leista dar ieškoti tinkamų kelių savo tik- 

slams vykdyti. Šiuo tarpu yra ypatingai aktualiu du klausimu: 
pirma, kokioje proporcijoje turi būti išlaikytos paskaitos ir pra- 
tybos, Ir antra, kaip privalo būti suorganizuotos pačios pratybos. 
Konstaiuodamas šituodu klausimu, nesiimu jų čia spręsti, kadangi 
tai faktinai privalu daryti akademinės pedagogikos ribose, tuo 
tarpu kad mums specialiai turi čia rūpėti akademinio darbo 
metodika, 

Šituo pastaruoju atžvilgiu, šalia to, kas pasakyta apie pra- 
tybas, išpuola dar trumpai suglausti išvados apie jų reikšmę, 
kuri jau ankščiau galėjo paaiškėti, Ir štai, trumpais žodžiais ta- 
riant, pratybos: 1. pagilina ir papildo perteiktas mokslo pažintis, 
2, įveda į tikrą moksliškąjį darbą ir savaranklškąjį tyrinėjimą, 
3, išvysto kritingumą ir metodingumą moksliniame darbe, ir 4. 
ruošia praktiniu būdu prie profesijų, kurių stažas faktinai prasi- 
deda jau aukštojoje 1okykloje, 

Pridėsiu prie šios progos, kad einant aukštoje mokykloje 
didesnį dalykų skaičių nėra būtino reikalo eiti pratybos iš jų vi- 
sų, Pakanka išeiti pratybos iš svarbesnių savo profesijai ar pa- 
šaukimui dalykų. Įsitraukus į savarankiškesnį mokslo darbą vlenoje 
srityje, nesunku jau paskui savarankiškuoju būdu pritaikyti savo 
patyrimas ir kitoms gretimoms sritims, 

Pagaliau teliko šis tas pasakyti apie reikiamas pratyboms 
sąlygas. Savaime juk yra aišku, kad pratybų sėkmingumui bei 
valsingumui yra reikalingos tam tikros sąlygos, be kurių pratybų 
darbas negali būti normaliai atliekamas. Ir štai, visos sąlygos 
pratybų sėkmingumui gali būti suskirstytos į dvi stambias gru- 
pes. Tai bus, būtent, objektyvinės, arba Išviršinės, ir subjektyvi- 
nės, arba išvidinės, sąlygos. | 

Objektyvinės sąlygos pratybų sėkmingumui, bent svarbiau- 
sios, yra butas ir mokomosios priemonės. Principialiai yra prl- 
pažintas reikalas turėti kiekvienai pratybų rūšiai atskiras butas, 
Šitas butas privalo tarnauti vieta, kur yra laikomos mokomosios 
priemonės, ir kur yra atliekamos ne tik pačios seminarinės pra- 
tybos, bet ir dirbamas savarankiškasis akademinis darbas. Todel 
gerai sutvarkytas pratybų butas turi būti apstatytas visomis mo- 
komosiomis priemonėmis, kurių reikalauja pratybų rūšis, ir, be 
to, privalo turėti pakankamai vietos visiems aktyviems pratybų 
dalyviams. Tinkamai sutvarkytas pratybų butas turi traukti daly-. 
wius prie darbo jau savo jaukumu ir patogumu. 

Mokomosios priemonės, aišku savaime, bus įvairios pagal 

įvairias pratybų rūšis. Chemijos laboratorijoje mokomoslos prie- 
monės bus vienos, fizikos kabinete — kitos, eksperimentinės psi 
chologijos kabinėte dar kitokios ir tt. Bet beveik niekur neap- 
sleinama be tų mokomųjų priemonių, kokiomis yra knygos. Tik 
patirtiniuose moksluose šialia knygų mažesnę ar didesnę rolę: 
vaidina įvairūs instrumentai Ir aparatai, tuo tarpu kad protauti- 
niuose moksluose galima kartais apsieiti vienomis tik knygomis. 
Pav., humarltarinių mokslų pratyboms knygos yra pagrindinės 
mokomosios priemonės, nors šalia jų eksperimentinei psicholo- 
gijai ir pedagogikai yra reikalingi įvairūs aparatai, istorijai —archyvų 
šaltiniai, geografijai —žemėlapiai, atvaizdai ir tt. Taip ar šiaip hu- 
manitarinių mokslų srityje knygynas yra pagrindinė mokomoji 
priemonė, 

Seminarinių pratybų knygynas privalo turėti visa tal, kas 
yra reikalinga pratybų darbui kiekvienu laiku. Visų plrma jame 
turi būti pakankamai bibliografinių šaltinių, iš kurių dalyviai ga- 
lėtų susipažinti su savo mokslo srities bibliografija, Tinkamas 
bibliografijos pažinimas turi nemaža reikšmės deramai darbo pa- 
kraipai. Paskui seminarinių pratybų knygynas privalo turėti ata- 
tinkamos srities enciklopedijas bei Ieksikonus, kurie galėtų tar- 
nauti įvairiems pasiteiravimams atskirais klausimais. Toliau reika- 
laujami yra geresni vadovėliai ir nuolat vartojamieji tekstai. Pa- 
galiau eina svarbiausieji atatinkamos mokslo srities veikalai ir 
pagrindiniai periodinės literatūros organai, 

Sumaniai sudarytas Ir gerai sutvarkytas seminarinis knygy- 
nas principe tegali būti vartojamas vien tik vietoje, nes į jį įei- 
na knygos, kurios nuolat reikalingos dalyviams, dirbantiem semi- 
narinių pratybų bute. — Suprantama savaime, kad seminarinis 
knygynas tampa nepakankamas, kai dalyvis išeina reikiamas pra- 
tybas ir imasi specialių studijų disertacijai rašyti. Sitam reikalui 
privalo jau ypatingai patarnauti bendras universiteto knygynas, 
kuris yra jau suorganizuotas kitais pagrindais Ir veikia kitokio- 
mis taisyklėmis, 

Subjektyvinės seminarinių pratybų sąlygos yra tos, kurios 
paieina, iš vienos pusės, nuo pratybų vedėjo ir, iš antros, nuo 
pratybų dalyvių. Nuo vedėjo reikalaujama, kad jis ntsimanytų 
studijų dalyke, mokėtų sutvarkyti pratybų darbą Ir sugebėtų pas- 
katinti dalyvius prie šito darbo. Iš dalyvių pusės yra reikalau- 
jamas 1. pakankamas pasiruošimas, 2. tinkamas intelektualinis. 
nusistaiymas ir 3, deramas moralinis nusiteikimas, 

Negalima pasakyti, kad abiturientai, tik ką baigę aukštes- 
niąją mokyklą, tuo pačiu yra visai pasiruošę prie specialiųjų pra- 
tybų darbo. Faktinai jie tegali eiti vien tas pratybas, kurios 
aukštojoje mokykloje yra vadinamos proseminarijų vardu, Pasi- 
rodo net, kad pratybos turi savo gradaciją pagal tai, kiek yra 
pasiruošę jų dalyviai. Sulig tuo, pav., universitetuose galima už- 
tikti bent trijų laipsnių pratybos: 1. besiruošiančiųjų pratybos, 2, 
pasiruošusiųjų pratybos ir 3. atbaigiamosios visai paruoštųjų pra- 
tybos. Besiruošiančių pratybos yra specialių dalykų proseminari 
jos arba net tos pratybos, kurios turi bendros paruošiamosios 
reikšmės. Tokiomis pratybomis yra, pav., pratybos iš bendrosios 
mokslinio darbo metodikos ir pratybos iš logikos, nes jos tik 
ruošia tinkamai dirbti mokslo darbą įvairių specialių mokslų sri- 
tyse. Per mokslinio darbo metodiką įgaunamas supratimas apie 
techninę mokslinio darbo pusę, tuo tarpu kad per logikos pra- 
tybas sąmoningai pasisavinami mąstymo pradai ir mokslingosios 
sistematizacijos taisyklės. Žodžiu tariant, per šitas dvejas praty- 
bas yra įgijami praktiniai bendrosios mokslinio darbo metodikos 
Ir bendrosios metodologijos pagrindai, be kurių negalima sąmo- 
ningai eiti jokių specialiųjų pratybų. Todel abejos šitos pratybos 
visai teisinga bus pavadinti paruošiamosiomis pratybomis, arba 
proseminarijomis. 

Mūsų mokslo ėjimo aplinkybėse prie pakankamo pasiruo- 
išmo pratyboms reik priskaityti toks vienos svetimos kalbos pa- 
žinimas, kad galima būtų naudotis pagaminta joje mokslo lite- 
ratūra. Žinoma, čia kalbama apie tas svetimas kalbas, kuriomis 
yra pagaminta pasaulinės vertės literatūra. Tokios literatūros lie- 
tuvių kalba mes dar neturime jokiai mokslo sričiai, Ir todel be 
svetimos kalbos kiek savarnakiškesniame mokslo darbe apsieiti 
negalime, Todel yra labai patartina, užuot klausius daug pas- 
kaitų pirmais mokslo metais aukštojoje mokykloje, daugiau laiko 
paskirti vienos svetimos kalbos studijavimui. Šalia šitų kalbos 
studijų pakaktų eiti bendrai privalomi dalykai, paruošiamosios 
pratybos, arba proseminarijos, ir tie dalykai, kurie negreit pasi- 
kartoja. Tai būtų geriausias suderinimas darbų pirmiems mokslo 
metams aukštojoje mokykloje, 

Antroji subjektyvinė sąlyga pratybų sėkmingumui iš daly- 
vilų pusės, kaip sakyta, yra tinkamas intelektualinis nusistatymas. 
Reik visų pirma pastebėti, kad intelektualinis nusistatymas aukš- 
tesniojoje Ir aukštojoje mokykloje žymiai skirlasi tarp savęs. Aukš- 

įesniojoje mokykloje mokinio uždaviniu paprastai yra suprasti 
pramokti tai, kas jam patiekiama, kaipo tiesa. Čia yra, taip 
sakant, dogmatizuojamos mokslo išdavos, išrenkant iš mokslo lai- 
mėjimų tai, kas yra priimtina didžiausiam žmonių skaičiui. Ži- 
noma, ir čia yra reikalaujamas tam tikras mokslo išdavų patik- 
rinėjimas nuosekliame jų sąryšyje ir loglškajame argumentavime. 
Tačiau aukštesnioji mokykla neturi savo tikslu išvystyti savo mo- 
kiniuose moksliškojo kritingumo, nes moksliškas kriticizmas yra 
geras tada, kai yra jau pasisavinti elementariniai mokslo pagrin- 
dai, ir kai protas yra tiek išsilavinęs, kad kritingumas nėra su- 
prantamas kaipo atkaklus neigimas viso to, kas pirmu pažvelgi- 
mu nėra prieinama mažai išlavintam protui. 

Kas kita aukštojoje mokykloje. Moksliškojo kritingumo iš- 
lavinimas yra čia jau tiesioginis mokslo darbų tikslas. Todel irgi 
aukštojoje mokykloje studentas nesistengia tik suprasti Ir pra- 
mokti tai, kas yra patiekiama, kaipo tiesa, bet privalo ieškoti 
tiesos sykiu su pačiais mokslo dėstytojais. Tai visų pirma reiš- 
kia, kad aukštosios mokyklos klausytojas turi stengtis Išvystyti 
savyje sąmoningą kritingumą. Ogi šitam tikslui yra jau reikalin- 
gas tam tikras intelektualinis nusistatymas. Būtent, ieškant tiesos, 
neprivalu nei per daug pasitikėti savo patyrimais, žinojimu, nuo- 
monėmis ir įpročiais, nei peskęsti skepticizme atžvilgiu į visa 
tai, kas yra iš karto svetima, nesuprantama, net keista. Kitalp 
tariant, iš vienos pusės yra reikalingas tam tikras intelektualinis 
kuklumas, ogi iš antros pusės — tvirtas pasitikėjimas, kad 
pastoviu bei sąmoningu darbu galima prieiti tiesos paži- 
nimą ‘tiek atskiruose moksluose, kiek ir bendros pasaulėžiū- 
ros srityje. Jei šitokio nusistatymo nėra, jei pasitikima savo ne- 
pamatuotomis pažiūromis, nuomonėmis, įpročiais, net prietarais, 
ir sykiu, jei neatsidedama ilgam patvariam darbui, negalima ti- 
kėtis, kad studijų rezultatai būtų visai patenkinami net tuomet, 
kai gabumai yra dideli. Apskritai, reik žinoti, kad gabumai ga- 
lutinoje sąskaitoje sveria gyvenime ir veikime mažiau, negu pas- 
tovus, patvarus, sąmoningas ir metodingas darbas. 

Esant tokiam žymiam skirtumui tarp intelektualinio nusi- 
statymo aukštesniojoje ir aukštojoje mokykloje, aiškėja, kodel kar- 
tais geriausieji mokiniai tampa vidutiniais studentais ir, atvirkš- 
čiai, vidutiniai mokiniai — gerais studentais. Aukštajai mokyklai 
reikalinga iniciatyva, savarankiškumas, kritingumas moksliniame 
darbe, tuo tarpu kad aukštesnioji mokykla gali pasitenkinti darbš- 


= 


tumu, tvarkingumu, stropumu su vidutine iniciatyva, su vidutiniu 
savarankiškumu bei kritingumu. Žinoma, jei mokinys šalia pir- 
mųjų savybių turi ir antrąsias, jis turi irgi visas galimybes tapti 
ir geru studentu, | 

Taigi intelektualiniu atžvilgiu pratybų dalyviui nėra pagel- 
daujamas nei per didelis pasitikėjimas savo gabumais, pažiūro- 
mis, žinojimu, įpročiais, nei per didelis nepasitikėjimas darbu, 
mokslo laimėjimais, žmogaus proto galimybėmis pažinti tiesą, 
Pirmuoju atžvilgiu, einant į aukštąjį mokslą, reik išsiemancipuoti, 
arba atsipalaiduoti nuo viso to, kas kliūdo įsigyti kritingai mo- 
kslą ir pažinti sąmoningai tiesą; antruoju atžvilgiu, privalu atsi- 
palaiduoti nuo skepticizmo, kuris faktinai yra“intelektualinis tin. 
gumas, nuo pasyvumo ir inercijos minties darbe. Štai koks pri- 
valo būti intelektualinis nusistatymas einant taip pat Ir į pratybų 
darbą. 

Šalia šito nusistatymo reikalinga yra dargi visa eilė dorinių 
nusiteikimų, ypač atsižiūrint į tai, kad per pratybas tenka dirbti 
mokslo darbas viešai tam tikroje draugėje. Taip norint aktyviai 
dalyvauti pratybų darbuose, tenka pergalėti tas drovumas kuris 
mažesniam ar didesniam laipsnyje prigimtas yra visiems, kai iš- 
puola reikštis viešai savo darbais. Nedrąsa didėja dargi pratybų 
darbuose, kadangi čia be klaidų tiesiog negalima apsieiti. Gali- 
ma būtų net pasakyti, kad pratybų obalsiu yra: per klaidas į tie- 
są. Tuo tarpu klysti viešai, kai tai dargi yra čia pat konstatuo- 
jama, yra žinoma, nemalonus dalykas žmogaus savimeilei. Tačiau 
čia nėra kitokios išeities, kaip tik kovoti su savo ambicijos balsu, 
žinant, kad gerai suprasta savimeilė, arba tikras savo vertės pa- 
jautimas, neleidžia ne pripažinti savo klaidas, bet užsispirti savo 
klaidose ir nenorėti jas atitaisyti. Vis delto reik pripa- 
žinti, kad kova su drovumu, arba nedrąsa, besiremiančia ambici- 
jos balsu, nėra lengva kova, ir todel tiek pratybų vedėjui, kiek 
ir visiems kitiems pratybų dalyviams yra aiškios prievolės aplen- 
gvinti šitą kovą deramais doriniais nusitelkimais, 

Tokiais nusiteikimais yra plačiai suprantama tolerancija, 
nesistebėjimas ir juo labiau nesipiktinimas savo draugų paklydi- 
mais, susivaldymas išraiškose, kuriomis tenka vis delto konsta- 
tuoti pratybose svetimos klaidos; nesikarščiavimas diskusijose; 
vengimas užsikirtimo klaidingoje nuomonėje, ir apskiiai, geras 
supratimas to fakto, kad pratybose bendromis pastangomis eįnama 
prie tiesos, ir kad todel dalyvių solidarumas yra pagrindinis pra- 

tybų darbo dėsnis. Taigi, iš vienos pusės, susivaldymas neigia- 
mosiose išraiškose, kurios nusideda prieš pratybų solidarumą, o 
iš kitos pusės, teigiamas solidarumo realizavimas pratybų darbe 
yra du pagrindiniu doriniu nusiteikimu, kuriuodu yra reikalingu 
pratybų sėkmingumui, 

Taip suprastos pratybos su visomis jų sąlygomis tiek inte- 
lektualiniu, kiek ir doriniu atžvilgiu yra ne tik protinimosi, arba 
intelektualinio lavinimosi, bet ir dorinimosi priemonė, Sėkmingai 
einamose pratybose, tarp kitko, dalyviai įpranta dirbti viešai so- 
lidariomis pastangomis savo rūšies parlamentarinį darba. Galima 
todel tikėtis, kad įpročiai, įgauti gerai sutvarkytose pratybose, 
turės teiglamosios reikšmės visam visuomeniniam dalyvių veiki- 
mui ateityje. Visai tad pravartu ne tik aukštajai mokyklai rū- 
pintis tinkamai suorganizuoti pratybų darbas, bet ir patiems da- 
lyviams jis tinkamai suprasti ir įame uoliai dalyvauti, 

4, Ketvirtoji akademinių studijų priemonė yra savarankiškasis 
darbas. Kai kalbama apie savarankiškąjį darbą turima galvoje 
savarankiškosios studijos, kurios turi papildyti visas kitas aka- 
deminio darbo priemones. Paprastai net savarankiškosios studijos 
esti taip ar šiaip surištos su kitomis akademinių studijų priemo- 
nėmis. Savarankiškai, pav., studijuojama, kai, apdirbinėjant 
išklausytas paskaitas, norima jos papildyti ir sykiu ištobulinti 
užrašai. Taip pat savarankiškai yra dirbama ruošiant referatą 
pratybų reikalui. Panašlai, ruošiantis prie baigiamųjų egzaminų, 
galima ne tik kartoti, arba dirbti atminties darbas, bet ir studijuotį 
visai savarankiškai, ir reik net pastebėti, kad rimtos savarankiš- 
kosios studijos yra geriausias pasiruošimas prie egzaminų aukštojoje 
mokykloje, jei jos yra sistemingai ir patvariai atliekamos. Galima 
net pasakyti, kad /as, kas nesugeba savarankiškai studijoti, nėra 
studentas tikra to žodžio prasme, 

a. — Savaime suprantama, kad įvairiuose moksluose įvairus 
yra savarankiškas mokslo darbas. Gamtininkas savarankiškai gali 
dirbti savo darbą chemijos laboratorijoje, fizikos kabinete, arba 
net plačioje gamtoje. Geografas gali savarankiškai dirbti savo darbą, 
keliaudamas po pasaulį. Bet tai, kas yra bendra visiems mokslams, 
kaipo savarankiškojo darbo priemonė, yra knyga. Todel bendrojoje 
mokslinio darbo metodikoje, kalbant apie savarankiškąsias 
studijas, tenka visų pirma kalbėti apie knygų skaitymą. 
Humanitarinių mokslų srityje tai tuzi dar labiau praktiškos reikšmės, 
kadangi didžiausioje daugumoje atsitikimų čla savarankiškosios 

studijos apsiriboja knygų skaitymu. Tuo tarpu tinkamas knygų 
skaitymas studijų tikslais nėra taip lengvas dalykas, kad nebūtų 
reikalo šitas klausimas ilgiau panagrinėti. 

Kalbant apie knygų skaitymą, kaipo apie savaranklškųjų 
studijų priemonę, tenka visų pirma pasistatyti bendras klausimas 
apie lektūros, arba, lietuviškai tariant, skaitybos, vaisingumą, 
būtent: kokiose sąlygose skaltyba bus vaisingiausia savarankiškųjų 
studijų atžvilgiu, arba kokiose sąlygose skaityba geriausiai atsako 
moksliškojo subrendimo reikalams. Pasirodo, kad čia esama bent 
keturių pagrindinių sąlygų: pirma, tinkamas nusimanymas apie 
skailybos reikšmę ir tikslą, antra, lemtas literatūros pasirinkimas, 
trečia, deramas skaitybos būdas, Ir, ketvirta, tikslingas paskaitytos 
medžiagos paruošimas panaudojimui. Apie kiekvieną sąlygą iš 
eilės išpuola smulkiau pakalbėti, į 

b. — Tinkamas nusimanymas apie skaitybos reikšmę ir 
tikslą yra reikalingas todel, kad vien sąryšyje su šituo nusimanymu 
tegalima lemtai pasirinkti reikiamos literatūros, deramai laikytis 
tinkamo skaitybos būdo ir tikslingai ruošti paskaitomoji medžiaga 
panaudojimui. Nenusimanant apie skaitybos reikšmę savarankiš- 
kosioms studijoms ir todel irgi — moksliškajam  subrendimui, 
knygų skaitymas gali pasirodyti mažai vaisingas. Be to, knygos 
galima skaityti įvairiais tikslais: galima ieškoti skaityboje estetinio 
pasigrožėjimo; galima skaityti knygos doriniam pasigėrėjimui; 
galima jos skaityti kritikos tikslais; galima su skaitybos pagalba 
ieškoti tiesos ir tt. Kiekvienu atveju skaitybos būdas bus kitoks, 
nes, kintant tikslui, kinta ir priemonės tikslui siekti. Mums čia 
svarbu kaip tik įsisąmoninti, kokios reikšmės turi skaityba sava- 
rankiškosloms studijoms, kurios turi vesti skaitytoją prie moksliš- 
kojo subrendimo. Skaitybos tikslas savarankiškosiose studijose 
kaip tik yra moksliškasis subrendimas. Šitas tikslas ir privalo 
patiekti rūpimai mums skaitybai pakraipos, būdo, žodžiu tariant, 
tikslingo nusistatymo. Apie skaitybą kitokiais tikslais čia nebus 
net kalbos, 

Taigi, kokios reikšmės gali turėti knygų skaitymas savaran- 
kiškosloms studijoms, kurios turi savo tikslu moksliškąjį subren- 
dimą? — Moksliškasis subrendimas, kaip žinome, turi tris pagrin- 
dinius momentus: materialinį, formalinį ir stilistinį. Vadinasi, jis 
reiškiasi tam tikra, bent minimaline, erudicija, intelektualiniu 
Ašsilavinimu ir sugebėjimu tiksliai bei korektiškai išreikšti savo 
idėjas. Pasirodo, kad knygų skaitymas per savarankiškąsias 

studijas turi vienodai didelės reikšmės visiems šitiems moksliškojo: 
subrendimo momentams. Erudicijos atžvilgiu nėra abejonės, kad 
skaltyba yra ne tik naudinga, bet ir neatstojama. Studijuojąs 
asmuo gali kiek erudicijos įsigyti per paskaitas ir per pratybas, 
bet šitaip įsigyta erudicija niekados negali būti pakankama, jei 
ji nebus skaitybos priemonėmis papildyta. Kaip žinome, per 
paskaitas patiekiamas minimumas faktinos medžiagos; per pratybas 
jos irgi nedauglausia galima pasisavinti. Todel, jei faktinoji 
medžiaga, gaunama per paskaitas ir pratybas, nebus papildoma 
tam tikra skaityba, negalės būti įsigyta minimalinė erudicija 
reikalinga moksliškajam subrendimui. Skaityba, tiekdama bendrų 
žinių, plečia idėjinį skaitytojo aktratį; ogi, tiekdama jam specialių: 
žinių, ruošia jį prie jo parinktosios profesijos, žinoma, jei 
skaitytojas studijuotojas savo skaitybai lemtai renkasi literatūrą. 

Erudicijos įsigijimas sudaro, taip sakant, pasyvinę skaitybos. 
pusę: šituo atžvilgiu skaitytojas prisiima tai, ką jam tiekia auto- 
rius. Bet skaitytojas ne tik esti receptyviai pasyvus, bet ir aktyvus,. 
kai savarankiškai nusistato atžvilgiu į tai, ką jam patiekia auto- 
rius, išsidirba savo pažiūrą Ir net reaguoja į autoriaus pažiūras. 
savo kritika. Per šitokį aktyvų nusistatymą skaitytojas intelektualiai 
lavinasi: nuolatinėje, kad ir tylioje, diskusijoje su autoriumi jo 
proto galios stiprėja, moksliškai susitvarko, įpranta rodyti kuria- 
mosios iniciatyvos, žodžiu tariant, skaitytojas įgauna iš skaitybos. 
intelektualinio išsilavinimo, kuris sudaro antrąjį moksliškojo- 
subrendimo mometą. 

Pagaliau, skaityba turi ne mažesnės reikšmės trečiajam. 
moksliškojo subrendimo momentui, būtent, įsigijimui stilistinio. 
„sugebėjimo tiksliai ir gražiai reikštis savo idėjomis. Be knygų 
skaitymo negalima įsigyti nei pakankamo žodžių lobio, nei Išraiškų, 
turtingumo, nei gražios frazeologijos, nei tampraus savotiško 
stiliaus. Tik atkartotinu įsiskaitymu į gerų stilistų raštus jaunas. 
mokslininkas gali pasidaryti geru stilistu. Tai, kas tik girdima, 
nėra pakankama, norint savo stilių išsidirbti, Tiesa, vienos skai-- 
tybos irgi nepakanka šitam reikalui: pav., be skaltybos, reik dar: 
pratintis reįkšti savo idėjos žodžiu ir raštu. Vis delto knygų. 
skaitymas su tam tikru atsidėjimu yra viena iš sėkmingiausių. 
sąlygų tam minimaliniam stilistiniam išsilavinimui, kuris yra. 
reikalingas moksliškajam subrendimui, 

Kaip matome, skatyba, kaipo savarankškųjų studijų bendrojį. 
lytis, turi didelės reikšmės visiems moksliškojo suberendimo mo- 


— 57 — 


mentams. Sita prasme iš visų mokslinio darbo priemonių sava-- 
rankiškoji skaityba yra svarbiausioji priemonė moksliškajam su-- 
brendimui atsiekti. Todel galima visai sutikti su Chavingny, kai 
jisai sako: „Suaugęs žmogus visų pirma ir labiausiai lavinasi 
skaityba. Kas ne sugeba skaityti ir nemoka panaudoti tai, ką. 
paskaito, tas yra nepatobulinamas ta prasme, kad jis per visą. 
savo gyvenimą teįsigys maža arba nieko“ (41 p.). 

c. — Žinant, kokiam tikslui knygų skaitymas turi tarnauti, 
Ir kokios reikšmės jis turi šitam tikslui, svarbu ryžtis skaityti są- 
moningai, sistemingai, tvarkingai, sėkmingai. Tokiam pasiryži- 
mui atsiradus, pirmas iš eilės klausimas bus apie lemtą skaity- 
tinos literatūros pasirinkimą. Šitas klausimas skaitybos ekonomi- 
joje yra sykiu ir labai svarbus ir labai sunkus. Iš vienos pusės- 
tinkamai paskaityti galima ne per daug literatūros jau todel, kad 
kaip pamatysime, skaityti dera lėtai. Tuo tarpu, iš- kitos pusės, 
pasaulinė literaturą patiekia daugybę įvairių įvairiausių knygų. 
taip kad šitų knygų potvinyje žmogus negali nejausti tai, kas 
yra vadinama „embarras de richesses,“ vadinasi, nepatogumas del 
turto gausos. Tokiose aplinkybėse reik rinktis vien tinkamiau- 
sios knygos, ir rinktis net labai rūpestingai. Todel net vienas 
seminarijos profesorius, Krįero liūdymu, mėgdavo sakyti savo 
auklėtiniams: „Gerbiamieji, neskaitykit gerų knygų,“ ir, kai šitie 
parodydavo savo nusistebėjimą, iškilmingai pridėdavo: „teskai- 
tyklie vien geriausias“ (269 p.). 

Tokį pat patarimą darė Lacordaire'as jauniems žmonėms: 
„Tedera skaityti vien didžiųjų rašytojų šedevra. kitiems dalykams. 
mes neturime laiko“ (Ten pat, 269 p.). Jisai irgi sakė: „Kas mo- 
ka skaltyti neturi reikalo daug knygų turėti“ (Ten pat, 359 p.). 

Įvairūs autoriai dažnai kartoja vienus ir tuos pačius dalykus. 
Svarbu tad iš įvairių autorių, liečiančių vieną kurią sritį, Išsirinkti 
tvirčiausieji, kurie geriausiai nusako ir išnagrinėja tyrinėjamąjį. 
dalyką. Užtat tokie autoriai apsimoka atsidėjus studijuoti, įsigy- 
venti į jų idėjas, taip sakant, jiems prilygti bent supratimu to, 
kas yra jų parašyta. Turint visa tai galvoje, galima Irgi sutikti 
su minėtuoju jau Chavigny, kal jisai sako, kad „sugebėti skai- 
tyti, tai visų pirma sugebėti orientuotis literatūros pasirinkime“ 
(41 p) *) 

Tiesa, pas mus Lietuvoje, dalrantis mokslo literatūros lo- 


*) Mano pabraukta. — St. Š. 

"byje, knygų pasirinkimas skaitymui nėra labai sunkus, kadangi 
dar beveik visose mokslo srityse netenka rinktis, bet telieka skal- 
(yti tai, kas yra, ir dažnai net džiaugtis kad kas nors atsiranda. 
Bet pakanka pramokti bent vienos kalbos, kuria yra parašyta 
pasaulinės vertės literatūra, kaip pasirinkimo sunkenybė duoda 
save labai realiai patirti. Tuomet tuoj kyla klausimas, kas pri- 
valu daryti, norint tinkamai orijentuotis literatūros pasirinkime 
ir prisilaikyti deramos eilės knygų skaityme. 

Blogiausias būdas orientuotis knygų pasirinkime yra pasi- 
tikėti reklama ir ieškoti sensacingų naujenybių. Tokia orienta- 
cija beveik neišvengiamai veda prie to, kad nereikalingos kny- 
gos bus gausiai skaitomas, tuo tarpu kad kitos, gal reikalingiau- 
sios, bus visai neskaitomos. Pasirodo, kad knygų pasirinkime skai- 
tybai reik orientuotis kitokiu būdu. Pačioje pradžioje telieka 
tenkintis patarimais kompetentingesnių asmenų. Sykiu reik domė- 
tis rūpimosios mokslo srities bibliografija. Toliau išpuola skai- 
tyti recenzijos periodinėje specialioje literatūroje ir šiaip jau pri- 
puolami įvertinimai, lyginant juos vienus su kitais. Ir visa tai 
dera daryti kiek galint sistemingiau su reikiamais pasižymėji- 
mais, kurie ne pro šalį yra laikyti tam tikroje tvarkoje. Tai yra 
jau iš dalies tasai paruošiamasis, mokslinės kūrybos atžvilgiu, 
„darbas, kuris yra paprastai vadinamas šaltinių pažinimu, 

Kritingai susipažinus su bibliografija tenka nustatyti skai- 
tytinų knygų eilė, Šituo klausimu gali būti keletas bendrų pata- 
timy. Taip, skaitant vieno kurio mokslo literatūrą, išpuola daž- 
niausiai eiti nuo pirmutinių šaltinių prie veikalų, kuriuose šitie 
šaltiniai yra tyrinėjami, analizuojami, išvystomi. Taip tyrinėjant 
vieno kurio filosofo sistema, tenka eiti nuo jo veikalų prie kitų 
autorių veikalų, kur jo sistema yra kritingai nagrinėjama, Tačiau 
šita taisyklė nėra nelygstama ir ypač tiems, kas vos tik pradeda 
eiti kokį nors mokslą. Šitokiu atveju ji susiduria su kita taisykle, 
"kuri reikalauja, kad skaityboje būtų einama nuo veikalų su ben- 
dresniu turiniu prie veikalų su turiniu specialesniu. Morint įgauti 
bendros orientacijos mokslo dalyke, reik stengtis visų pirma ap- 
rėpti jis visas, taip sakant, iš platesnės perspektyvos. Tuo tarpu 
šita platesnė perspektyva nagali būti greit ir lengvai įgljame, 
jei pradedama nuo veikalų su speclalesniu turiniu. Pav., nebūlų 
praktiška ir tikslinga, jei žmogus, norįs susipažinti su graudiozint 
šv. Tomo Akviniečio sistema, imtų paeiliui skaityti visus jo vei- 
kalus. Šituo atveju negalima apsieiti be ivedamyių studijų, ku- 

yios galėtų suteikti bendros pažiūros i visą tomiškąją sistemą. 
Kai šita bendra pažiūra, taip sakant, iš perspektyvos yra įsigyta, 
tuomet jau yra tikslinga ir iš tikro naudinga eiti prie pačių šal- 
tinių, šiuo atveju — prie pačio šv. Tomo Akviniečio veikalų. 
Tačiau norint būti tomistu specialistu negalima pasitenkinti vien 
jo veikalų studijavimu, Teks dar studijuoti ir tie veikalai, kurie 
jo veikalus komentuoja, nušviečia įvairiais atžvilgiais, išvysto jo 
idėjas visose smulkmenose ir pritaiko jo principus vėlesnių lai- 
kų problemoms spręsti, 

Bus dar ne pro šalį pažymėjus, kad, skaitant knygas, Iš 
įvairių laidų privalu rinktis vėliausioji laida, Šita taisyklė, gali- 
ma sakyti, išimčių nepripažįsta; nebent sena laida yra skaitoma 
palyginimo tikslu arba kitu kokiu istoriniu  sumelimu, — 
Toliau, turint rinktis vieną iš kelių lygios vertės knygų, išleistų 
įvairiais laikais, tenka imti vėliausiai išleistoji. Tačiau reik nepa- 
miršii, kad dažnai vėliau išleista knyga gali būti blogesnė už 
kitą knygą Iš tos psčios mokslo srities, parašytą Ir išleistą žy- 
miai ankščiau. Šituo atžvilgiu labai pravartu turėti galvoje Ser- 
+tillanges'o patarimas: „mylėkite amžinąsias knygas“ (148 p.). 

Pagaliau, labai naudinga skaityti knygos įvairiomis kalbomis, 
Turint, pav., paskaityti dvi knygos Iš vieno dalyko, yra naudin- 
giau paskaityti, sakysime, vieną vokiškai parašytą, antrą — pran- 
-cūziškai, negu paskaityti abidvi vokiečių kalboje. Įsigyvenimas 
į įvairių tautybių mokslininkų protinį nusistatymą daro skaitytoją 
labiau universaliu, nes padeda jam prieiti prie mokslo problemos 
iš įvairių matymo punktų. Savaime aišku, kad reik, kiek galima, 
stengtis skaityti knygos orginaluose, bet ne vertimuose, 


d. — Trečiąją skaitybos vaisingumo sąlygą sudaro, kaip 
žinome, tinkamas skaitymo būdas. Kaip jau buvo sakyta, skai- 
tymo būdas gali būti įvairus, kaip kad esti įvairūs skaitymo 
tikslai. Vienaip skaitoma, norint lavintis; kitaip skaitoma, no- 
rint rasti skaityboje pramogos arba psichinės atotampos; trečiaip 
skaitoma, norint rasti skaityboje dvasinio pasigerėjimo, ir tt. Ky- 
la klausimas, ar galima kalbėti apie bendrą skaitymo būdą, ly- 
giai tinkantį kiekvienai rimtai skaitybai, šalia tų specialių būdų, 
kurie yra taikomi įvairiems specialiems skaitybos tikslams. Pa- 
sirodo, kad tokio bendro būdo, tinkančio bet kuriam rimtam 
skaitymui, esama. Apie jį teisingai kalba Emile Faguet'as savo 
knygoje „L'art de lire“ (skaitymo menas). Pirmąjį savo knygos 

skyrių jis pradeda kaip tik šitokiais žodžiais: „Norint pramokti 
skaityti, iš pradžios reik skaityti labai lėtai, ir paskui reik skai- 
tyti labai lėtai, ir visados, iki paskutinės knygos, kuri turės 
garbės būti jūsų skaitoma, reikės skaityti labai lėtai. *) Privalu 
skaityti knyga taip pat lėtai norint pasismaginti ja, kaip ir tada, 
kai norima Iš jos pasimokyti arba jinai kritikuoti“ (1 p.). „Jūs 
man pasakysite, tęsia Faguet'as kiek toliau, kad yra kny“ 
gų, kurios negali būti lėtai skaitomos, kurios nepakenčia 
lėto skaitymo, Iš tikrųjų, yra tokių; bet tai yra kaip tik tos, ku- 
tių nedera visai skaityti.. — Skaityti lėtai, šiai pirmas prin-- 
cipas, kuris dargi pritaikomas prie bet kurios skaltybos. Tai yra 
tarsi skaitymo meno esmė“ (3 p.). 

Nesunku suprasti, kodel lėtai skaityti yra pagrindinis prin- 
cipas skaitymo menui, Jei išpuola skaityti tik geriausios knygos,. 
tai jos tegali būti skaitomos tik lėtai, nes kitaip negalima pasemti iš: 
jų skaitymo visa tai, kas galima ir privalu. Skaitant greit Ir daug 
"gerų knygų, neatsiekiama tos naudos, kurios galima reikalauti 
iš knygų skaitymo. Gerai ir rūpestingai parašyta knyga slepia 
savyje daug turto, kuris negali būti ūmai įvertintas Ir pasisavintas, 
Norint šitą protinį turtą pasisavinti, reik su juo susigyventi; reik,. 
taip sakant, perkrauti jisai iš knygos į savo atmintį, į savo pro- 
tą, į sovo kalbos lobį. O tai yra galima vien tada, jei surašyta kny- 
goje medžiaga yra permąstoma atgaminamuoju būdu. „Skaitymo 
menas, sako tas pats Faguet'as, tai mąstymo menas su tam tik- 
ra pagalba. Todel jisai turi tas pačias bendras taisykles, ką ir 
mąstymo menas..., nes skaityti tai mąstyti su kuo kitu, mąstyti 
svetima mintis, ir dargi mąstyti mums įteigiama mintis, tolygi 
ar priešinga mūsajai“ (160 p.) — Nestebėtina todel, kad mąs- 
tymo būdui, kaipo norma, lieka visuomet lotyniškasis prinipas. 
„non multa, sed multum“ — principas visai teisingai verčiamas 
mūsų patarle „daug apžiosi, maža nukąsi“, 

Skaitymo lėtumas yra pagrindinė geros asimiliacijos sąlyga.. 
Be to, skaitymo būdas pareina dar nuo skaitytojo intelektualinio 
bei moralinio nusistatymo atžvilgiu į skaltomąjį autorių. Aišku 
savaime, kad skaitytojas neturi prievolės visuomet sutikti su skai- 
tomuoju autoriumi, nekritingai priimdamas jo įteigiamas ir priro- 
domas idėjas. Šitokis skaitytojo nusistatymas turėtų kuo Ilūd- 
niausių išdavų, Bet iš kitos pusės ir kita priešenybė, būtent, 


*) Mano pabraukta, — St. Š. 

principialiai priešingas nusistatymas į skaitomąjį autorių būtų ne- 
vaisingas skaltyboje. Skaitydamas kurią knygą skaitytojas privalo 
visų pirma visai lojaliai, taip sakant, pasyviai išklausyti autoriaus 
mintį. Jis privalo stengtis su šita mintimi susigyventi ir ati- 
dengti joje, kas yra joje gero, pasimokyti iš to ir suderinti tai 
su visu savo išsilavinimu. Tačiau ieškojimas to, kas yra knygoje 
vertinga, yra jau tam tikra prasme kritingas darbas, nes prieš tai, 
kas yra vertinga, sykiu visai savaimingai statoma tai, kas tikros 
vertės neturi, arba net kas yra tiesiog klaidinga. Svarbu čia skai- 
tyti taip, kad kritingumas nekliudytų tiksliai suprasti autorių, iš- 
gauti maksimumą naudos iš autorlaus protinio darbo ir sykiu 
sąmoningai įvertinti, ko šitas darbas vertas tikro mokslo šviesoje. 
"Galima būtų pasakyti, kad skaitytojas, mąstydamas sykiu su au- 
toriumi, iš pradžios atydžiai jo klausosi, paskui draugiškai su 
juo tariasi, pagaliau jį kritikuoja, niekuomet tačiau nepamiršda- 
mas, kad jis sykiu visuomet turi būti autoriui dėkingas. 

Šituo klausimu Faguet'o patarimai irgi yra įdomūs bei prak- 
tiški. „Reik skaityti lėtai bet kuris dalykas, sako jisai, nuolatos 
savęs klausti, ar gerai suprantamas autorius, ar idėja, kurią esate 
susidarę, yra iš tikrųjų autoriaus, bet ne jūsų“ (1 p.). „Privalu 
skaityti su dideliu dėmesio sutelkimu, labai nepasitikint pirmuoju 
įspūdžiu“ (3 p). „Menas skaityti idėjų knygos yra ne kas kita, 
kaip menas daryti nuolatinius palyginimus ir sustatinėjimus, Ma- 
terialiai Idėjų knyga yra tiek pat skaitoma vartant jos puslapius 
iš kairės į dešinę, kiek ir iš dešinės į kairę, vadinas!, tiek pat 
grįžtant prie to, kas paskaityta, kiek ir skaitant toliau“ (4 p.). 
Todel, pav., „skaityti filosofas yra nuolatos jis lyginti su juo 
pačiu“ (8 p.). „Skaitymas autoriaus, kuris yra filosofas, sako 
kitoje vietoje Faguet'as, yra nuolatinė su juo diskusija, kur glūdi 
taip pat visos malonybės ir visi pavojai privatinių diskusijų. 
Dera mokėti pasigėrėti malonybėmis. Bet reik irgi sugebėti ilgai 
klausyti; reik sugebėti sekti mąstytojas visuose jo minties kryps- 
niuose, visuose jos svyravimuose. Reik jausti, kaip priekaištas 
tyliai kyla mūsų dvasioje, ir sykiu prašyti jis nepaplusti prieš 
laiką, bet laukti, ar autorius pats nepasidarys jojo, — Ir tada pa- 
sitenkinimas yra labai didelis“ (18-19 p.) „Taip pat dera 
išvengti diskusijos pavojų, kaip kad ir privatinėje diskusijoje. 
Neprivalu, būtent, atkakliai laikytis mūsų jausmo tik todel, kad 
jis yra mūsasis“ (19 p.). 

Savo knygos epiloge Faguet'as sako: „Reik skaityt 
su apsižiūrėjimu ir darant nuolatos priekaištų autoriui; ta= 
čiau iš pradžios reik pasiduoti jo minties eigai ir grįžti 
atgal jos diskutuoti ne anksčiau, kaip per tam tikrą laiką, nes. 
kitaip visai nebūtų mąstoma; reik skaitomajam autoriui parodyti 
provizorinį pasitikėjimą ir daryti jam priekaištų ne ankščiau, kaip 
įsitikrinta, kad jis yra gerai suprastas; užtat tada dera jam daryti 
visi priekaištai, kurie mums gali ateitį galvą, ir su atsidėjimu 
tyrinėti ir tai, ar jis nėra atsakęs pats, ir tai, ką jis būtų galėjęs 
atsakyti“ (160 p.). Tai, kas Faguet'o pasakyta apie idėjinių ir 
ypač filosofinių knygų skaitymą, gali būti visai teisingai pritai- 
kyta prie skaitymo mokslinės literatūros apskritai, 

Iki šiolei buvo kalbėta apie knygų skaitymo būdą. Tačiau 
skaitybos sėkmingumui svarbus yra ne tik būdas skaityti tikra 
to žodžio prasme, bet ir skaitybos organizacija. Šituo žvilgsniu 
skaitybos sėkmingumui visų pirma reikalinga yra vidaus rimtis, 
arba tasai dvasios susitelkimas, su kuriuo pagalba galima būtų 
atsipalaidvoti nuo nereikalingų įspūdžių ir rūpesnių ir, susidomė- 
jus dalyku, įsigyventi jame savo dėmesiu. Juo pilnesnis bus 
šitokis susitelkęs įsigyvenimas į tyrinėjamąjį dalyką, juo naudin- 
gesnis bus pats tyrinėjimas, Ir sykiu, juo daugiau šviesos jis su- 
žibins mūsų dvasioje, juo giliau jo išdavos įsmigs į mūsų atmintį 
Tobulo susidomėjimo bei įsidėmėjimo svarba tiek yra aiški skai- 
tybos reikalai, kad ilgai netenka apie tai kalbėti. 

Dar labiau išviršinis skaitybos organizacijos momentas yra 
reguliarus laiko skyrimas skaitybos reikalui. Jei gera skaltyba 
reikalauja išsyk skaityti nedaug, labai lėtai ir su dideliu susido- 
mėjimu bei įsidėmėjimu, tai aišku savaime, kad jos sėkmingumas 
gali pasireikšti visai realiais laimėjimais tik tada, kai ji yra prakti- 
kuojama iš dienos į dieną per įlgesnį laiką. Todel, norint tin. 
kamai išnaudoti savo laiką skaitybos atžvilgiu, reik kasdien at- 
sidėti nors trumpam knygų skaitymui. Diena praleista dykai 
šituo atžvilgiu, yra jau pralaimėta vieną kartą ant visados. Jei 
tai turi prasmės, kalbant apskritai apie inteligentą, kuris niekados 
neprivalo atsisakyti nuo skaitybos, tai šita taisyklė turi dar di- 
desnės reikšmės studentams, kurie iš dalyko esmės yra studijuo- 
tojai skaltytojai. Kiekviena prajeista be skaitymo diena atitolina 
moksliškąjį studijuojančio asmens subrendimą ir faktinai yra jau 
neatlyginamas nuostolis. Svarbu del tos pačios priežasties nusi- 

manyti, kad tam tikroms studijoms geriausiai atsako tam tikras: 
jaunas studijuojančio asmens amžius. Praleidus tad tinkamą. 
studijoms laiką, ne tik pavėluojama išsilavinimo įsigyjimu, bet 
taip pat praleidžiama geriausios sąlygos lavintis ir žinioms 


įsigyti. 


e. — Tinkamas skaitymo būdas buvo laikoma trečia sąlyga 
skaitybos vaisingumui. Ketvirta numatyta nagrinėjimui sąlyga 
yra, kaip žinome, tikslingas paskaitytos medžiagos paruošimas 
panaudojimui. Šita vaisingos skaitybos sąlyga turi tris momen- 
tus. Skaitant, visų pirma, reik daryti paskaltomos medžiagos 
įvertinimas, antra, reik stengtis reikalingas minimumas palaikyti 
atmintyje, ir, trečia, pasidaryti užrašų tiems dalykams, kurių. 
negalima išsyk įsiminti, arba kurie gali būti lengvai pamiršti 
Jei kas nors paskaitomoje medžiagoje skiria tai, kas yra vertinga, 
nuo to, kas arba neturi vertės arba yra antraeilės vertės, įsimina 
tai, kas būtinai reikalinga suimtį atmintimi, ir, pagaliau, pasižymi 
tai, kas negali būti patikėta atminčiai, tai toks skaitytojas tiks- 
lingai ruošia skaitomąją medžiagą panaudojimui, kuris numato- 
mas, kaipo galimas. 

Medžiagos vertinimas, jos skirstymas įvairiomis kategorijo- 
mis ir mintinas glaudimas svarbiausių dalykų į vieną santrauką 
įvyksta jau pačio skaitymo bėgyje, jei, žinoma, šitas skaitymas 
yra lydimas tikru susidomėjimu Ir susitelkimu. Sąmoningas skal- 
tymas yra, būtent, nuolatinis svarstymas, t. y. nuolatinis tyrinėji- 
mas, kas yra svaresnis, ir kas yra lengvesnis dalykas; kas atsako 
tiesos reikalavimams, ir kas yra klaida. Sulig tuo momentu, 
kaip skaitytojo dėmesys yra tiek susilpęs, kad šitas svarstymas 
negali būti daromas sąmoningai bei kritingai, pati skaityba pasi-- 
daro nebevaisinga, ir jinai Išpuola nutraukti iki geresnio nusi- 
teikimo. 2 

Skaitomosios medžiagos svarstymas Ir vertinimas savo 
ruožtu veda prie pasirinkimo iš jos to, kas turi didžiausios ver- 
tès. Todel, kas nesugeba iš paskaitomos medžiagos daryti pasi- 
rinkimų, tas irgi nesugeba paruošti paskaitytąją medžiagą gali- 
mam pasinaudojimui. Šituo atžvilgiu įdomus yra Drexel'io pa- 
sakymas: „Legere et mhil selegere meo iudicio neglegere est'*) 


*) Z. L. Fonck, 161 p." 

vadinasi, skaityti ir nieko nepasirinkti yra su visuo kuo pigiai 
„apseiti. Ir iš tikro pigial apsielna su skaitomąja knyga tasai, kas 
neskiria joje svarbesnių dalykų nuo mažiau svarbių ir nežino, 
ką iš jos verta būtų pasirinkti savo atminčiai ir savo užrašams, 
Tokia skaityba, aiškus. dalykas, negali būti laikoma nei sąmo- 
ninga nei tikrai naudinga. 

Iš tų dalykų, kurie yra pasirenkami, taip sakant, atrankos, 
arba selekcijos, būdu, vieni turi būti skiriami, kaip sakyta, aimin- 
„čiai, kiti—užrašams. Cia gali kilti klausimas, kaip dera parlnk- 
tieji dalykai suskirstyti tarp atminties ir užrašų, arba, mažiausia, 
koks turi būti tokio suskirstymo principas. Savaime aišku, kad 
-skaityba nėra atmintinas mokymasis iš skaitomos knygos. Be to, 
būtų neišmintinga net stengtis palaikyti savo atmintyje visa tai, 
kas gali turėti mažiau ar dauglau reikšmės, ir kas gali būti nau- 
„dinga kokiu nors atžvilgiu: pirma, tokiam įslminimo darbui rei- 
kėtų pašvęsti per daug laiko ir energijos, o, antra, visai nėra 
naudinga, tikro išsilavinimo atžvilgiu, per daug prikrauti atmintis 
smulkiomis žiniomis ir apskritai faktinąja medžiaga. Kaip jau 
buvo minėta, tarp erudicijos Ir intelektualinio išsilavinimo turi 
būti nustatyta deramoji pusiausvira, Tuo tarpu šitos puslausviros 
galima netekti tiek tada, kai formalinis proto išlavinimas nėra 
paremtas pakankama faktinąja erudicija, tiek ir tada, kai žmogaus 
-atmintis yra daugiau prikrauta žiniomis, kiek kad jų gali su- 
tvarkyti protinis išsilavinimas. Žodžiu tarlant, faktinos medžiagos 
įsiminimas privalo visuomet eiti gretimais su šitos medžiagos 
intelektualiniu apdirbimu, sutvarkymu ir suvartojimu intelektuali- 
niam išsilavinimui. Ir štai, skirstant parlnktuosius iš skaitybos 
dalykus tarp atminties ir užrašų, ir reik prisilaikyti principo, kad 
atmintyje turi būti palaikyta vien tai, kas turi tiesioginių ryšių 
su protiniu išsilavinimu, ir be ko šitas išsilavinimas negali būti 
aktualiame stovyje. Visa kita faktinoji skaitybos medžiaga, pri- 
pažinta svarbia ir pasižymėiina, turi būti įglausta į daromus skai- 
tybos laiku užrašus. 

Apskritai atmintis turi būti statoma į tiesioginį sąryšį su 
Intelektualiniu išsilavinimu. „Dera, sako Sertillanges, kad inte- 
lektualinė atmintis įgautų intelektualumo pobūdį. Ogi šitasinte- 
lektualumas nepasitenkina atskiromis sąvokomis, tiksliai nesude- 
rintomis. Ieškokite tad visuomet tai, kas riša vieną dalyką su 
kitu, kas priežastingai juodu jungia; tegul kaip tik šita koordi- 
-macija, bet ne atskiros nuotrupos, įsigyvena į jūsų atmintį... Tai 

+eiškia, kad viskas "reikia suvesti prie to, kas yra esminga, tiek 
„atmintyje, kiek tr mintyje... Ieškokite visų pirma vedamųjų 
idėjų“ (175—176 p.). Tarp Sertillanges'o pastabų randame 
dargi vieną labai reikšmingą. „Kuriamasis sugebėjimas, sako 
jisai, pareina žymioje dalyje nuo atminties išmintingumo bei sai- 
kingumo“ (177—178 p.). Ir, Iš tikro, per daug godi atmintis, 
perkrauta smulkiomis, sunkiai sutvarkomomis žiniomis, pasidaro 
Argi sunkiai panaudojama kurlamajam darbui. 

f. —- Jei palaikyti atmintyje yra svarbu tai, kas turi tiesio- 
:ginio sąryšio su protiniu išsilavinimu, tai į užrašus dera įtraukti 
visi tie dalykai, kurie gali turėti reikšmės erudicijos padidinimui 
dr papildymui. Aišku, kad atmintyje negalima palaikyti tiek, 
kiek galima pažymėti užrašuose. Užtat pasižymėjus užrašuose 
svarbiausius dalykus ir atkartotinai grįžtant prie jų ir juos skai- 
tant, galima žymiai ištobulinti savo erudiciją Ir net išsilavinimą. 
Todel yra visai neabejotinas dalykas, kad moksliškas Javinimasis 
knygų skaitymu negali apsieiti be tam tikrų pasižymėjimų. „Me- 
„džiagos rankiojimas iš šaltinių ir jos panaudojimas moksliškam 
darbui, sako Fonckas, tik tada gali būti praktiškai atliekama, jei 
įprantama skaityti su plunksna rankoje ir gaminti gerai sutvar- 
kytą ištraukų bei pastabų rinkinį“ (158 p.). Sykiu Fonckas nurodo 
pasižymimų ištraukų naudingumą ir net būtinumą: „Ištraukos iš 
to, kas yra skaltoma, paspiria prie didesnio įsidėmėjimo skaity- 
boje; jos padeda geresnį supratimą ir lengvesnį pasisavinimą 
paskaityto turinio; jos yra geriausia atrama mūsų silpnai ir nevi- 
suomet patikimai atminčial“ (160 p.) 

Leista net abejoti, ar galima būtų skaityboje ištesėti visiems 
kitiems vaisingumo reikalavimams neturint plunksnos rankoje 
skaitymo metu. Nejaučiant reikalo daryti ištraukų, labai lengva 
netekti to sąmoningo ir kritingo nusistatymo į skaitomąją knygą, 
be kurio negalima daryti nuolatinio vertinimo skaitomosios me- 
džiagos, rankioti iš jos svarbiausias vietas, -skirti tai, kas yra 
esminga, nuo to, kas turi vien antraeilės reikšmės. Tvirtas pa- 
siryžimas daryti ištraukų ir laikymas tam tikslui plunksnos ar 
paišuko rankoje padeda išlaikyti ią didelę dėmesio įtampą, kuri 
yra reikalinga vaisingai skaitybai studijų tikslais. Todel teisingai 
yra pasakęs Chavigny, kad „sugebėti skaityti tai irgi sugebėti 
„daryti pasižymėjimų skaitymo metu“ (42 p.). 

g. — Plačiai suprastus pasižymėjimus, daromus skaitymo 
metu, galime suskirstyti į tris grupes: į ištraukas, iškarpas ir 

nuosavas pastabas, ir apie kiekvieną grupę kalbėti skyrium. Taigi,- 
visų pirma tenka nusakyti ištraukų reikalas. 

Kalbant apie ištraukas, gali kilti visa eilė klausimų, būtent: 
kokios ištraukos yra darytinos, kaip jos dera daryti, paskui, tvar- 
kyti bei saugoti, ir, pagaliau, naudoti. 

Jei panorėtume į ištraukas surašyti visa tal, ką knygose 
užtinkame įdomaus, reikšmingo, gražaus, tai niekuomet negalė- 
tume baigti ištraukų darbo ir turėtume jam pašvęsti visą savo 
studijų laiką. Jau vienas šitas faktas verčia mus pripažinti, kad 
ištraukos turi būti daromos su didele laiko ekonomija, su išmin-- 
tingu apsižiūrėjimu ir ypatingai su atsižvelgimu į tikrą reikalą. 
Tuo tarpu ištraukų reikalas matuojamas yra tuo tikslu, kuriam 
jos turi tarnauti. Juk nuo šito, kokiam tikslui ištraukos turi tar- 
nauti, pareis jų gausa, pilnumas, tvarka ir kitos ypatybės. Leis- 
kime doktorantas yra arti savo aukštųjų studijų galo, gamina 
disertaciją ir ruošiasi būsimam mokslo darbui. Savo studijose, 
kurios, sakysime, reiškiasi labiausiai knygų skaitymu, jis turi atsi- 
žvelgti į reikalą daryti trijų rūšių ištraukas. Viena ištraukų rūšis 
turi jam padėti įsigyti bendro išsilavinimo ir tam tikros bendros 
erudicijos. Antra ištraukų rūšis turi jam patiekti reiklamos me- 
džiagos jo disertacijai ir egzaminams, surištiems su disertacijos 
reikalu. Pagaliau trečia ištraukų rūšis turi krauti medžiagą bū 
simiems jo mokslo darbams, 

Pirma ištraukų grupė, tarnaujanti bendro išsilavinimo reika- 
lams, turės labiausiai pripuolamo ir subjektyvaus pobūdžio, Tai 
yra pasižymėjimai, kurie turi papildomosios reikšmės tam žmo-- 
gui, kuris juos daro, atsižvelgdamas į tai, ko jo erudicijai truksta, . 
ko jis negali patikėti savo atminčiai, ką jis privalo atkartoti. Su. 
laiku šitos ištraukos gali pasidaryti jų savininkui nebereikalingos. 
— Antra ištraukų grupė, skiriama disertacijos reikalui, turi jau 
pilnesnį, objektyvesnį ir sistemingesnį pobūdį, Čia sutraukia- 
mos ne ištraukos, kurios papildo atmintį ir privalo pereiti į žmo- 
gaus erudiciją, bet tos, kurios turi būti sukrautos į mokslo vei- 
kalą. Faktinai šitose ištraukose glūdi įglausta mažne visa bū- 
simosios disertacijos medžiaga.— Vidurinį tipą turės trečioji grupė, 
kurion sueina įvairios ištraukos, ir kurios paskyrimas nėra dar 
visai aiškus. Joje, "žinoma, turi būtį ištraukų su pažymėjimais, 
kurie negali būti palaikyti atmintyje. Jos gali liesti labai įvai- 
rius dalykus, bei į jas nededama viso to, kas tik gali turėti reikš- 
mės, rašani kokį nors mokslo darbą, 

Matome, kad Ištraukų pobūdis ir gausa pareina nuo to, 
kokiam tikslui jos privalo tarnauti. Jei tikslas yra konkretizuotas 
įr nustatytas specialus mokslo darbo pobūdis, ištraukos yra siste- 
mingiau daromos ir gausiau renkamos. Bet šiaip ar taip ne- 
galima per daug rekomenduoti šitame dalyke reikalas atsilaikyti 
prieš pagundą daryti visas tas ištraukas, kokių kad galima būtų 
padaryti vadovaujantis pirmu palinkimu. Kiekvienas gali patirti, 
skaitydamas gerą mokslo veikalą, kaip šita pagunda yra stipri ir 
kiek reik šalto apsižiūrėjimo, nenorint nereikalingai sugaišti, išraši- 
nėjant visa, kas patinka. Jei galioja taisyklė, reikalaujanti skai- 
tyti vien geriausias knygas, tai dar labiau pateisinama yra taisyklė, 
reikalaujant! išrašinėti į ištraukas vien dalykus, kurie yra neabe- 
jojamai vertingiausi, 

Reik dar pažymėti, kad ištraukų pobūdis pareina ne tik nuo 
darbo tikslo, bet ir nuo kitų aplinkybių, pav., nuo to, ar skaito- 
moji knyga turi pagrindinio šaltinio reikšmę, ar yra tik pade- 
damasis šaltinis antraeilės reikšmės. Aišku, kad Iš pirmosios rei- 
kės daugiau padaryti ištraukų, negu iš antrosios. Taip pat nely- 
glai teks daryti ištraukų iš knygos, kuri yra sunkiai prieinama, 
ir iš knygos, kuri skaitytojui priklauso. Jei iš pirmosios tenka 
daug išsirašinėti, tai iš antrosios — maža, 

Šalia klausimo, kokios ištraukos yra darytinos, stovi klau- 
simas apie privalomas jų savybes. Privalomų ištraukos savybių 
klausimas nėra tuščias, todel, kad ištrauka, nepasižyminti tokio- 
mis savybėmis gali nustoti reikšmės mokslo reikalams. Tokių 
savybių ištraukai galima priskaityti kuo mažiausia ketvertas; ta 
yra: pirma, griežčiausias ištraukos tikslumas, antra, aiškus nuro 
dymas ištraukos pobūdžio, trečia, išsemiamas ištraukos šaltinio 
pažymėjimas, ir ketvirta, ištraukos turinio iškėlimas aikštėn tam 
tikrais antrašais. Nesunku suprasti visų šitų reikalaujamųjų sa- 
vybių prasmė. Jei ištrauka neturi griežto tikslumo, ji negali 
būti cituojama mokslo veikale, kaipo svetima nuomonė. Jei iš- 
traukoje nenurodytas jos pobūdis, t. y. ar ji yra griežta citata, ar 
laisva santrauka, ar pripuolamas pasižymėjimas, tai ji irgi negali 
būti drąsiai naudojama mokslo reikalams, kadangi, turint reikalo 
su tokia ištrauka, galima paskaityti svetimais žodžiais tai, kas 
tėra vien laisvai padaryta jų santrauka. Jei ištraukai nėra nuro- 
dytas šaltinis, galima lengvai pamiršti, iš kokio autoriaus ir iš 
kokio veikalo ji yra padaryta. Jei pagaliau ištraukos turinys nėra 

pažymėtas tam tikrais antrašais, ji nėra lengvai apžvelgiama ir todel 
yra sunkiai tvarkoma ir panaudojama. 

Pasiryžus tad visuomet daryti ištraukų su kuo griež 
čiausiu tikslumu, tenka rūpintis priemonėmis, kurios suteiktų 
ištraukai aiškaus pobūdžio, nurodytų jos šaltinį ir iškeltų aikštėn 
jos turinį. Kad ištrauka yra tiksli citata, turi nurodyti kabutės, 
nes bendrai yra sutarta, kad tarp kabučių yra dedami svetimi 
žodžiai. Tekstas be kabučių, bet su apatiniu pažymėjimų au- 
toriaus, reiškia santrauką, arba apskritai laisvą  atpasako- 
jimą. Tekstas be kabučių ir be autoriaus nurodymo reiškia, kad 
jis nėra ištrauka, bet nuosava pastaba, pasižymėjimas, rašinys, 

Išsemiamas šaltinio nurodymas reikalauja pažymėti: 

1. autoriaus pavardę, vardą ir mokslo titulus, 

2. veikalo pilną įvardymą, 

3. veikalo leidimo vietą, laiką, laidą ir leidėją, 

4, puslapius ištraukos tekste, 

Be šitų reikalingiausių dalykų, gera yra nurodyti dar visa 
tai, kas kokiu nors būdu gali charakterizuoti veikalą, iš kurio 
ištrauka yra daroma. Bet, žinoma, šitokls šaltinio nurodinėjimas 
po kiekviena ištrauka surištas yra su palyginti dideliu laiko nus- 
tojimu. Todel pilna ištraukos šaltinio charakteristika teprivalo 
būti daroma vien tada, kai numatoma galimybė, kad šitas šal- 
tinis gali būti reikalingas. Bet to, pilna šaltinio charakteristika 
gali būti daroma ir sutrumpintu būdu, t. y. taip, kad sutrumpi- 
nimas visuomet būtų lengvai ir viena neabejotina prąsme deši- 
iruojamas. Pagaliau, jei iš vieno veikalo yra daroma daug iš- 
traukų, kurios gali būti reikalingos mokslo darbui, kaipo cituo- 
tinos svetimos mintys, tai veikalo tikslus ir smulkmeningas nu- 
rodymas gali būti įtrauktas į paskaitytos literatūros sąrašą arba 
į bibliografinius lakštelius, o po padarytomis iš jo ištraukomis 
"gali būti vien nurodinėjami atatinkami sutartieji inicialai arba 
sutrumpinimai su puslapių skaičiais, 

Škaičiai puslapių, iš kur ištraukos yra paimtos, privalo būti 
irgi labai tiksliai ir akuratiškai nurodinėjami. Apskritai visa iš- 
trauka taip reik surašyti, kad, cituojant iš jos svetimą mintį, ne- 
būtų reikalo ieškoti veikalo, iš kurio ji yra paimta, ir patikrinėti 
jos tikslumas. Todel, tarp kitko, nurodinėjant puslapius, privalu 
ištraukoje nurodinėti, kur baigiasi vienas puslapis įr prasideda 
naujas. Šito nepadarius, gali atsitikti, kad, tecituojant ištraukos 
dalį, bus nežinia, iš kurio puslapio cituojamoji mintis yra imama, 


= 69— 


Pav., jei po ištrauka užrašuose bus pažymėta 17—18 p., tai, ci- 
tuodami ištraukos dalį, nežinosime, ar šita dalis praklauso 17 
ar 18 p. 

Ketvirtoji geros ištraukos savybė yra tai, kad taip ar šiaip 
jos turinys privalo būti ryškiai iškeltas aikštėn. Šitas ištraukos 
turinio ryškus iškėlimas aikštėn atsiekiamas antrašu, kuriuo kuo 
trumpiausiai formuluojama pagrindinė ištraukos idėja. Jei ištrau- 
ka nėra pažymėta vienu trumpu vardu, atatinkančiu jos turiniui, 
jos turinys nėra lengvai įžvelgiamas ir todel nėra lengvai panau- 
dojamas, kai įvairaus turinio ištraukų susidaro didelė daugybė. 
Tuo tarpu tikra ištraukos vertė ir yra ta, kad ji gali būti kiek- 
vienu laiku gerai ir lengvai panaudota mokslo reikalui, 

h.—Iki šiolei buvo kalbėta apie ištraukų savybes be sąryšio 
su klausimu, kaip techniniu atžvilgiu ištraukos yra surašomos, 
tvarkomos Ir saugojamos. Prie šito klausimo ir tenka mums da- 
bar pereiti, kai pagrindinės ištraukų savybės yra jau nustatytos. 

Šitas grynai techninis klausimas mokslininkų praktikoje 
buvo sprendžiamas dvejopu būdu. Būtent, ankščiau šitam reika- 
lui buvo vartojama sąsiuvinių sistema, ogi dabar baigia įsivieš- 
patauti vadinamoji lakštelių sistema, Kiekviena iš šitų dviejų sistemų 
turėsime susidomėti. Kaip jau parodo pats pavadinimas, sąsiuvi- 
nių sistemoje ištraukos surašomos į atskirus sąsiuvinius. Atski- 
tiems mokslams arba net atskiriems stambesniems klausimams 
skiriami atskiri sąsiuviniai. Sąsiuvinyje ištraukos gali būti sura- 
šomos arba paeiliui, kaip jos pasitaiko beįeškant mokslo medžia- 
gos, arba raidyno tvarkoje, pavedus kiekvienai raidei tam tikrą 
puslapių skaičių, arba net dalykų tvarkoje, suskirsčius tyrinėja- | 
mąjį mokslą arba problemą atskirais smulkesniais klausimais. Vi- 
sais šitais atvejais, arba mažiausia, pirmais dviem, šalia kiek- 
vienos Ištraukos turi būti parašytas baltame lauke ištraukos ant- 
rašas, atatinkąs jos turiniui, Kai kalbama apie aliabetinę sąslu- 
vinio tvarką, turima galvoje, kad ištraukos surašomos alfabetinėje 
antrašų tvarkoje. Pirmuoju atveju, kai ištraukos surašomos paei- 
liui, kaip jos pasitaiko studijose, antrašai privalo būti registruojami 
raidyno tvarkoje pačiame sąsluvinyje, arba net atskirame regis- 
tre, kuris gali tarnauti ištisai sąsiuvinių eilei. Trečiuoju atveju, 
kai Ištraukos surašomos sąsiuvinyje dalykinėje tvarkoje, alfabe- 
tinis antrašų sąrašas nėra taip reikalingas, kaip kitais atvejais, 
nors sąsiuvinių skaičiui augant jo reikalingumas atatinkamai 
didėja. 

Šąsiuvinių sistema vyravusi iki XIX štm., palyginta su lakš- 
telių sistema, kuri bus nusakyta plačiau, turi tris pagrindinius 
trukumus: jinai reikalauja palyginti daugiau laiko ir darbo, yra 
sunkiai apžvelgiama ir nelengvai panaudojama mokslo tikslams. 
Vis del to yra atsitikimų, kai sąsiuvinių sistema iki šiolei nenus- 
toja savo reikšmės ir negali net būti kartais kuo kita pakeista. 
Pav., sąsiuvinių sistema gall sėkmingai tarnauti paskaitų užra- 
šams, kai šitie užrašai nėra įglaudžiami į lakštelių sistemą. Per 
paskaitas noroms nenoroms tenka daryti užrašų paeiliui viename 
sąsiuviny. Taip pat sąsiuvinių sistema gali būti pakankama tiems 
žmonėms, kurie darosi ištraukų tikslu šį tą atkartoti ir paskui 
įsiminti, bet ne tam, kad ištraukomis galima būtų pasinaudoti, kaipo 
mokslo medžiaga, kuri turi būti mokslinio darbo metu klasifikuojama, 
grupuojama, žodžiu tarlant, sistemingai tvarkoma. — Apskritai, 
renkantis savo pasižymėjimams vieną iš dviejų sistemų, reik 
atsižvelgti į savo darbo tikslus ir reikalavimus. Taip pat pasirin- 
kus vieną katrą sistemą, tenka dar ji pritaikyti prie individua- 
linių savo reikalų ir nuosavų patyrimų, nors svetimas patyrimas 
ir nustatyta daugumos praktika neprivalo būti niekados žemai 
vertinamų, 

Pirmas, kas sugalvojo lakštelių sistemą, bene bus Vincas 
Placcius, kuris savo veikale „De arte excependi,“ įšėjusiame 1689 
m., duoda patarimų, kaip dera daryti ištraukos ant atskirų lakš- 
telių, Tačiau iki XIX štm. buvo beveik visur mokslininkų varto- 
jama sąsiuvinių sistema, Ir tik XIX šmt. sąryšyje su specialiųjų 
mokslų greitu tarpimu ir apskritai su mokslų industrializacija 
jakštelių sistema įsiviešpatavo mokslinio darbo praktikoje, 

Lakštelių sistemos esmė reikalauja, kad kiekviename atskirame 
lakštelyje būtų surašomas vienas tik nesudėtingas savo turiniu 
dalykas, pav., atskira mintis, idėja, atskiras aforizmas arba faktas. 
Jei viename atskirame lakštelyje tenka surašyti visa eilė idėjų 
arba faktų, tai šitokis atsitikimas gali turėti vietos tik tada, kai 
šitos idejos arba faktai sudaro vieną tvirtai suglaustą visumą, 
kuri gali būti apimta vienu pavadinimu, Žodžiu tariant, kiekvie. 
nas atskiras lakštelis turi būti savo rūšies nesudėtingas pradas, 
turįs savo vardą ir galįs būti kilnojamas ir įvairiai tvarkomas 
didelėje kitų lakštelių daugybėje. Kiekvienas lakštelis yra tarsi 
maža plytelė visoje panašių plytelių krūvoje, iš kurios gali būti 
tvarkingai ir planingai sudaryta materialinė mokslo rūmų sąranga. 
Kaip statant rūmus, reik žinoti, kokia medžiaga kur yra dedama, 

"taip ir mokslinės medžiagos rūmuose galima įvairialytė medžiaga 
išdėstyti tinkamose vletose vien tada, kai kiekviena mokslinės 
medžiagos plytelė, t. y. kiekvienas atskiras lakštelis, tarsi stato- 
moji medžiaga, pasižymi savo pobūdžiu, turiniu ir tvarka. Visa 
tai lakštelis gali turėti kaip tik tada, kai jis yra surašytas taip, 
kaip to reikalauja geros ištraukos savybės, t.y. kai lakštelis pasižymi 
griežtu tikslumu, turi šaltinio nurodymą, yra aiškus savo po- 
būdžiu, ir kai jo turinys yra tiksliai pareikštas antrašu. 

Tasai naujas reikalavimas, kuris statomas atskiram lakš- 
teliui, palyginant su reikalavimais, kurie buvo statyti ištraukaj, 
tėra vien tas, kad kiekvienas atskiras lakštelis būtų pavartotas 
vienam nesudėtingam savo turiniu dalykui. Jei į vieną lakštelį 
surašytume daug įvairių dalykų, negalėtume juos visus pavadinti 
vienu vardu, o paskui tvarkant lakštelius pagal turinį, negalė- 
tume jam rasti vienos kurios tinkamos vietos. Kitaip dar tariant, 
lakštelių sistema reikalauja, kad kiekvienas atskiras lakštelis pa- 
sižymėtų kuo didžiausiu individualumu, Tačiau šitas reikalavi- 
mas būtų klaidingai suprasti ta prasme, kad lakštelyje negali 
būti surašyta daugiau, kaip vienas sakinys, arba net daugiau, 
kaip viena ištrauka. Viena idėja gali juk būti išvystoma ištisa 
sakinių elle; įvarios ištraukos gali aiškinti vieną ir tą patį daly- 
ką; pagaliau kelios idėjos, išreiškiamos įvairiais sakiniais, gali 
sudaryti vieną tvirtai suglaustą visumą, kuri ne tik galima, bet 
ir privalu įrašyti į vieną vietą. 

Taigi matome, kad visos ištraukų savybės, kurios buvo 
anksčiau nusakytos, sykiu yra pagrindinės lakštelių savybės, ir 
kad prie šitų savybių teprisideda dar tik viena, būtent, lakštelio 
individualumas. Lakštelio Individulimas yra labai svarbus lak- 
štelių sistemoje dalykas, kuris išeina aikštėn jo antraše ir paskui 
turi didelės reikšmės lakštelių sutvarkymui. Apie lakštelių antra- 
šus „era tad pakalbėti dar specialiau, kaipo apie vieną iš pagrin- 
dinių lakštelio savybių. 

Lakštelių anirašams paprastai Ir tikslingai tarnauja viršutinė 
lakštelio dalis. Čia, iš dešinės, pažymimas yra trumpas lakštelio 
turinio pavadinimas. Bet tai nėra vienintelis galimas ir net pri- 
valomas antrašas. Iš kairės lakštelio viršuje dera pažymėti antras 
antrašas, kuris nurodytų jau ne lakštelio turinį, bet tą mokslo 
arba apskritai intelektualinio darbo sritį, kuriai lakštelis priklauso 
savo turiniu, Lengva suprasti, kad šitas bendresnio turinio ant- 
rašas tarnauja reikalui nurodyti, prie kurios lakštelių grupės kiek- 

vienas atskiras lakštelis priklauso, tuo tarpu kad specialesnis ant-- 
rašas, pažymįs lakštelio turinį, tarnauja reikalui rasti lakšteliui 
tinkamą vietą atskiroje lakštelių grupėje. Yra juk aišku, kad su- 
sirinkus didesnei lakštelių daugybei; yra reikalo jas suskirstyti 
grupėmis pagal darbo sritis ir kiekvienoje grupėje lakštelius pla- 
ningai išdėstyti pagal jų turinį. Taigi dera gerai įsiminti, kad 
antrašas iš dėšinės reiškia lakštelio turinį, tuo tarpu kad antrašas 
iš kairės reiškia tą grupę, kur lakštelis privalo būti padėtas. 

Negalima pasakyti, kad antrašų parinkimas lakšteliams bū- 
tų iš pat pradžios lengvas dalykas. Iš vienos pusės ne visuomet 
yra lengva parinkti surašytajai atskirame lakštelyje ištraukai tin- 
kamas specialusis antrašas, ypač, norint, kad šitas antrašas atsa- 
kytų visoms geroms savo savybėms, t. y. kad būtų kuo trum- 
piausias, kuo tiksliausias ir kuo ryškiausias. Iš kitos pusės pra- 
dedančiam savo studijas asmeniui ne visuomet yra aišku, kokias 
lakštelių grupes jis gali ir privalo sudaryti. Kad lakštelių grupės 
būtų tikslingai sudarytos, reik kad jos būtų pritaikytos prie dirbančio 
mokslo darbą asmens reikalų, specialybės ploto, padedamųjų. 
dalykų ir tt. Praktinis šitų sunkenybių išsprendimas paprastai 
yra tas, kad iš pradžios galima pasitenkinti vien specialiaisiais 
antrašais, neskirstant lakštelių į atskiras grupes, ir tik paskui 
padaryti bendrieji antrašai lakšteliuose ir jie suskirstyti grupėmis,. 
kai bus paaiškėję darbo sritys, planas, speclalus nusistatymas ir tt. 

Kalbant apie lakštelių antrašus bus dar ne pro šalį paste- 
bėjus, kad antrašai turi būti daromi visuomet viena kalba, t. y. 
ta kalba, kuri yra sava lakštelių savininkui. Tai paprastos tvarkos 
reikalavimas. Užtat ištraukos patariama daryti ta kalba, kuria 
jos yra originaluose parašytos. Ir tik tuomet, kai yra tikrenybės,. 
kad originalus tekstas negali būti reikalingas, ir kad vertimas 
gali būti padarytas visai teisingai, galima pateisinti ištraukos da- 
rymas vertime, jei norima tuo pačiu sutaupyti laiko. Tačiau daug 
tikriau visuomet daryti ištraukos ta kalba, kuria jos yra parašytos.. 

Tokios yra pagrindinės lakštelių savybės. Šalia jų Išpuola 
trumpai nusakyti visa eilė išviršinių jų ypatybių, kurios turi ne- 
maža reikšmės lakštelių sistemos technikai. Prie privalomų išvir- 
šinių jų ypatybių galima priskaitytį šitokios: pirma, kiekvienoje. 
atskiroje grupėje lakštelial privalo būti vieno dydžio, antra, ly-- 
giai apkarpyti, trečia, padaryti iš gero poperiaus, ketvirta, sura- 
šomi rašalais ir tik iš vienos pusės. Visos pageidaujamos ypaty- 
bės, galima sakyti, savaime aiškios ir nereikalauja smulkesnių, 

pastabų. Tenka tik sąryšyj su lakštelių dydžiu pasakyti šis tas 
apie įvairius jų formatus, 

Jei sakoma, kad vienoje grupėje lakšteliai turi būti vieno 
dydžio, tai dar nereiškia, kad negali ir net neprivalo būti lakš-- 
telių įvairių formatų. Fonckas laio tarptautiniais formatais ši- 
tokius: 

didesnis formatas, 
t. y. mažoji kvarta, turinti 150 mm. pločio ir 200 mm. aukščio, 
vidutinis formatas, 
t. y. oktava, turinti 150 + „ABB 5 
mažasis formatas, 
t.y. 16-ji lapo dalis, turinti 125 ,„ SR IDC S 
Pirmasis formatas gali tikti platesnėms ištraukoms, santraukomie 
ir rankraščiams; vidutinysis — paprastoms ištraukoms; mažasis — 
trumpoms pastaboms, pav., bibliografinėms žinutėms, Tiesa, nuro- 
dyti čia formatai nėra griežtai nustatyti tarptautinėje apyvartoje. 

Tvarkant lakštelius, kaip žinome, reik dairytis į bendruosius 
ir specialiuosius antrašus. Bendrasis antrašas iš kairės rodo grupę, 
kur lakštelis turi būti įglaustas, tuo tarp kad specialusis antrašas 
iš dešinės turi parodyti, kokią vietą pačioje grupėje lakštelis turi 
užimti. Pasirodo, kad lakštelių tvarkymas bendresnių grupių vi- 
duje sudaro pagrindinį mokslinės medžiagos tvarkymo sunkumą. 
Šitas sunkumas būtų iš tikrųjų labai nedidelis, jei lakšteliai pa- 
togu būtų visuomet tvarkyti pagal specialiuosius antrašus alfa- 
betinėje raidyno tvarkoje. Tuo tarpu alfabetinė tvarka tėra tikrai 
gera vien tiems atsitikimams, kai ji atsako pačiam tvarkomosios. 
medžiagos pobūdžiui, Tai, būtent, turi vietos tada, jei specialieji 
antrašai susideda iš vieno tik žodžio, ir jei renkamoji medžiaga 
turi patarnauti tokiems dalykams sudaryti, kokiais, pav., yra žo- 
dynas, leksikonas, enciklopėdija, bibliografija, Bet visi šitie daly- 
kai yra gana specialūs ir todel sudaro palyginti nedidelę ruošia- 
mųjų darbų dalį. Užtat, kai specialieji antrašai susideda iš kelių 
žodžių, kas dažniausiai atsitinka, ir kai dalykas, kuriam medžia- 
ga renkama, reikalauja sistemingos tvarkos, atremtos į jierarchinę. 
pagrindinių sąvokų priklausomybę, alfabetinė tvarka pasirodo 
netinkanti, kadangi ji kaip tik sugretina sąvokas pagal tokį pri- 
puolamą dalyką, kokiu yra pradinės išreiškiančių šitas sąvokas. 
žodžių raidės. 

Taip pat aliabetinė tvarka pasirodo neatatinkanti dalyko 
esmei, kai yra renkama istorinė medžiaga, kuri jau ne pagal 

jierarchinę pagrindinių sąvokų priklausomybę, bet pagal istori- 
nius periodus turi būti tvarkoma. Savaime aišku, kad renkamai 
istoriniam dalykui medžiagai tinka geriau chronologinė tvarka, 
Bet ir šitaip tvarkytinų dalykų palyginti yra nedaug visame mok- 
slų, menų Ir literatūros plote. Todel didžiausia dalykų dauguma 
pareikalaus vien del savo pobūdžio ypatybių dalykinės sistemos, 
sudarytos pagal jierarchinę pagrindinių sąvokų priklausomybę. 

Tokiu būdu, renkamai medžiagai gali būti taikoma alfabe- 
tinė, chronologinė ir dalykinė tvarka. Jei pastaroji tvarka turi 
atsakyti planingam dalyko išvystymui pagal logiškąją sistemą, 
tai nereiškia, kad ji yra geriausia visiems atsitikimams. Pasirodo 
net, kad ten, kur ji geriausiai tinka dalyko esmei, ji paprastai 
neapsieina be mažesnės ar didesnės pagalbos dviejų kitų tvarkų, 
Taip, kiekvienas dalykas turi savo istorinę dalį, kuri turi būti 
tvarkoma chronologinėje tvarkoje. Sykiu kiekvienas dalykas turi 
savo bibliografiją, kuri turi būti tvarkoma alfabetinėje tvarkoje, 
Iš čion matyti, kad mokslo medžiagos tvarkymas gali ir net pri- 
valo būti daromas pagal įvairius principus įvairiose savo dalyse, 
nors didžiausioje atsitikimų daugumoje ir didžiausioje darbo da- 
lyje dalykinė sistema, atremta į jierarchinę pagrindinių sąvokų 
priklausomybę, pasirodo tinkamiausia, Šita dalykinė sistema va- 
dinama dar kitaip Idėologinės sistemos vardu. 

Kaip reik tvarkyti renkamoji medžiaga alfabetinėje Ir chro- 
nologinėje tvarkoje, gali nuslmanyti kiekvienas, kas turi nors 
mažiausių davinių dirbti studijų darbą. Bet užtat dalykinė tvarka, 
kuri turi būti taikoma renkamai medžiagai ir tuo pačiu lakštelių 
sistemai, kai to teikalauja pati dalyko esmė, yra jau tiek sudė- 
tingas dalykas, kad negali būti kiekvieno studijuotojo vykusiai 
sugalvota ir sėkmingai taikoma darbe. Visų pirmą dalykinė tvar- 
ka reikalauja turėti, net pradedant medžiagos rinkimą, tam tikrą 
mažiau ar daugiau smulkmeniugą studijuojamos mokslo ar lite- 
ratūros sritles planą. Be to, jei net prileisime, kad toks planas 
gali būti lengvai pasisavintas iš žmonių, labiau patyrusių rūpi- 
moje mums srityje arba net iš tam tikrų specialių istaigų, užsi- 
imančių mokslo ir literatūros dalykų klasifikacija ir atatinkamu 
knygų katalogavimu, tai vis del to lieka dar klausimas, kaip 
lakšteliuose turi būti žymimi antrašai, kad paskui galima būtų 
jie lengvai sutvarkyti pagal nustatytąjį planą. Pagaliau, kyla čia 
dar vienas svarbus klausimas, būtent, kaip turi būti daromi antrašų 
žymėjimai, kad nerlbojamas lakštelių didėjimas medžiagos rin- 

kimo eigoje nekliudytų lakšteliams taip pataikyti į atatinkamas 
grupių vietas, kad lakšteliai, artimi savo turiniu, susigretintų tarp 
savęs. 

Del visų šitų klausimų turiu pažymėti, kad mokslinin- 
kų praktika iki šiolei nėra jų išsprendusi vienodu būdu. 
„Man bent dabar neabejotina, kad, norint tiksliai rinkti me- 
džiagą kokiam nors mokslo, meno ar literatūros dalykui, reik ` 
visų pirma įsigyti gana smulkmeningas planas, Mokslininkas spe- 
cialistas, žinoma, išsidirbs pats sau tinkamiausią studijuojamojo 
dalyko planą; bet užtat pradedąs studijas asmuo turės griebtis 
svetimos pagalbos, Šitam reikalui geriausiai gali patarnauti Tarp- 
tautinis Bibliografijos Institutas Briuselyje (Institut International 
de Bibliographie à Bruxelles — Palais Mondial, Cinquantenaire) 
išleidęs 35 brošiūras, iš kurių kiekviena yra skiriama atskirai 
mokslų sričiai ir sutelkia įeinančios į ją medžiagos kla- 
sitikaciją pagal decimalinę, arba dešimtainę bibliografijos sistemą. 
Reik prie šios progos pasižymėti, kad Tarptautinio Bibliografijos 
Instituto klasifikacija negali būti laikoma idealia moksliškosios 
sistematizacijos atžvilgiu. Bet tai jai dar nekliūdo tarnauti prakti- 
niam reikalui suskirstyti mokslo medžiagą ideologiniu būda, t.y. 
sugretinant artimą savo turiniu medžiagą. 

Antras dalykas, kuris lieka lygiai neabejotinas, yra tai, kad 
specialusis antrašas, dedamas lakštelio viršuje iš dešinės pusės, 
ne tik turi Iškelti aikštėn lakštelio turinį, bet dargi suskirstyti 
sugretintą viename smulkesniame plano skyriuje medžiagą į ats- 
kiras idejas. Negalima juk reikalauti nuo plano, kad smulkiau- 
sias jo punktas supultų su atskira ideja, nes tuomet planas turėtų 
pasidaryti per daug sudėtingas ir tiek tobulas visose smulkme- 
nose, kokiu jis faktinai negali būti paruošiamojo darbo eigoje. 


Tokiu būdu turime iš vienos pusės studijuojamojo dalyko 
planą, arba suklasitikuotos bendruose bruožuose medžiagos są- 
rašą, o iš antros pusės—visą eilę lakštelių, charakterizuojamų spe- 
cialiais antrašais, arba specialiomis idejomis, Plano skyriai, skir- 
sniai Ir punktai yra tarsi didesnės ir mažesnės dėžutės, į kurias 
-turi būti suskirstyti lakšteliai pagal surašytas juose idejas, ir dar 
taip, kad mažesnės dėžutės būtų sudėtos į didesnes, o šitos pas- 
tarosios — į didžiausias. Tai ir gal! būti geriausiai padaryta pti- 
taikant lakštelių tvarkymui decimalinę, arba dešimtainę klasifi- 
"kacijos sistemą, 

i. — Dešimtainė klasifikacijos sistėma, sugalvota Melvilio 
Dewey'o maž daug 50 metų atgal Ir jo tiksliai išdėstyta 1891 m., 
buvo priimta Tarptautiniame Bibliografijos Institnte Briuselyje 
pačioje pabaigoje XIX štm., kaipo katalogavimo sistema, Stras- 
burgo profesorius P. Chavigny dvidešimt metų atgal ėmė šitą 
klasifikacijos sistemą taikyti renkamai mokslo medžiagai ir 
su pilnu pasitenkinimu dabar konstatuoja didelį savo laimėjimą. 
Papildydamas vienu kitu atžvilgiu Chavigny'o sistemą ir ją ata- 
tinkamai modifikuodamas, ir noriu ją siūlyti, kaipo tinkamiausią, 
renkamai moksto medžiagai tvarkyti. Jos esmė turi būti nusa-- 
kyta sąryšyje su pačia dešimtaine sistema, 

Dešimtainė klasifikacijos sistema stengiasi bet kurią sudė- 
tingo plano poziciją tiksliai išreikšti skaičiais, suprantamais de-- 
šimtainių trupmenų prasme, nors pareiškiamais sveikųjų skaičių. 
būdais, Šita sistema suskirsto žmogaus žinių visetą į dešimtį da- 
lių, pareikšdama jas skaitmenimis pradedant O ir baigiant 9. Taip 
gauname pirmąjį pagrindinį suskirstymą, kur O reiškia bendrojo 
turinio veikalus ir bibliografiją, 1 — filosofiją, 2 — religiją bei 
teologiją, 3 — visuomeninius mokslus ir teisę, 4 — filologiją 
bei lingvistiką, 5 — grynai prigimtuosius mokslus, 6 — pritai- 
komuosius mokslus, 7 — dailiuoslus menus, 8 — literatūrą ir 9 
— istoriją bei geografiją. Kiekvienas iš šitų pagrindinių skyrių 
savo ruožtu yra skirstomas į dešimtį dalių, taip pat pažymimų. 
skaitmenimis nuo O iki 9. Gauname jau 100 skyrių. Toliau kiek- 
vlenas iš šitų skyrių yra vėl skirstomas į dešimtį dalių, pažymi- 
mių taip pat skaitmenimis nuo O iki 9. Gauname jau 1000 sky- 
rių. Darant ketvirtąjį skirstymą, gausime 10.000 skyrių, darant 
penktąjį skirstymą, gausime 100.000 skyrių ir tt. Kiekvienas 
skyrius bet kuriame skirstyme turi savo pavadinimą. Taip, pav.,. 
0 paprastai reiškia bendrenybes, tuo tarpu kad skaitmuo 9 pa- 
prastai yra rezervuojamas įvairenybėms, nejeinančioms į pirmus 
devynis skaitmenis. 

Jei dabar panorėsime kokį nors plano suskirstymo pavadi- 
nimą išreikšti skaičiumi, tai turėsime sustatyti į eilę visus skait- 
menis, kurie jam atsako pirmajame, antrajame, trečiajame, ket- 
virtajame, penktajame ir tt. suskirstyme. . Pav., norime rasti skai-- 
čių, kuris pareikštų bendrenybes, liečiančias plaučių ligas. Iš Cha- 
vigny'o patiekiamo plano vidurinių ligų patologijai, patiriame, 
kad šitokis skaičius bus 616240. Analizuodami šitą skaičių, turi-- 
me pasakyti, kad pirmas skaitmuo 6 reiškia priįtaikomuosius: 

mokslus, antras skaitmuo 1 — medičinos mokslus, trečias skait- 
muo 6 — vidurinių ligų patologiją, ketvirtas skaitmuo 2 — al- 
savimo sistemos ligas, penktas skaitmuo 4 — plaučius, ir šeštas 
skaitmuo 0 — bendrenybes, liečiančias plaučių ligas. Jei dabar 
tastume, pave, bendrą pastabą apie plaučių ligų sąryšį su higie- 
nos sąlygomis Ir persirašytume ją į lakštelį, tai turėtume iš de- 
šinės pusės viršuje pažymėti specialusis antrašas, leiskime „plau- 
čių ligos ir higiena“, o iš kairės pusės bendrojo antrašo vietoje 
pakaktų pažymėti skaičius 616240, kad lakštelis, patekęs tarp bet 
kokio skaičiaus panašiai pažymimų lakštelių, rastų tinkamą vietą 
Šalia giminingos sau medžiagos. 

Reik tik, tvarkant lakštelius pagal skaičius, niekuomet ne- 
pamiršti, kad žymimi pagal dešimtainę klasifikaciją skaičiai turi 
būti suprantami, kaipo dešimtainės trupmenos, bet ne kaipo svei- 
kieji skaičiai. Todel faktinai skaičius 616240 reiškia dešimtainėje 
klasifikacijoje 0,616240. Tik del patogumo ir išvengimo nereika- 
lingų kartojimų O Ir kablelis yra praleidžiamu. Todel Irgi skai- 
čius 616240 yra laikomas dešimtainėje klasifikacijoje mažesniu 
už skaičių 62 ir del tos priežasties pažymėtas juo lakštelis yra 
sutvarkymui imamas ankščiau, negu lakštelis, pažymėtas tik dviem 
skaitmenimis 62. 

Apskritai, tvarkant lakštelius pagal skaičius, pažymėtus ben- 
drojo antrašo vietoje, tenka iš pradžios jie sudėstyti pirmojo 
skaitmens tvarkoje, paskui tvarkyti lakšteliai, turį tuos pačius pir- 
muosius skaitmenis, pagal antrąjį skaiimenį; toliau, lakšteliai, turį 
du pirmu vienodu skaitmeniu, tvarkyti pagal trečiuosius skaitme- 
nis ir tt. Šitokis tvarkymas faktinai atmena alfabetinį žodžių 
tvarkymą, kai jie yra iš pradžios tvarkomi pagal pirmąją raidę, 
paskui — pagal antrąją, toliau — pagal trečiąją ir tt. Todel 
irgi, panašiai, kaip į sutvarkytus alfabztinėje tvarkoje žodžius ga- 
lima įglausti bet kuris naujas žodis tinkamoje jam vietoje, taip ir 
dešįmtainėje klasifikacijos sistemoje galima rasti tinkama vieta 
bet kuriai naujai medžiagai, kuri, taip sakant, automatiniu būdu 
pateks į giminingos sau medžiagos tarpą. Šita galimybė daugin- 
ti neribojamai renkamoji medžiaga ir sykiu neardyti ideologinės 
sudarytojo rinkinio tvarkos ir sudaro pagrindinę teiglamąją de- 
šimtainės klasifikacijos ypatybę. 

Iš nusakytų čia bendrųjų idejų apie dešimtainę klasifikaciją, 
pritaikytą mokslo medžiagai rinkti bei tvarkyti, žinoma, dar ne- 
galima praktiškai pramokti dirbti pats šitas darbas. Kiekvienas, 


ERT 


norįs šitą sistemą pritaikyti savo praktikai, turės naudotis pami- 
nėtomis anksčiau Briuselio Tarptautinio Bibliografijos Instituto 
brošiūromis, arba kitais dešimtainės sistemos vadovėliais, kurie 
aiškina šitos sistemos principus ir jų pritaikymą tam tikroms 
mokslinio darbo sritims. 

Čia tik, 81 ir 82 puslapiuose, dedami keli pavyzdžiai lakštelių, 
pažymėtų pagal dešimtainės klasifikacijos reikalavimus. Prie šitų 
pavyzdžių bus ne pro šalį padarius žemiau keletą bendrų pastabų. 

1. Pirm pradėsiant studijuoti kurį nors veikalą, iš kurio 
teks daryti daug ištraukų, reik surašyti šitam veikalui bibliografi- 
nis lakštelis su visomis reikiamomis smulkmenomis. Tai daroma 
visų pirma tam, kad, įgavus bibliografinę veikalo charakteristiką, 
nebūtų reikalo po kiekviena daroma iš jo ištrauka žymėti šal- 
tinis su visomis jo smulkmenomis. ; 

2. Turint visuomet po ranka panaudotos literatūros biblio- 
grafinius lakštelius, pakanka žymėti ištraukų lakšteliuose auto- 
riaus pavardė su pirmąja jo vardo raide, sutrumpintas veikalo 
pažymėjimas, nustatytas bibliografiniame lakštelyje, ir puslapiai. 

3. Bibliografiniai lakšteliai turi du antrašu skaitmenimis; 
iš jų dviejų kairinis parodo nustatytu Briuselio Tarptautinio Biblio- 
grafijos Instituto būdu bibliografinę lakštelių grupę, skiriamą spe- 
cialiajai literatūrai; tuo tarpu dešininis nurodo tokiu pat būdu tą 
specialiosios literatūros sritį, kurią liečia aprašomas lakštelyje 
veikalas. Bibliografiniai lakšteliai yra tvarkomi alfabetinėje tvar- 
koje pagal autorių pavardes. Dešininiai antrašai tarnauja tam 
atvejui, jei kada atsiranda reikalas sugrupuoti bibliografinius lakš- 
telius, liečiančius vieną kurį klausimą. 

4. Ištraukų lakšteliuose kairiniai skaičiai tarnauja jiems 
tvarkyti pagal dešimtainę Briuselio Tarptautinio Bibliografijos 
Instituto sistemą. Šito tvarkymo išvadoje giminingi turiniu lakš- 
teliai, turį vienodus skaičius, savaime susigretina. Tuo pačių 
laiku specialieji antrašai, stovį iš dešinės, iškelia aikštėn pagrin- 
dines idejas, kurlų yra sugretintuose pagal vienodus skaičius lakš- 
teliuose, 

5. Rašant apie kokį nors klausimą moksliškąjį dalyką, 
tenka išsiimti iš surinktos medžiagos ta lakštelių grupė, kuri yra 
pažymėta atatinkančiu šitam klausimui skaičiumi. Sykiu, išran- 
kioti iš bibliografinės grupės lakšteliai, pažymėti tuo pačiu skai- 
čiumi, sudarys panaudotąją šituo klausimu literatūrą. 

Wilbois, Joseph, Directeur de YVEcole 
d'Administration et d'Affaires, 


La nouvelle Education française; 
Strp. — N. E. F. 


Payot et C-ie, Boulevard Saint-Germain, 106, 
Paris 1922. 

37.01 Ugdymo reikšmė. 


„L'éducation nest pas un métier distinct, mais une 
Jonction de tous les métiers". 
J. Wilbois, N. E. F., 9 p. 


„Quelqwun a pu dire que, [28 p.] quand un patron 
réunit des ouvriers pour construire des automobiles» 
sa mission est d’abord de chercher à former ces hom- 
mes, et que ses autos ne sont que des sous-pro- 
duits“. Ten pat, 28—29 p 

Pesch S. J., Tilmannus, 


Institutiones logicae et ontologicae. Pars I. 
Introductio in philosophiam. — Logica, 
Strp. — I. L. O. 


Editio altera, abbreviata, emendata, novis 
aucta a Carolo Frick S. J. 
Friburgi Brisgoviae, B. Herder, MCMXIV. 
(Vok. Freiburgas ?1914). 

16.6 Silogizmo aptartis. 


„Šyllogismus etlam definiri potest: argumentatio, in 

qua duo termini duabus in propositionibus cum tertio 

aliquo termino comparatur, ex quo fiat, ut in propo- 

sitione tertia unus de altero aut affirmetur ut conve- 
niens, aut negetur ut discrepans®. 

T. Pesch, I. L. 0,143 p. 

6. Skaičiai, statomi lakšteliuose pagal dešimtainę sistemą, 
tegali būti parinkti vien tada, kai turima prieš akis smulkmenin- 
gas studijuojamos srities planas, paimtas, pav., iš Répertoire Bi- 
bliographigue Universel, kuris yra ledžiamas Tarptautinio Biblio- 
grafijos Instituto Briuselyje. Taip pat, norint pasinaudoti lakšte- 
liais kuriam nors klausimui, tenka iš pradžios teirautis plane, 
kuris skaičius šitam klausimui atatinka, Tyrinėjamos srities spe- 
-clalistas gali pats susidaryti pagal dešimtainę sistemą planą, la- 
biau atsakantį asmeniniams jo reikalams. 

k. — Buvo savo laiku sakyta, kad renkamoji mokslo me- 
džiaga susideda iš ištraukų, iškarpų Ir nuosavų pastabų. Po to, 
kas buvo pasakyta apie ištraukų darymą ir tvarkymą, nedaug kas 
telieka pasakyta apie iškarpas ir nuosavus pasižymėjimus, nes ir 
čia techninė dalyko pusė pasilieka iš esmės ta pati. 

Iškarpos yra faktinai tos pačios Ištraukos, tik ne nurašomos, 
bet tiesiog iškerpamos. Iškirpimas įvyksta tada, kai rašinys, iš 
kurio semiama medžiaga, neturi tiek vertės ir tokios lyties, kad 
jis galėtų būti laikomas knygyno sudedamąja dalimi. Prie spau- 
dinių, iš kurių daromos ne ištraukos, bet iškarpos, priklauso, pav., 
laikraščiai, prospektai, katalogai, kainoraščiai, bibliografiniai pra- 
nešimai, trumpos atspaudos, mažos brošiūros, programos ir tt, 

Pagal tai, koks yra iškarpos didumas, su ja apsieinama 
įvairiai. Jei iškarpa yra didelė, ji yra laikoma skyrium didžiųjų 
iškarpų grupėje. Bet tuomet jai yra surašomas atskiras lakštelis 
su jos turinio nurodymu ir įglaudžiamas į lakštelių sistemą ata- 
tinkamoje vietoje, kad galima būtų jinai surasti ir panaudoti, kai 
bus reikalo susidurti su paliestu joje klausimu, Mažos iškarpos 
tiesiog yra lipdomos ant lakštelių ir pažymimos antrašais Ir šal- 
tinių nurodymu, kaip tai daroma su Ištraukomis, 

Čia betgi reik dar pridėti keletas smulkmenų, liečiančių 
šaltinio nurodymą. Būtent, prie to, kas paprastai pažymima iš- 
traukose, reik dar pridėti: 

1. tikslus pavadinimas spaudinio, pav., laikraščio, iš kurio 
iškarpa daroma, 

2, šito spaudinio numeris, tomas, metų eiga ir k. p. d., ir 

3, spaudinio data. 

Iškarpa vidutinio didumo gali būti suskirstyta į kelias dalis 
ir sulipdyta ant kelių lakštelių. Pastaruoju atveju, kaip Ir ilgų 
ištraukų atvejais, lakštelių eilė nurodoma eiliniais skaičiais viršu- 
tiniame kampe iš dešinės pusės. 


— 182 


Lakštelio viršuje, aukščiau prilipdytos iškarpos, daromi ant- 
rašai tokiu pat būdu, kaip ir ištraukų lakšteliuose. — Taip pat, 
jei iš vieno spaudinio daroma daug Iškarpų, apsimoka, laiko eko- 
nomijos dėliai, surašyti bibliografinis lakštelis ir pagal jį sutrum- 
pintu būdu žymėti šaltinis po iškarpomis, 

Pagaliau, nuosavų pastabų pasižymėjimas yra trečia renka- 
mos mokslo medžiagos rūšis. Nuosavos pastabos gali būti da- 
romos sąryžyje su ištraukomis ir iškarpomis, arba be sąryšio su 
jomis. Pirmuoju atveju šitos pastabos surašomos tuoj po ištrau- 
ka arba iškarpa, prilipdyta prie lakštelio. Antruoju atveju jos 
yra daromos ant atskirų lakštelių. Nuosavos pastabos gali liestį 
nuosavo patyrimo arba nuosavo samprotavimo dalykus. Gera 
yra bent trumpai pasižymėti tos individualinės aplinkybės, kuriose 
įvyko patyrimas, arba kurios sužadino minčių eigą, nes tai pas- 
kui duoda galimybės grįžti prie savo patyrimo ir samprotovimo: 
šaltinio ir jį išsemiamiau panaudoti, 

Nuosavos pastabos surašomos, kaip sakyta, į atski- 
rus lakštelius, kurie paskui, žinoma, pažymimi antrašais ir 
įglaudžiami į lakštelių rinkinį. Kad nuosavos pastabos būtų vi-- 
suomet lengvai atskiriamos nuo svetimų minčių ir svetimų žo- 
džių, yra tikslinga po jomis statyti tam tikras ženklas, pav., savo. 
inicialai. 

Lakštelių sistemoje nėra abejingas dalykas, kaip lakšteliai 
yra laikomi ir saugojami. Pav., lakšteliai galima laikyti uždarose: 
vokose ir atdarose skrynutėse; galima jie laikyti gulščiais arba 
stačiais ir tt, Pasirodo, nuo lakštelių laikymo būdo pareina 
tvarkos palaikymo lengvumas, lakštelių pritaikomumas darbui ir 
laiko taupumas. Jei, pav., lakšteliai surišti į pundus arba sukrauti 
į atskiras dideles vokas, jų panaudojimas darbui yra sunkus ir 
reikalauja nemaža laiko jiems tvarkyti, kai vieną kartą tvarka 
nors kiek yra suardyta. Del šitų priežasčių lakšteliams laikyti 
bei saugoti tvarkoje reikalingi yra tam tikri prietaisai. 

Neaprašinėdamas šitų prietaisų, kuriuos reik matyti, norint 
aple juos turėti tikrą supratimą, teišvardysiu vien tuos prietaisus, 
kuriuos Fonckas yra paminėjęs savo veikale. Tai yra: 

1. Sammelmappen— prietaisai, tarnaują dideliam lakštelių formatui.. 
2. Sammelbūcher » » » » 5 
3. Briefordner n - A 2 à 
4. Geschlossene Schachtel—uždaros skrynutės maž, lakš, formatui: 
5. Offene Fächer — atdaros dėžutės Š r 

6, Sammelkūsten oder Sammelschrūnke mit Fächern oder Schub- 
laden -— tam tikros spintos su Ištraukiamomis skrynutėmis, 

7. Zettelkasten oder Kartotheken — moderniosios spintos, arba 
kartotekos. 

Renkama ir tvarkoma mokslo medžiaga yra labai naudinga 
laikas nuo laiko peržiūrinėti, pertikrinėti jos sudėstymo tvarka ir 
prie tos pačios progos kartoti savo atminiyje svarbiausieji dalykai. 
Tokiu būdu parinktosios mokslo medžiagos visuma sudarys 
sistemą ne tik lakštelių spintose, bet ir jos rankiotojo galvoje. 

Dabar įsivaizduokime, kad studentas, pasirinkęs vieną kurią 
specialybę, iš pat pradžios savo studijų tvarkingai bei sistemin- 
gai renka mokslo medžiagą savo srityje. Vadinasi, jis klauso 
paskaitas ir daro per jas užrašus. Iš šitų užrašų jis paskui su- 
rašo į lakštelius ištraukas, kurios įglaudžia į tą medžiagą, kuri 
jo gaunama iš skaitybos. Gautą tokiu būdu jau dvejopą me- 
džiagą jis paskui papildo prie kiekvienos tinkamos progos iškar“ 
pomis ir nuosavomis pastabomis. Jei dargi jis laikas nuo laiko 
peržiūrinėja savo lakštelius ir stengiasi suimti bendrais žvilgiais 
surankiotą medžiagą, ar nepasirodys, kad jis yra gerai ir siste- 
mingai pasiruošęs ir egzaminams išlaikyti ir diplominiam darbui 
parašyti ir disirtacijai pasirinkti ir pagaliau jai gaminti? Tokiu 
atveju visa, kas yra reikalinga moksliškajam subrendimui, bus 
atėję savaime, taip sakant, visai nejučiomis, be ypatingų pastangų, 
be persidirbimo per egzaminus, žodžiu tariant, be nereikalingo 
forsavimo jaunų pajėgų, kas taip atgraso nuo mokslo ir taip 
blogai atsiliepia į jaunimo sveikatą. Ir kaip gaila, kad paprastai 
nusimanymas, kaip privalu studijuoti, ir kokioms techninėmis prie- 
monėmis apsaugoti savo studijų išdavos, ateina jau tada, kai 
Studijos pasirodo nebepakartojamos, 


IV Mokslinio darbo rūšys. 


1. Žodinės mokslinio darbo rūšys: 

a. diskusija, arba mokslinio klausimo svarstymss; b. dispu- 
tas, arba mokslinis ginčas; c. lektūra su interpretacija, arba 
skaityba su aiškinimais; d. naujausios specialiosios literatūros 
aptarimas; e. bendras mokslinio klausimo tyrinėjimas; f. įvai- 
rios iškilmės su nepaprastais pranešimais. 

2. Raštinės mokslinio darbo rūšys: 

a. vertimas; b. santrauka; c. referatas; d. recenzija; e. po- 
puliarizacija. 

3. Priemonės moksliniam darbui dirbti per pratybas: 

a. ryškioji skaitysena, arba menas skaityti; b. menas da- 
lyvauti diskusijose ir menas kalbėti, 

1.—Ketvirtoje bendrosios mokslinio darbo metodikos dalyje 
tenka kalbėti apie mokslinio darbo rūšis. Žinoma, ir čia mums 
bus ne pro šalį pažiūrėjus į dalyką labiausiai akademinių studi- 
jų atžvilgiu, t. y. atžvilgiu į tai, kokios mokslinio darbo rūšys 
gali būti taikomos akademinių studijų darbe ir, tarp kitko, pra- 
tybose, Pasirodo, kad mokslo darbas gali reikštis arba veiksmu, 
arba žodžiu, arba raštu. Sakysime, mokslininkas specialistas daro 
eksperimentus chemijos labaratorijoje. Šituo atveju, galima pasa- 
kyti, turime veiksminį mokslinio derbo būdą. Kai yra vedamas 
moksliškasis disputas, pav., ginant kam savo disertaciją, turime 
žodinį mokslinio darbo būdą. Kai, pagaliau, yra spausdinamas 
moksliškasis referatas, turime raštinį mokslinio darbo būdą. 

Akademinėse studijose mokslinis darbas gali būti dirbamas 
visais šitais būdais. Studentas dirba Ilabaratorijose, veda diskusi- 
jas pratybose ir, be to, rašo tiek pratybinius, kiek ir diplomi- 
nius darbus. Iš šitų trijų mokslinio darbo būdų veiksminis būdas 
turi visuomet specialinio pobūdžio, kuris kiekvienoje mokslinio 
darbo srityje turi įvairių savybių. Pav., vienoks bus darbas che- 
mijos laboratorijoje, kitoks — fizikos kabinete arba braižykloje ir 
tt. Del šitos priežasties veiksminis darbo būdas priklauso prie 
specialiosios metodikos: jam beveik negalima nustatyti bendrų 
reikšmingų principų, taisyklių, lyčių. Kas kita yra su žodiniu ir 
raštiniu mokslinio darbo būdu. Čia jau yra tokių bendrų darbo 

lyčių, kaip, pav., Iš vienos pusės diskusija, iš antros pusės—re- 
feratas, kuriuodu tinka įvairioms mokslo sritims, nežiūrint šitų sri- 
čių turinio įvairumo. Todel, kalbant bendrojoje metodikoje apie 
mokslinio darbo rūšis, tedera kalbėti vien apie žodines ir rašti- 
nes jo rūšis, kurios gali būti pritaikytos akademinių studijų rel- 
kalams, 

Fonckas suranda šešias žodines mokslinio darbo rūšis, ku- 
rios gali būti praktikuojamos sėminarinėse pratybose. Tai yra: 
1. diskusija, arba mokslinio klausimo svarstymas, 2. disputas, 
arba mokslinis ginčas, 3. lektūra su interpretacija, arba skaityba 
su aiškinimais, 4. naujausios specialiosios literatūros aptarimas, 
5. bendras mokslinio klausimo tyrinėjimas, ir 6. nepaprastos pra- 
tybos. Kiekviena rūšimi turėsime iš eilės bent trumpam su- 
sidomėti, - 

a.—Diskuslja, arba bendras mokslinio klausimo svarstymas 
yra, galima sakyti, paprasčiausia žodinių pratybių lytis. Ji yra 
geras akstinas savarankiškajam  veiklumui sužadinti svarstymo 
dalyviuose. Dalyvaujant juk diskusijose tenka pareikšti viešai savo 
nuomonė, išklausyti svetima Ir šita pastaroji spręsti. Diskusija 
tad pratina dalyvius pareikšti ir ginti savo nusistatymą Ir kritin- 
gai spręsti svetimąjį, sąmoningai svarstant argumentus už ir prieš. 
Šitokiose aplinkybėse paprastai susidomima klausimu labiau ir 
giliau, negu tada, kai žmogus vienas tesvarsto kurį dalyką. Tuo 
pačiu įsigyvenama geriau į šito svarstomojo klausimo esmę ir 
sykiu įgaunama geresnio jo supratimo tiek del nuosavų pastangų, 
kiek ir del pažiūrų, išreikštų iš priešingos pusės. 

Zodžiu tariant, negali būti abejonės, kad diskusija gali būti 
tikrai naudinga moksliniam darbui tiek ruošiantis prie jo, kiek ir 
jį dirbant kuriamuoju būdu. Tačiau, kad mokslinio klausimo 
svarstymas bendromis pajėgomis būtų tikrai naudingas, reikalin- 
ga yra ištlsa eilė moralinių bei intelektualinių sąlygų. Prie pir- 
mųjų sąlygų priklauso visų pirma pasiryžimas naudotis disku- 
sija, kaipo priemone tiesai išaiškinti. Jei, pav., diskusijose daly- 
viai statosi tikslu per fas et nefas apginti šavo pirmykštį nusista- 
tymą ambicijos bei atkaklumo dėliai, diskusija gali tapti bergž- 
džiu energijos aikvojimu, kuris nieku negalima pateisinti, —- Su 
šita dorine diskusijos sąlyga yra tampriai surišta kita sąlyga, bū- 
tent: sugebėjimas išlaikyti parlamentarinę tvarką diskusijos ei- 
goje. Nėra sunku Išlaikyti šita tvarka, jei kam iš tikro rūpi iš- 
aiškinti tiesa. Užtat esti kitaip, jei kam svarbu ginti kokia nors 

pažiūra tik todel, kad jinai yra sava, arba pažeminti ir išpeikti 
kitų dalyvių paž.ūros del to, kad jos gali būti klaidingos, arba 
net netinkamai išreikštos. 

Prie intelektualinių sąlygų, reikalaujamų diskusijai, visų pir- 
ma priklauso tinkamas bendras ir specialus dalyvių pasiruoši- 
mas. Aišku juk savaime, kad diskusija negali būti sėkminga, jei 
dalyviai tokiu dvejopa pasiruošimu nepasižymi. Bendras pasiruo- 
šimas yra ne kas kita, kaip bendras išsilavinimas, kūris yra rel- 
kalingas svarstomųjų klausimų rūšiai. Specialusis dalyvio pasi- 
ruošimas prie diskusijos yra apsipažinimas ne tik su bendru 
svarstomojo klausimo stoviu, bet Ir su ta medžiaga, kuri yra 
patiekiama dalyvių sprendimui; ir kuria, pav., yra referento pra- 
nešimas ir kritingos koreferento pastabos. Jei dalyviai neturi 
galimybės įgauti iš anksto šitokio specialaus pasiruošimo, jie 
arba nepakankamai rimtai improvizuoja, turėdami pakankamai 
drąsos, arba visai pasyviai užsilaiko, neturėdami šitos drąsos ir 
pasitikėjimo savimi, 

Kai bendras bei specialus pasiruošimas yra pakankamas, 
reikalinga dar yra intelektualinė iniciatyva, nes bė jos diskusija 
vykti negali. Tiesa, jei vieną kartą diskusija yra prasidėjusi, ji 
tuo pačiu sužadina dalyvių iniciatyvą; vis delto dalyviai visuomet 
turi laikyti savo sąmonėje reikalą aktyviai dalyvauti klausimo 
svarstyme ir tuo pačiu prisidėti prie tiesos išaiškinimo. 

Yra taip pat salygų, kurios privalo būti statomos pačiam 
svarstomojo krausimo parinkimui bei statymui. Būtent, diskusija 
gali vykti sėkmingai vien tada, jei svarstomasis klausimas 
nėra nei per bendras nei per specialus; jei jis yra tiksliai for- 
muluojamas ir teisingai statomas; Jei jis yra reikšmingas daly- 
vių studijoms arba aktualus gyvenamųjų laikų atžvilgiu. Per 
bendras klausimas maža teįneša į moksliškąjį dalyvių patyrimą; 
per specialus klausimas reikalauja per daug specialaus pasiruo- 
šimo Ir todel negali suįdominti didesnio dalyvių skaičiaus; ne- 
tiksliai suformuluotas ir netinkamai pastatytas klausimas gali su- 
žadinti daug bergždžių diskusijų; pagaliau nereikšmingas studi- 
joms arba gyvenimui klausimas negali sužadinti dalyviuose pakan- 
kamo susidomėjimo. 

6. — Disputas arba mokslinis ginčas, yra ne kas kita, kaip 
ta pati diskusija, tik suimta į griežtesnes logiško protavimo lytis, 
Viduramžiais disputas buvo tvarkomas griežtomis silogistikos 
taisyklėmis. Naujais laikais, kai ėmė ypatingai žydėti patirtiniai 

Anduktyviai mokslai, imta sykiu su panieka žiūrėti į silogistinius 
+disputus. Tačiau šita panieka iš tikrųjų laikosi prietarais žmo- 
nių, kurie nesugeba įsigilinti į dalyko esmę. Induktyviniams 
"mokslams pražydėjus, nėra juk tuo pačiu pasidarę nebereikalingi 
xacionaliniai deduktyviai, žodžiu tariant, protautiniai mokslai, kur 
silogistiniai disputai gali būti visai naudinga mokslinių pratybų 
Tūšis. Iš kitos pusės, ta aplinkybė, kad silogistinis disputas bū- 
davo ne kartą nusifilosofavusių scholastikų pavartotas į bloga, 
dar neprirodo, kad silogistinis disputas, kaip toks, yra bergždžias. 

Iš tikrųjų, silogistinis disputas, pritaikytas srityje, kuriai jis 
tinka savo pobūdžiu, (turi visas teigiamas diskusijos savybes ir 
dar viršaus — tas ypatybes, kurios pareina nuo griežtos logiškos 
disputo santvarkos. Silogistiniame, arba dialiktiniame, dispute 
argumentuojama už ir prieš silogistine protavimo lytimi. Šita 
aplinkybė priverčia dispoto dalyvį operuoti su aiškiai apdirbtomis 
sąvokomis, išvystyti savo minčių eigą logiškoje tvarkoje, formu- 
luoti savo prirodinėjimus tikslioje lytyje, daryti tiesioginę logiško 
protavimo kontrolę Ir sykiu objektyviai skaitytis su tuo, kaip 
visas šitas pareigas atlieka priešininkas. Silogistiniame dispute 
protavimo kontrolė, galima sakyti, įgauna akivaizdumo laipsnio; 
ir todel dalyviai ne tik įpranta sąmoningai argumentuoti savo 
poziciją, bet ir įžvelgti tą tiesos dalį, kurios turi priešininkas, 
Kitaip tariant, silogistiniame dispute yra įprantama tiksliai su- 
prasti priešininkas ir iš jo pasimokyti, 

Del šitų siloglstinio disputo ypatybių aiškėja jo tikra reikšmė: 
jis demaskuoja sunkiai [įžvelgiamas klaidas, išgvildydamas klau- 
simą iš to, kas klaidinga, netikra ir įvairia prasme suprantama; 
jis pratina prie griežtai logiško protavimo, lavina sprendimo galią, 
didindamas sąmoningumą bei sąmojingumą; jis padeda nuodug- 
niai ištirti Ir plačiai suprasti svastomąjį klausimą. 

Turint visa tai galvoje, tenka pasigailėti, kad mūsų laikais 
paprastai truksta metodologinio pasiruošimo, kad silogistinis dis- 
putas galėtų būti pritaikytas ten, kur jis iš tikro tinka, pav., filo- 
sofijos mokslo srityje. 

c. — Lektūra su Interpretacija, arba, lietuviškai tariant, skai- 
‘tyba su aiškinimais, sudaro trečiąją žodinių pratybų rūšį. Šitas 
mokslinis darbas gali rasti pritaikymo ne tik kalbos mokslų 
srityje, bet ir visuose kituose moksluose, kur nuodugnus kurio 
nors teksto supratimas turi ypatingos reikšmės. Pav., Istorinio 
«dokumento, literatinio veikalo, filosofinio traktato pažinimas 

bei supratimas gali duoti geros progos skaltybai su aiškinimais.. 
Tiesa, kiekvienu atskiru atveju metodologinis skaitymo bei aiški- 
nimo būdas bus kitoks. Kitaip juk skaitys ir aiškins tekstą lin-- 
gvistas arba filologas, kitaip — istorikas, dar kitaip — filosofas. 
ir tt. Vienu atveju svarbu yra įsigilinti į kalbos ypatybes, kitu— 
į stilių ir literatūrinę veikalo vertę, trečiu — į istorinius doku- 
mento davinius ir splinkybes; ketvirtu — į glūdinčias veikale 
filosofines idejas ir jų sąryšį su tam tikra sistema ir tt. Kiek-- 
vienu atveju reikalingas yra todel atatinkamas aiškinimas ir kri- 
tingas teksto įvertinimas. 

Skaityba su aiškinimais ne visuomet reikalauja, kad teksto 
skaitymas būtų visų dalyvių bendrai atliekamas. Juo labiau tol-- 
stama nuo smulkmeningo lingvistinio filologinio teksto tyrinėjimo 
bei aiškinimo, vis mažiau yra reikalo visiems bendrai skaityti iy- 
rinėjamąjį veikalą. Tačiau visuomet dalyviams yra reikalo su- 
slpažinti su šituo veikalu, jį rūpestingai paskaičius ir į jį tinka. 
mai įsigyvenus, kad paskui jiems galima būtų sėkmingai daly- 
vauti tame apsimainyme nuomonėmis, kuris reikalauja tiek fak- 
tinų žinių, kiek ir įsigyvenimo į teksto turinį, 

Skaityba su aiškinimais turi nemaža reikšmės ne tik moks- 
liškam žmogaus išsilavinimui, bet ir kuriamajam mokslo darbui, Ji 
pratina tinkamai suprasti raštus, juos kritingai vertinti ir aiškinti, 
skirti juose esminius dalykus nuo antraeilių ir šalutintų, išsemti jų 
turinį ir šiaip jau tiksliai suprasti svetimas mintis. Reik pasakyti, 
kad visos šitos mokslinio darbo kokybės ne visuomet yra išsivys- 
čiusios pas mokslininkus pakankamame laipsnyje. Todel skaityba 
su aiškinimais turi būti taikoma daug plačiau, negu tai dabar 
daroma, kai jai labiausiai skiriama yra lingvistinių fllologinių ty-- 
rinėjimų sritis. 

d. — Ketvirtą žodinių pratybų rūšį sudaro naujausios spe. 
cialiosios mokslo literatūros aptarimas. Šitos pratybos turi moks- 
liniam darbui ne tiek esminės, kiek padedamosios reikšmės. Bū- 
tent, per jas galima įsigyti geresnio ir didesnio sistematinės ir 
periodinės literatūros pažinimo, kas nėra visai mažos reikšmės 
ne tik pasiruošimui prie mokslinio darbo, bet ir deramam šito 
darbo atlikimui. Svarbu dar tai, kad sykiu su apsipažinimu su 
specialiąja bibliografija galima irgi mažiau ar daugiau įsigilinti 
į bendrai aptariamos literatūros turinį, naujas jos idejas, aktualias: 
problemas ir jų išpsprendimo pakraipas, 

Aptariant specialiąją literatūrą bendrame dalyvių susirinkime, 

svarbiausia yra tai, kad iš tokio literatūros aptarimo kiekviėnas. 
dalyvis gauna daug daugiau, negu jis duoda. Literatūros apta- 
rimas reik būtent suprasti ta prasme, kad kiekvienas dalyvis, 
arba tik kai kurie, gauna referuoti apie vieną kurį naujausios. 
literatūros veikalą arba net straipsnį, tilpusį periodinėje literatū- 
roje, ir tuo pačiu laiku turi galimybės pasinaudoti pranešimais 
apie ištisą veikalų bel straipsnių eilę. Jei dar pridėsime, kad to- 
kiame naujausios literatūros aptarime dalyvauja rūpimos srities 
specialistas, t. y. pratybų vedėjas, tai turėsime sutikti, kad toks 
literatūros aptarimas gali turėti sistemingos bei kritingos. 
reikšmės, 

Savaime suprantama, kad aptariant ištisą naujausios litera- 
tūros veikalų eilę nėra galimybės kiekvienam dalyviui apsipažinti 
su kiekvienu veikalu jį ištisai paskaičius. Vis delto tokiais atve- 
jais yra pageidaujama, kad dalyviai bent paviršutiniu būdu turėtų 
galimybės susipažinti su kalbamąja literatūra, jos turiniu, Išvirši- 
nėmis ypatybėmis ir šiaip jau bibliografiniais jos daviniais, 
ir sykiu pasižymėti šituos davinius su pastabomis, kurių tenka 
išgirsti iš pasiruošusių jų aptarimo dalyvių. 

e. — Penktą žodžių pratybų rūšį sudaro bendras mokslinio 
klausimo tyrinėjimas. Per pratybas bendras mokslinio klausimo 
tyrinėjimas gali būti daromas dviem atžvilgiais: pirma, jis gali būti 
bendras todel, kad jame dalyvauja ir vedėjas ir dalyvis, ir, antra, 
todel, kad jame dalyvauja ištisa dalyvių eilė, nors kiekvienas iš. 
jų gali daryti tik vieną atskirą bendro darbo dalį. Pirmuoju at- 
veju artimas bendradarbiavimas su pratybų vedėju, o antruoju 
atveju solidarumas sutelktiniame mokslo darbe žadina norą dirbti 
ir dėti darbui didesnių pastangų. 

Sutelktinėmis pastangomis galima dirbti įvairus mokslo dar- 
bas. Pav, galima tyrinėti vienas kuris tekstas vienu ar keliais 
atžvilgiais, suskirsčius atskiras jo dalis tarp atskirų dalyvių. Ga- 
lima imti bendromis pastangomis tyrinėti koks nors autorius įvalriais 
jo doktrinos atžvilgiais ir tt. Suprantama savaime, kad darbo 
išdavos tokiais aivejais gali būti surašytos ir paskui suvestos krū- 
von. Kartais iš šitąlp atliekamo bendromis pastangomis darbo 
gali susidaryti vienas didesnis veikalas, vedėjo redaguojamas ir 
leidžiamas, kaipo sutelktinių pastangų išdava. Tokiu būdu, pav., 
mūsų literatūroje yra pasirodę keletas verstinių dalykų, kurie turi 
nemažos vertės kalbos atžvilgiu. Tiesa, bendras darbas reiškiasi 
čia jau raštiniu būdu. 

f. — Pagaliau, šeštą ir paskutinę žodžių pratybų rūšį sudaro 
tokios nepaprastos pratybos, kokiomis, pav., yra nepaprasti prane- 
šimai per jubilejines iškilmes, arba literatūriniai teismai. Nuo 
paprastų pratybų su diskusijomis šitos nepaprastos pratybos skl- 
tiasi tuo, kad jos vyksta viešai, susirinkus platesnei publikai; 
kad todel jos reikalauja daugiau specialaus pasiruošimo ir stato 
didesnių reikalavimų. Šitokios pratybos pratina dirbti mokslo dar- 
'bą nepaprastose aplinkybėse ir panaudoti savo žinias ir protinį st~ 
gebėjimą labiau savarankiškuoju būdu, su didesne iniciatyva ir 
platesniu užsimojimu. Prie šitos pratybų rūšies, tarp kitko,  prisi- 
artina disertacijos apgynimas, kuris yra ne tik bandomuoju, bet 
ir iškilminguoju aktu. Tai, galima skaityti, yra atbaigiamoji pra- 
tybų rūšis. į 

2. — Pereinant prie raštinių mokslinio darbo rūšių, reik 
visų pirma pasakyti, kad čia galima priešpastatyti du visai ne- 
lygiu dalyku, būtent, Iš vienos pusės, elementarinės raštinės 
mokslinio darbo rūšys, o, iš antros pusės, tikras mokslo 
veikalas, kuris gali į save suimti kelias, arba net bemaž 
visas elementarines raštinio darbo rūšis, ir kuris pirmutinę 
išraišką randa moksliškoje disertacijoje.  Elementarinės raš- 
tinės mokslinio darbo rūšys yra: 1. vertimas, 2. santrauka, 
3. referatas 4. recenzija ir 5. populiarizacija. Į kiek platesnę 
disertaciją gali įeiti ir vertimas ištraukų, daromų iš svetimų 
veikalų, arba šiaip jau iš šaltinių, ir santraukų svetimų teorijų, 
ir problemos stovio referavimas, ir kritingas jų įvertinimas, kaipo 
plačiai suprastas recenzavimas, ir antraeilių pripuolamų dalykų 
populiarizavimas. Savaime aišku, kad seminarinėms pratyboms 
tetinka vien elementarinės raštinės mokslinio darbo rūšys, ir kad 
tikras mokslo veikalas terašomas vien tada, kai paprastos pra- 
tybos jau yra atliktos, ir kai elementarinės raštinės mokslinio 
darbo rūšys yra jau apvaldytos. Todel šitame ketvirtajame 
bendrosios mokslinio darbo metodikos skyriuje tetenka kalbėti 
vien apie elementarines mokslinių raštų rūšis, išskyrus mokslo 
veikalo ir, tarp kitko, disertacijos rašymą į naują, jau paskutinę, 
metodikos dalį. Taigi čia turime tuo tarpu paeiliui susidomėti 
vertimu, santrauka, referatu, recenzija ir populiarizacija, 

a. — Iš visų paminėtų čia mokslinių raštų vertimas mažiau- 
siai užsitarnauja mokslinio darbo vardo. Jame kūryba tegali 
pasireikšti beveik išimtinai išraiškos atžvilgiu, tuo tarpu, kad tu- 
tinio atžvilgiu vertime tesitenkinama, jei sugebama įsigyvent į 

svetimas mintis ir jos išsemti, Vis delio sugebėjimas tinkamai 
atlikti vertimą yra reikšmingas moksliškojo subrendimo atžvilgiu, 
Drįstu net teigti, kad žmogus nesugebąs tinkamai išversti sve- 
dimo teksto iš tos srities, kurioje jis specializuojasi, negali būti 
laikomas moksliškai subrendusiu šitoje srityje. Tas, kas šito 
padaryti nesugeba, faktinai nesugeba suimti viso svetimos minties 
turinio ir jos pasisavinti tokia, kokia ji Iš tikrųjų buvo mąstyta 
pačo jos autoriaus. Tokiu būdu sngebėjimas tinkamai padaryti 
„svetimo teksto vertimą reiškia visų pirma sugebėjimą moksliškai 
pasisavinti svetimas mintis ir, tuo pačiu, kitų žmonių laimėtą 
mokslo medžiagą, 

Bet vertimas yra reikšmingas ne vienu tik šituo materialinių 
atžvilgiu: jis, daromas jauno mokslininko, yra šitam pastarajam 
Tormalinio išsilavinimo ir stilistinio išsimiklinimo veiksnys. Įsigy- 
venimas į svetimas mintis per pavartotas tam tikslui išraiškas 1a- 
vina vertėją jau tuo -pačiu, kad priverčia jį pereiti savo mintimi 
verčiamojo autoriaus protavimo, prirodinėjimo, pergyvenimo eigą. 
Ogi tai negali neturėti lavinimosios įtakos į vertėją. Pagaliau, 
mažiausia abejojimo galėtų sukelti stilistinė vertimo reikšmė, kai 
ji, žinoma, daroma tinkamu būdu, apie kurį teks man tuoj kal- 
bėti. Versdamas vertingą tiek turiniu, kiek ir išraiška dalyką, 
vertėjas nuolat stengiasi prilygti originalui, įpranta vartoti pla- 
tesnį žodžių lobį, pasisavina literatinės kultūros įpročius, žodžiu 
tariant, bręsta stilistiniu atžvilgiu. Tokiu būdu vertimas gali tar- 
nauti visiems trims moksliškojo subrendimo momentams: mate- 
rialinio momento atžvilgiu jis patiekia naujų sąvokų Ir minčių, 
kitaip tariant padeda padaryti naujų dvasinių užkariavimų; forma- 
linio momento atžvilgiu jis padeda tiek subręsti, arba išsivystyti 
kad būtų galima prilygti originalui bent supratimu; ir, pagaliau, 
stilistinio momento atžvilgiu jis yra „literatinės kultūros kėlimo 
veiksnys. 

Aisižvelgiant į visą šitą vertimo reikšmingumą, negalima 
nerekomenduoti mūsų jaunajai mokslininkų ir šiaip jau rašytojų 
kartai susidomėti vertimo reikalu ir jis net pamėgti akivaizdoje 
"tų trūkumų, kurių yra mūsų intelektualinėje kultūroje. Su gera 
pastatytų vertimų pagalba mes galėtume daugiau užkariauti lite- 
qatūros turtų iš kitų kultūringesnių tautų, žinoma, be nuostolių 
šioms pastarosioms. Tuo pačiu mes neabejojant labiau išsilavin- 
tume ir sykiu padėtume įsigalėti pas mus gerlems literatinės kul- 
+4ūros įpročiams, Žodžiu tariant, vertimais mes galėtume tam 

tikrame laipsnyje užversti tas spragas, kurios pas mus dar labat 
jaučiamos. 

Šitas rekomendavimas, gal būti, būtų nereikalingas, jei ver-- 
timo darbas būtų visai lengvas ir nereikalautų ir tam tikro išsilavi- 
nimo, ir reikiamo dviejų kalbų pažinimo, —tos, iš kurios verčiama, 
ir tos, į kurią verčaima,—lr tam tikro pedantiškumo, ir tam tikros. 
ištvermės, žodžiu tariant, gana sudėtingo sugebėjimo. Ir, iš tikro- 
padaryti geras vertimas pasirodo daug sunkiau, negu galima manyti 
neturėjus su šituo darbu jokio reikalo. Kalbama net apie vertimo 
meną, kuris, kaip ir kiekvienas kitas menas, nėra pilnai prieina- 
mas visiems, kas panorėtų juo užsiimti. Čia ir bus pravartu 
bent labai trumpai nusakyti svarbiausieji šito meno principai. 


Svarbiausias vertimo meno principas gali būti šitaip formu- 
luojamas: vertimas privalo būti žodiškas, kiek bėra galima, ir 
laisvas, kiek tėra būtina. Kitaip tariant, vertimas savo žodiška 
išraiška turi tiek prislartinti prie originalo, kiek tai yra galima; 
t. y. iki paskutinių galimybės ribų. Todel irgi, iš kitos pusės, 
jam leidžiama būti laisvu tik tiek, kiek tai būtinai yra reikalinga. 
Tai yra faktinai tikslumo principas. 


Šito principo akivaizdoje vertimas gali būti arba per daug 
laisvas arba per mažai laisvas. Vertimas yra per daug laisvas: 
jei nėra tiek žodiškas, kiek tai leidžia dalyko turinys ir tos kal- 
bos ypatybės, kuria vertimas yra daromas. Vertimas yra per 
mažai laisvas, jei jis tiek vergiškai prisilaiko originalo, kad nuo 
to be reikalo kenčia estetinis skonis arba Išraiškos taisyklingu- 
mas, Tokiais atvejais vertimas iš būtino reikalo turi būti tam 
tikrame laipsnyje laisvas. Taigi vertimas neprivalo būti nei per 
daug nei per mažai laisvas. 

Norint išvengti per laisvo vertimo tenka atsižvelgti į visą 
eilę smulkesnių reikalavimų. Visų pirma, reik nuodugniai su- 
prasti verčiamasis dalykas tiek jo visumoje, kiek ir smulkiau- 
siose jo dalyse. Aišku juk savaime, kad kiekvienas vertimas, 
neparemtas nuodugniu originalo supratimu, negali būti tiksliai 
atatinkąs šitam originalu. Toliau, privalu pakankamai skaitytis 
su verčiamų žodžių reikšme (semantika), su jų tvarka bei deri- 
nimo būdais (frazeologija) ir vaizduojamąja bei sugestyvine jų 
galybe (stilistika). Kitaip tariant, vertimas turi kuo labiausiai 
atatikti originalu! ir semantikos ir frazeologijos ir stilistikos atžvil- 
giu. — Pagaliau, savo lonu, terminų parinkimu ir išraiškų pobū- 

džiu vertimas turi atsakyti tai literatūros rūšiai, prie kurios pri- 
klauso verčiamas dalykas. 

Norint išvengti per mažai laisvo vertimo, visų pirma, reik 
atsižvelgti į vertimo specialų tikslą. Vienas tikslas gali užleisti 
daugiau laisvės vertimui, negu kitas. Pav., dailioji literatūra 
leidžia daryti laisvesnįų vertimų, negu mokslo literatūra, kur idejų 
supratimas reikalauja didesnio tikslumo. Toliau, reik vengti žo- 
„džių ir posakių svetimų tai kalbai, kuria verčiama, kai galima 
surasti joje alatinkamų lygmenų. Reikalavimas pats savaime su- 
prantamas, 

Pagaliau, nedera vengti 1. vienas ir tas pats originalo žo- 
dis versti įvairiais sinonimais, kai pati originalo prasmė to rei- 
kalauja, 2. vartoti aiškinamasis vertimas, kai yra tam būtinas 
reikalas, ir 3. keisti nereikšmingu būdu originalo žodžių sude- 
rinimas, jei to reikalauja kalba, kuria yra verčiama. Pasitaiko, 
kad originalas vartoja vieną ir tą patį žodį įvairia prasme įval- 
riems reikalams, tuo tarpu kad kalba, kuria verčiama, turi šitiems 
reikalams du ar daugiau žodžių. Tokiais atvejais nėra reikalo 
bijoti pavartoti įvairius žodžius, nors originalas težino tik vieną. 
Aiškinamasis vertimas yra reikalingas tada, kai žodiškas vertimas 
neiškelia alkštėn tos prasmės, kurios turi originalas, kadangi su 
originalo išraiškomis yra surišti gyvenimo faktai arba ypatinga 
prasme, tesuprantama vien ten, kur originalas yra atsiradęs. 
„Aiškinamuoju vertimu žodžio ar posakio reikšmė yra iške- 
liama alkštėn, būtent, tuo, kad paslėptas originale kalbamas fak- 
tas arba ypatinga prasmė yra aiškiai pasakomu vertime išvysto- 
muoju būdu. Pagaliau, neišvengiama yra visa eilė nereikšmingų 
pakeitimų žodžių tvarkoje, suderinime, parinkime skirtingų kal- 
bos dalių ir tt, nes paprastas kalbos bei stiliaus korektiškumas, 
apie ką nėra net reikalo specialiai kalbėti, toklų pakeitimų kiek- 
viename vertime reikalauja, 

Stai bendriausieji principai, kurie turi būti išlaikyti vertime. 
Žinoma, priėjus prie vertimo praktikos, pasirodys, kad ne taip 
yra lengva išlaikyti jle darbe, nes šitame darbe, kur yra reika- 
linga tam tikra pusiausvira, visuomet kovoja tarp savęs, iš vie- 
nos pusės, originalo ypatybės, o, iš antros pusės, estetinis skonis 
ir tos kalbos dvasia, kurla yra verčiama. Tik principų supratimas, 
estetinis taktas, įpratimas ir saiko žinojimas, susibėgę krūvon, 
„gali laiduoti gerą vertimo darbą. 

b. — Santrauka, kaip ir vertimas priklauso prie tų raštinių 

mokslinio darbo rūšių, kur kurlamasis užsimojimas neranda dar 
sau vietos, nors iniciatyvos rolė santraukoje jau yra žymiai padi- 
dėjusi. Nereik manyti, kad sugebėjimas padaryti gerą santrauką 
yra mažai reikšmingas dalykas mokslo darbe. Jei apie moksliš-- 
kąjį žmogaus subrendimą galima spręsti pagal jo sugebėjimą 
atlikti vertimą iš savo specializavimosi srities, tai dar labiau apie 
šitą subrendimą galima spręsti pagal sugebėjimą tinkamai pada- 
ryti santrauką savo specialybės srityje. Juk faktinai santraukos 
darbas yra ne kas kita, kaip atskyrimas kokiame nors tašte 
dalyko esmės nuo antraeilių bei pripuolamų jo dalių ir šitos. 
esmės išreiškimas, geriausiai atsakąs pačiam dalykui. Kas šito 
darbo tinkamai atlikti negali, tas, vadinasi, nesugeba įžvelgti į 
dalyko esmę ir paskui šitą esmę išreikšti trumpai, tiksliai ir aiš-- 
kiai. Tokiu atvėju kalbėti apie moksliškąjį žmogaus subrendimą, 
iš tikro, negalima. Todel pratintis dirbti santraukos darbas yra 
svarbu tam, kas nori prieiti moksliškąjį subrendimą. 

Šiaip jau mūsų laikais sugebėjimas dirbti santraukos darbą 
turi dar didelės reikšmės ta prasme, kad šių dienų įvairių įvai-- 
rlausių knygų potvinyje tenka nuolat skirti tai, kas yra esminga 
bei vertinga, nuo to, kas yra pripuolama ir nesvarbu. Kas ne- 
sugeba šito skiriamojo darbo daryti su tam tikru savaimingumu, 
nebereikalaujančiu jau didelių sąmoningų pastangų, tas bejėgiu 
pasirodo žodžių ir minčių chaose, kurio taip daug visokiuose 
raštpalaikiuose, 

Sykiu reik žinoti, kad santraukos reikalas labai plačiai pa- 
sireškia tiek teoriniame, kiek ir praktiniame gyvenime. Žmogus, 
nesugebąs padaryti santraukos, negalės niekuomet tinkamai refe- 
ruoti jokio klausimo, bus visados nepakenčiamas svarstant susi- 
rinkimuose bet kuriuos klausimus, niekuomet nesugebės lemtai 
atsakyti į jokį rimtesnį klausimą, tarp kitko, per egzaminus ir tt. 
Žodžiu tariant, toks žmogus nesugeba kalbėti trumpai, tiksliai ir 
aiškiai ten, kur tai yra reikalinga, 

Mokslininkui arba šiaip jau rašytojui santraukos reikalas 
išeina aikštėn ir tada, kai jis ruošia savo kuriamajam darbui me- 
džiagą, ir tada, kai jis rašo mokslo ar literatūros veikalą. 

Ruošiant medžiagą, studijuojančiam asmeniui tenka nuolai 
daryti santraukų iš to, kas jo matyta, pav., per išvykas, girdėta, 
pav., per paskaitas, samprotauta, pergyventa ir, ypatingai, skai“ 
tyta. Dažnai vienų tik ištraukų nepakanka daryti, norint pasisa- 
vinti ir išnaudoti kokį nors veikalą būsimam savo darbui: eik 

dargi padaryti iš jo pagrindinio turinio santrauka, kuri galėtų 
suimti dalyko visumą ir iškelti aikštėn logingą minčių eigą. Ši- 
tokia santrauka papildo atskiras ištraukas, daromas iš paskai-- 
tomos literatūros, ir yra vertinga mokslo medžiaga, kuri gali tar- 
nauti nuosavai kuriamajai minčiai reikiama pasidokumentavimo 
atrama. Bet ne tik šitokia pasidokumentavimo atrama santrauka 
gali tarnauti dirbant jau kurlamąjį darbą. Labai dažnai, rašant 
mokslo veikalą, tenka atpasakoti svetimos teorijos arba pažiūros. 
ir jos palenkti kritikai. Tokiais atvejais sudaryta jau ankščiau 
santrauka tarnauja tuo objektu, kuris yra iš pradžios atpasakojamas,. 
o paskui ir kritikuojamas. 

Iš viso, kas yra pasakyta, galėjo pakankamai paaiškėti santrau-- 
kos reikšmė mokslinio darbo technikai ir net gilesniems reikalams, 
Skatinant tad studijuojančius žmones pramokti šitą darbą dirbti, bus. 
dar ne pro šalį trumpai nusakius geros santraukos savybės, kad 
galima būtų orientuotis, ko šitame darbe privalu atslekti. Tokio- 
mis savybėmis, iš tikrųjų, yra: 

1. pakankamai išsemiamas dalyko esmės suėmimas, 


2. kuo didžiausias tikslumas tiek turinio, kiek ir išraiškos 
atžvilgiu, 

3. galimas trumpumas ir kalbos lakoniškumas, 

4, nepriklausomas įmanomumas, leidžiąs suprasti santrauką. 
nepriklausomai nuo veikalo bet kuriuo laiku. 

5. nuotakumas, keliąs aikštėn logišką minčių eigą. 

Galima sakyti, visi reikalavimai tiek yra aiškūs, kad būtų 
banalu jie aiškinti po to, kas buvo pasakyta apie santraukos esmę. 

Šį tą teturiu čia specialiai pridėti prie paskutinio reikala. 
vimo, būtent, santraukos nuotakumo, kuris galėtų iškelti aikštėn 
Įogišką minčių eigą, glūdinčią sutraukiamajame dalyke. Norint 
griežtai išlaikyti šitą reikalavimą, nekartą tektų dėstyti autoriaus 
mintys kiek kitokioje nuoseklumo tvarkoje, kaip kad tai padaryta 
pas patį autorių. Tai, iš tikriųjų, Ir pridera daryti visuomet, kai 
nėra reikalo griežtai prisilaikyti tos tvarkos, kurios prisilaiko pats 
autorius. Užtat tokio reikalo gali būti, pav., tada, kai svarbi yra 
ne tik dalyko esmė, bet ir minčių tvarka, kurioje išvysto dalyką. 
pats autorius, nors ji ir nėra geriausia logiškojo arba genetinio 
nuoseklumo atžvilgiu, 

Pridėsiu dar, kad santraukos esmingumas, trumpumas, la- 
koniškumas, tikslumas ir nepriklausomas įmanomumas parodo, 


kad santrauka turi būti padaryta su kuo didžiausia ekonomija, 
bet vis delto be apsilenkimo su jos tikslu, kas gali būti suvesta 
vien prie bendro reikalavimo, būtent, tiksliai išrekšti santrau 
koje maksimumas turinio su minimumu žodžių. 

c. — Sudėtingesnis už santrauką raštinis mokslo darbas 
yra jau paprastas pranešimas raštu, vadinamas dažniausiai refe- 
ratu. Referatas nėra dar savarankiškas dalyko tyrinėjimas tokiame 
laipsnyje, kuriuo paprastai pasižymi rimti mokslo veikalai. Vis 
delto jame iniciatyva randa jau daug daugiau vietos pritaikymui, 
negu vertime ar paprastoje santraukoje. Referatas gali suimti į 
save ir vertimo ir santraukos pradus, bet šalia to jis daugiau 
reikalauja sąmoningumo ir kritingumo, kas yra jau didesnės 
iniciatyvos apraiškos. Todel referatas yra nuoseklus tolimesnis 
laipsnis moksliškajame išsidirbime, 

Referatu, arba pranešimu, nenorima dar atsiekti kokių nors 
naujų mokslo ar literatūros rezultatų. Juoju tik pranešama, arba 
referuojama apie tai, kas yra atsiekta kokioje nors žmogaus 
minties srityje, kur vyksta tolimesnė pažanga, ir kaip einama 
prie naujų laimėjimų. Taip suprantamas pranešimas gali būti 
labal įvairus ir savo turiniu, Ir panaudojamąja medžiaga, ir au- 
toriaus kompetentingumo laipsniu ir tuo tikslu, kuriuo jis yra 
daromas. Savo turiniu pranešimas gali liesti įvairių įvairiausius 
žmogaus dvasios reikalus, ir atskirus klausimus, ir atskirus asmenis, ir 
atskirus veikalus, ir atsiras mokslo ar meno sritis, ir tt. Panaudojamo- 
sios medžiagos atžvilgiu pranešimas gali pasitenkinti vienu kuriuo 
veikalu ir jį specialiai referuoti arba naudotis visa eile veikalų ir 
labiau referuoti klausimo stovį, negu pačius veikalus. Autoriaus kom- 
petentingumo atžvilgiu pranešimas bus įvairus pagal tai, ar 
autorius praneša apie savo tyrinėjimų Ir kūrybos laimėjimus, 
ar apie kitų žmonių laimėjimus srityje, kurioje jis pats yra spe- 
cialistas, ar net autorius paliečia sritį, kuri yra šalutinė jo spe- 
cializacijos atžvilgiu. Pagaliau, tikslo atžvilgiu pranešimas bus 
įvairus pagal tai, ar jis yra daromas, pav., mokslo akademijoje 
mokslininkams specialistams, ar Žmonėms, kurie tik nori kiek su- 
sipažinti su tam tikru klausimu. Pirmuoju atveju pranešimas bus 
tikrai mokslingas, antruoju — populiarus. 

Kaip matome, pranešimas gali būti labai įvairus, ir todel 
jam galima statyti labai įvairių reikalavimų. Mums čia labiausiai 
gali rūpėti vien elementarinis pranešimas, kuris yra aukštesnis 
„raštinio darbo laipsnis už santrauką ir stovi beveik populiarizacijos 

lygyje. Tai yra, būtent, pranešimas, kuris yra praktikuojamas 
akademinėse studijose, kaipo seminarinių pratybų darbas. Toks 
pranešimas yra neabejojant labai naudingas moksliškojo subren- 
dimo reikalui. Rašant pranešimą, įsigyjama erudicijos toje srityje 
kuri yra studijuojama, Įsigilinant į klausimo stovį, yra didinamas 
išsilavinimas ir sykiu yra ruošiamasi prie savarankesnio moksliško 
darbo. Pranešimu kaip tik prieinama prie to, kas yra jau laimėta, 
ir iš kur kelias jau veda prie to, kas dar tik privalo būti laimėta. 
Todel rašant pranešimą, studijuojančiam asmeniui turi visų pirma 
rūpėti taip įsigyventi į dalyko klausimą, kad galima būtų supra- 
timu ir atpasakojimu, jei ne atsiekti, tai bent prisiartinti prie to 
lygio, kurio specialistų yra pasiekta paliestoje srityje, 1 

Norint šitą bendrą reikalavimą kuo sąžiningiausiai išpildyti> 
reik, žinoma, griebtis tam tikrų priemonių, kurios bus įvairios įvai- 
riuose atsitikimuose pagal pranešimo būdą. Pav., darant pranešimą 
apie vieną kurį veikalą, teks į jo pagrindą padėti gera santrauka, 
kuri išsemtų dalyko esmę, tiksliai nusakytų autoriaus idejas, būtų 
gerai įmanoma supratimui ir iškeltų logiškąją minčių eigą. Bet 
šalia to pranešimas apie vieną mokslo veikalą, Išraiškos atžvil- 
giu, turi pasižymėti didesniu gyvumu, turi būti praskiestas pa- 
vyzdžiais, įrodymais ir paaiškinimais, Atatinkamai ir pranešimo 
kalba nereikalauja tokio lakoniškumo, kaip kad yra santraukoje. 
Žodžiu tariant, padėti į pranešimo pagrindą gera santrauka dar 
nėra patiekti gera santrauka su visomis geromis jos savybėmis, 

Kai tenka daryti pranešimas apie tam tikrą problemą arba 
apie tam tikrą mokslo arba dailiosios kūrybos sritį, reik elgtis 
jau kitokiu būtu. Čia jau kyla literatūros pasirinkimo klausimas, 
Aišku savaime, kad tokiu atveju reik surasti visa knygų eilė, 
kuri geriausiai galėtų atvaizduoti dabartinį klausimo stovį. Bet 
referato atveju labai svarbu išlaikyti saikas literatūros panaudo- 
jime, nes referatas nėra moksliškoji disertacija, reikalaujanti išnau- 
doti literatūrą. Referatui reik tik mokėti išsirinki svarbiausieji 
veikalai ir paskui vieno veikalo turinys papildyti kito veikalo 
turiniu. Darant šitą darbą, suprantama savaime, reik naudotis 
ištraukų bei santraukų pagalba. Jas tinkamai tvarkant ir gru- 
puojant, galima gauti medžiaga, kuri paskui telieka nuosekliai, 
dailiai, tiksliai ir įmanomai išdėstyti, 

Pranešimo autorius, arba pranešėjas, jau ne tik gali, bet 
kartais net privalo daryti savo pastabų Ir kritingų įvertinimų. 
Vis delto referate kritingoji dalis nėra dar esminė, kaip kad tal 

jau yra recenzijoje. Pranešime prie dalyko esmės priklauso: pirma, 
tikslus ir pakankamai platus klausimo stovio suėmimas, antra, 
nuoseklus bei aiškus klausimo išsprendimo išdėstymas, ir, trečia, 
sugretinimas to, kas yra jau laimėta, su tuo, kokių uždavinių 
stato tolimesnė pažanga: Iš čion jau matyti, kad pranešimas turi 
visuomet linkmės eiti nuo to, kas yra kitų atsiekta, prie nuosavo 
kuriamojo darbo; nuo dogmatinio išdėstimo prie kritingo įverti- 
nimo; nuo literatūros—prie pirmųjų šaltinių. Pranešimas tad veda 
galutinėje sąskaitoje prie savarankiškojo tyrinėjimo, kuris turi 
pasireikšti visų pirma disertacijos rašyme. Bet pirm, negu toks 
perėjimas gali įvykti, studijuojąs asmuo turi dar labiau susigy- 
venti su kritikos reikalavimais, kurių stato kiekvienas savaran- 
kesnis mokslo darbas. Šitam reikalui akademinių studijų ribose 
gali patarnauti recenzijų rašymas, daromas seminarinių pratybų 
tikslais. Prie recenzijos klausimo ir tenka mums iš ellės pereiti, 

d. Referatas, kaipo toks, neturi dar savyje pakankamai pla- 
čiai ir sąmoningai išvystyto kritikos prado. Šitos kritikos pradas, 
reikalaująs jau žymiai daugiau sąmoningumo, metodingumo ir 
iniciatyvos, sudaro esminį branduolį recenzijoje. Recenzija ir yra 
ne kas kita, kaip vertinamoji kritika, liečianti vieną kurį vei- 
kalą. Pasakymu, kad recenzija yra vertinamoji kritika, recencija 
yra skiriama nuo kitų kritikos rūšių, pav., nuo istorinės kritikos, 
kuri turi savo uždaviniu patikrinti faktiną datų bei įvykių tikrumą. 
Vertinamoji kritika sprendžia apie veikalo atatikimą savo normai. 
Jei veikalo norma yra moksliškos prigimties, turime mokslinę; 
jei veikalo norma yra etinės prigimties, turime etinę, ir, jel vei- 
kalo norma yra estetinės prigimties, turime estetinę rėcenziją. 
Mums čia rūpi specialiai mokslinė recenzija, ir todel jąja (r tu- 
rėsime labiausiai susidomėti, 

Kai recenzijos kritika vertina mokslo dalyką, ji galutinėje 
sąskaitoje nustato veikalo atatikimą ar neatatikimą tiesai. Todel 
vyriausias recenzijos tikslas yra tiesa. O jei taip, tai visi re- 
cenzijos uždaviniai, savybės ir reiškimosi būdai taip ar šiaip turi 
būti pastatyti į priklausomybę su šituo vyriausiu jos tikslu. Ob- 
jektyviai vertindama veikalą, recenzija tuo pačiu kovoja su klaida 
ir platina tiesos pažinimą. Ji tokiu būdu pasidaro mokslo srityje 
tiesos gynėja, kuri paskatina mokslininką, kai jis sėkmingai sie- 
kia tiesos, ir jį įspėja ir net teisia, kai jis apsilenkia su tiesa 
nenoroms ar per nedovanotiną apsileidimą. 

Einant prie šito vyriausio tikslo, recenzijos kritikai diiran 

tam tikras tipingas uždavinys, kurį Fonckas formuluoja šitokiu 
būdu: „Mokslinės kritikos uždavinys, kaip mes čia jį suprantame, 
yra tai, kad mokslo veikalas būtų palygintas su dėsniais bei 
taisyklėmis, kurie šitoklam tyrinėjimui bendru supratimu turi ga- 
lios, Ir kad būtų nustatytas veikalo sutarimas arba nesutarimas 
su šitaip suprantama jo norma“ (81 p.). Šito uždavinio išdavoje 
ir yra nustatomos teigiamos ir neigiamos mokslo veikalu koky- 
bės. Kitaip tariant, jis yra įvertinamas tiesos šviesoje. 

Nesunku suprasti, kokia yra geros recenzijos reikšmė. Gera 
kritika išsyk yra ir sprendėja, ir auklėtoja, ir padėjėja. Spręsdama 
apie moksliškąją veikalo vertę, ji skatina pažinti tiesą ir atsisa- 
kyti nuo klaidos. Darydama veikalo palyginimą su jo norma, 
išeinančia aikštėn šito tyrinėjimo dėsniuose bei taisyklėse, ji auk- 
lėja mokslininką, nurodinėdama, kaip reik dirbti mokslo darbas. 
Tuo pačiu, t.y kaipo sprendėja ir auklėtoja, recenzija yra moks- 
lininkui padėjėja. Dadedamoji jos rolė, tarp kitko, pasireiškia 
tuo, kad ji stumia mokslininką eiti pažangos keliu, Ogi tai įvyksta 
jau del to, kad recenzija sprendžia apie veikalo pasisekimą tarp 
plačiosios publikos. Jei veikalas yra vertingas mokslo atžvilgiu, 
ir kritika tai pripažįsta, mokslininkas randa ne tik moralinės, bet 
ir materialinės paspirties tolimesniam savo darbui. 

Kiek gali turėti reikšmės gera recenzijos kritika, galima 
tarp kitko spręsti iš E. Hello pasakymų, kad ir pritaikytų prie 
literatinės kritikos: „Kritika, sako jisai, yra meno sąmonė... 
Kritika yra principų taikymas prie literatūros... Reikia, kad kri- 
tika keltų asmenis ir daiktus, kuriuos paliečia... Kritika turi ty- 
rinėti analizuojamojo autoriaus ligą, norėdama surasti tinkamą 
vaistą... Didžioji kritika gyvena susižavėjimu, mažoji—pašaipa... 
Kritika turi sykiu gyventi teisybe ir meile, Teisybė įspėja, meilė 
pakelia“ (paimta iš įvairių vietų; plg. vertimai iš E. Hello „Ro- 
muvos“ 2 Nr.) 

Dera čia pasakyti, kad gera, objektyvi bel teisinga, kritika 
ypatingai yra svarbi tokiam kraštui, kaip Lietuva, kuris tėra vien 
kultūrinio brendimo vyksme. Teigiamoji kritika galėtų paskatinti 
ir vadovauti ne tik mokslo, bet ir kitų kultūros sričių brendimo 
vyksmą, neleisdami jam užtrukti vietoje ar iškrypti iš tiesių vėžių. 
Deja, tuo tarpu geros kritikos gausumu mes dar negalime pasigirti. 

Žinant kritikos svarbumą Ir norint pakelti savo kritikos ver- 
"tingumą, reik visų pirma nusimanyti, kokios yra feig/iamosios 
kr tikos savybės. Tarp šitokių savybių pirmoje vietoje, žinoma, 

tenka pastatyti atatikimas tiesai, kuris gali kritikoje įvairiai reikš- 
tis. Taip, atatikimas tiesai privalo reikštis ir veikalo supratime, 
ir jo atpasakojime bei citavime, ir jo vertinime, Šalia šitos svar- 
bios savybės stovi greta žeisingumas, kuris „tarp kitko, reikalauja, 
kad veikalo nušvietime bei vertinime būtų išlaikyta tikra per- 
spektyva tarp teigiamųjų ir neigiamųjų veikalo kokybių. Galima 
juk apie veikalą pasakyti tik tiesa, ir tuo tarpu galima pasielgti 
su juo neteisingai nepasakius visos tiesos. Teisingumas ir reika- 
lauja, kad tarp pagyrimo ir papeikimo būtų išlaikyta ta propor- 
cija, kurios iš tikro yra tarp teigiamųjų ir neigiamųjų veikalo 
kokybių. Be to, veikalo nušvietimas bei įvertinimas tegali būti 
teisingas vien tada, kai yra tinkami atsižvelgiama į jo pastatytąjį 
tikslą, parinktąjį tipą ir užbrėžtas ribas. Pav., būtų neteisingu 
populiarizacijos veikalo vertinimu, jei sykiu jam būtų statomi 
tikrai moksliškojo tyrinėjimo reikalavimai. 

Prie teigiamosios kritikos savybių priklauso toliau švelnus 
tiesumas, kaipo priešenybė žiauriam griežtiumui vertinimo išsireiš- 
kimuose. Jei yra rašoma vertinamoji kritika, tai, žinoma, ji turi 
būti rašoma tam, kad būtų pasakyta tiesa, Todel netiesumas nie- 
kados recenzijoje negali būti pateisintas. Bet tiesa galima įvai- 
riai pareikšti. Ir štai yra, nekalbant jau apie dorą, paprasto pa- 
dorumo prievolė, kad skaudi tiesa būių tariama su galimu švel- 
numu, kuris tačiau neturi pridengti pačios tiesos, kaipo tokios, 
Apskritai atlaidus palankumas teisingumo ribose yra teigiamoji 
geros kritikos savybė, Šita savybė reikalauja, pav., palankiu auto- 
riui būdu aiškinti abejotinus jo veikalo dalykus, t. y. tuos, kurie 
įvairiai gali būti suprantami. Jinai irgi yra atmintina tada, kai 
tenka taikyti kritikoje principas, kuris yra išreiškiamas lotynišku 
aforizmu: ut desint vires, tamen est laudanda voluntas (trukstant 
jėgoms yra girtinas noras). 

Fonckas, kuris kalba plačiau apie teigiamosios kritikos sa- 
vybes, tarp kitko patiekia šitokių taisyklių normaliai kritikai, 
kurias nustatė jau XVIII štm. pabaigoje J. M. Sailer. „Jei nori 
kritikuoti kokį nors rašią, sako pastarasis logika reikalauja iš 
tavęs, kad tu: 1. šitą raštą gerai suprastumei; 2. kad surastumei 
šitame rašte klaidų, t. y. teigimų, kurie prieštarauja tiesai, bet 
ne vien tik tavo nuomonei; 3, kad galėtumei laikyti šitas klai- 
das pakankamai svarbiomis ir vertomis atitaisymo; 4. kad aiškiai 
išrodytumei šitų teigimų netiktumą bei klaidingumą; 5. kad tai 
išrodytumei dar tokiu būdu, kad skaitytojas pats galėtų spręsti, 

kas turi racijos ir kas klysta; ir, pagaliau, 6. kad tavo griauna- 
moji kritika būtų atkreipta ne prieš asmenį, bet prieš klaidą“ 
(cituota pagal Foncko „Wissenschaitliches Arbeiten“, 91 p.). 

Žinant recenzuojamosios kritikos tikslą, uždavinį ir reikšmę, 
dera irgi žinoti kaip reikia imtis kritikos darbo ir jis atlikti. Gera 
kritika reikalauja trejopo sugebėjimo: pirma, tiksliai suprasti 
veikalas, antra, nuodugniai pažinti dėsniai bei taisyklės, kurie 
eina sprendžiamąja norma recenzuojamam veikalui, ir, trečia, 
palyginti veikalas su šita jo norma, Nuo šito trejopo sugebėjimo, 
iš tikrųjų, pareina tai, kas yra svarbiausia bet kurioje kritikoje, 
t. y. nustatymas veikalo atatikimo ar neatatikimo jo normai, Tai 
ir sudaro kritikos sprendimo esmę. Ruošiant šitokį kritingą spren- 
dimą, reik, tarp kitko, stropiai patikrinti tyrinėjimo eiga ir iš- 
davos. „Privalu, sako Fonckas, susidaryti aiškus sprendimas apie 
uždavinį, kurį buvo pasistatęs veikalo autorius; apie šaltinius 
bei pagelbines priemones, kuriais jis naudojasi; apie būdą, ku- 
riuo jis šituos šaltinius vartojo bei vertino; apie išvadžiojimus, 
prie kurių jis yra prlėjęs savo tyrinėjime, ir apie pagrindus, su 
kurių pagalba jis šituos išvadžiojimus prirodo“ (94 p.). Spren- 
džiant šitaip recenzuojamąjį veikalą reik turėti jau anksčiau 1ai- 
mėtą nepriklausomumą nuo pašalinių įtakų, kurios galėtų su- 
drumsti teisingą sprendimą. Šita nepriklausomybės dvasia, tarp 
kitko, reikalauja ypatingai atsižvelgti į sieklamąjį autoriaus tikslą 
Ir pasistatytus uždavinius, nes nepabojus šitų dalykų, labai lengva 
pastatyti veikalui perdėtų reikalavimų, kas negali būti laikoma 
teisingu nusistatymu, 

Paprastai recenzija susidaro iš keturių sudedamųjų dalių, 
kuriomis yra: pirma, bibliograjinė veikalo charakteristika, antra, 
trumpa veikalo turinio santrauka pagal pagrindinius plano punk- 
tus, trečia, kriiingas sprendimas su motyvuotu jo pamatavimu, ir, 
ketvirta, aiskiros pastabos. Bibliografinė veikalo charakteristika 
daroma paprastai taip, kaip veikalas yra kvaliikuojamas biblio- 
grafiniame lakštelyje, nepamirštant nieko, kas gali turėti reikšmės 
skaitančiai publikai, pav., veikalo formato arba jo kainos. Veikalo 
santrauka turi, taip sakant, atstovauti autoriui ir todel turi būti 
padaryta iš tikro objektyviai. Kritingas sprendimas atstovauja re- 
cenzentui ir turi atsakyti geros kritikos reikalavimams. Žiūrint į 
veikalo pobūdį Ir patogumo aplinkybes veikalo santrauka ir re- 
cenzento sprendimas gali susipinti pagal atskiras turinio dalis, 
aes nėra būtino reikalo, kad visuomet iš pradžios būtų duodama 

visa santrauka, ir tik paskui būtų daromas kritingas viso veikalo 
ir atskirų jo dalių sprendimas. Atskiros pastabos liečia paprastai 
antraeilius veikalo dalykus, nejeinančius į veikalo ar jo atskirų 
dalių spendimo plotą. Nėra reikalo išsemti visų smulkmenų, ku- 
rios gali būti kritikos objektais. Atskiros pastabos turi tik tiek 
rasti vietos, kiek to reikalauja veikalo charakteristika ir objek- 
tyvus jo sprendimas, 

Beveik savaime suprantama, kad rašant recenziją, tenka pa- 
vartoti tam tikrų techninių priemonių, kurios padėtų recenzijai 
išeiti tokiai, kokios galima pageidauti pagal geros recenzijos sa- 
vybes, Svarbiausia čia bene bus recenzuojamojo veikalo skaity- 
mas su plunksna rankoje. Tik iš pradžios čia nėra reikalo daryti 
ištisai visų ištraukų, kurios gali pasirodyti pakankamai reikšmin- 
gos. Iš tikro recenzijos atveju pakanka darytis trumpų pasižymė- 
jimų su atatinkamų velkalo vietų nurodinėjimu, skirstant šituos 
pasižymėjimus išsyk pagal keturias pagrindines sudedamąsias 
recenzijos dalis, kuriomis, kaip žinome, yra bibliograflnė vei- 
kalo charakteristika, trumpa veikalo turinio santrauka, kritingas 
sprendimas ir atskiros pastabos.  Pasidarlus šitokių pasižy- 
'mėjimų ir juos išsyk suskirsčius pagal paprastą recenzijos pla- 
ną, nesunku jau aprašyti kritikos darbo išdavas, kad ir reiktų 
šitos išdavos kiek kitokioje tvarkoje išdėstyti. 

e, — Prie mokslinio darbo rūšių priskaityta, akademinių 
studijų atžvilgiu, ir populiarizacija. Populiarus dalyko išdėstymas, 
arba, trumpiau tariant, populiarizacija, yra darbas, turįs savo tikslu 
supažindinti platesnį publikos ratą su vienu kuriuo mokslo da- 
yku arba viena kuria mokslo sritimi, įvedant jį, kiek tai yra ga- 
lima, taip sakant, į moksliškojo tyrinėjimo laboratoriją. Gerai 
atliekamas populiarizacijos darbas yra naudingas daugeliu atžvil- 
gių. Jis yra naudingas mokslininkui kūrėjui, kai šis pats šitą 
darbą dirba, kadangi populiarizacija priartina jį labiau prie di- 
desnės žmonių masės, priverčia jį skaitytis su šitų masių inte- 
lektualiniais reikalais ir pagaliau padidina jo įtaką jų tarpe, kas 
tam tikra prasme reiškia šitoms masėms eiti su pažanga tiesos 
pažinime. Populiarizacijos darbas yra naudingas ir šiaip jau išsi- 
lavinusiam žmogui, kad Ir ne mokslininkui kūrėjui, nes šitas dar- 
bas labiau priartina jį prie mokslinės kūrybos ir net paruošia 
jį prie šitokios kūrybos, jei populiarizacijos darbas yra dirbamas 
su visu sąžiningumu bei sąmoningumu. Žodžiu tariart, populia- 
rizacija yra naudingą ir mokslininkui kūrėjui, ir plačiosioms pro- 


— 103 — 


fanų masėms, ir tiems, kurie ima ant savęs triūsą tarpininkauti 
tarp pirmojo ir antrųjų. 

Bet žinoma, populiarizacijos dalykas tik tada tegali turėti 
tikros teigiamos reikšmės, jei jis yra atliekamas pagal tam tikrus 
"reikalavimus, kuriuos stato pati populiarizacijos esmė. Visų pir- 
ma popullarizacijos dalykas turi tikti populiarizacljos tikslams ir 
todel privalo būti prieinamas susidomėjimo dalykas platesnei 
„publikai. Paskui, populiarizacija turi iškelti aikštėn tai, kas iš 
tikro yra mokslo laimėjimas, bet ne abejotina hipotezė, neiš- 
spręsta problėma ar subjektyvinė nuomonė. Kitaip tarlant, pirmas 
reikalavimas stato subjektyvinę susidomėjimo sąlygą, tuo tarpu 
kad antras reikalavimas stato objektyvinę sąlygą. Tai reiškia, kad 
populiarizacijos dalykas turi būti sykiu įdomus bei prieinamas 
publikai ir tikras savo turiniu, 

Toliau, populiarizacijos tikslui visai teisinga reikalauti nuo 
to, kas daro populiarizacijos darbą, nuodugnus dalyko pažinimas 
4r sąžiningas jo išdėstymas. Gerai atlikti populiarizacijos darbas 
galima iš tikro iik tada, kai dalykas yra nuodugniai pažintas ir 
todel gali būti lengvai ir aiškiai išdėstytas. Kai dalykas nėra pa- 
kankamai keno nors apvaldytas, tai Ir jo atpasakojimas negali 
būti nei pakankamai tikslus nei pakankamai aiškus. Tuo tarpu 
abi šitiedvi savybės plaukia tiesiog iš populiarizacijos esmės ir 
turi būti net specialiai pabrėžtos, kai kalbama apie statytinus po- 
puliarizacijai reikalavimus, 

Populiarizacijos tikslumas bei aiškumas tuo ir pasireiškia, 
kad ji privalo sujungti savyje moksliškąjį tikslumą su ypatingu 
įmanomumu tiek turinio, kiek ir išraiškos atžvilgiu, Šitokis tikslu- 
mo ir aiškumo jungimas populiarizacijoje, iš vienos pusės, stato 
jai mažesnių, o, iš kitos, didesnių reikalavimų, negu tikram moks- 
liškam tyrinėjimui. Taip, pav., nuo populiarizacijos nereikalauja- 
ma, kad joje visi šaltiniai būtų nurodinėjami su tokiu pat pe- 
dantiškumu, kaip mokslo darbe. Bet, iš kitos pusės, nuo popu- 
liarizacijos reikalaujama, kad joje prirodinėjimo būdai ir supo- 
nuojamos prielaidos būtų aiškiai išreikštos, kaip tai paprastai da- 
"roma tarp susiprantančių tarp savęs specialistų. 

Populiarizacijos darbas gali būti labai įvairiai daromas ir 
Aeidžiamas viešumon. Ir dalyko pasirinkimas, ir jo išdėstymas, ir 
„jo spausdinimas iš tikro palieka labai daug vietos autoriaus ini- 
„ciatyvai, sumanumui, net sąmojingumui, Visų galimybių čia numa- 
yti tiesiog negalima, Pagal tai, kas liečia papuliarizacijos dalykų 

'eidimą viešumon, Fonckas skiria keturis tipingiauslus atsitikimus. 


kuriais yra: 1. periodinės spaudos straipsniai ir priedai, 2. at- 
skiri raštai, 3. ištisa sujungtų populiarlzacijos leidinių eilė, ir 
4, autorlaus pagaminta populiari mokslinio tyrinėjimo laida, Šiaip 
ar taip populiarizacijos darbe paliekama labai didelė realizavimo- 
Iniciatyva. 

` 8. — Jei norėtume dabar eiti dar toliau ir ieškoti moksli- 
nio darbo rūšies, kuri reikalautų dar didesnės iniciatyvos, suma- 
numo ir moksliškojo subrendimo, tai turėtume įsitikrinti, kad to- 
limesnis kelias veda jau į tikrai moksliškąjį tyrinėjimą ir į mokslo 
veikalo rašymą, kaipo į šito tyrinėjimo išdavų realizavimą. Bet 
nagrinėjimui šitų dalykų esu paskyręs paskutinę bendrosios 
mokslinio darbo metodikos dalį, matydamas išnagrinėtose jau 
mokslinio darbo rūšyse mažiau sudėtingus ir todel tarsi paruo- 
šiamuosius tikrai mokslingo darbo pradus. Pirm, negu turėsime 
pereiti prie šitos paskutinės mokslinio darbo rūšies, bus dar ne 
pro šalį trumpai pasvarsčius klausimą apie žodinių ir raštinių 
mokslinio darbo lyčių tvarkymą per seminarines pratybas. 

Paprastai ir ypač humanitarinių mokslų srityje žodinės ir 
raštinės darbo rūšys yra taip ar šiaip jungiamos per seminarines 
pratybas. Dažniausiai tačiau žodinės darbo rūšys yra suvedamos. 
prie diskusijos, raštinės rūšys — prie referato, taip kad faktinai 
daugumoje atsitikimų seminarinių pratybų praktikoje įvyksta ne 
kas kita, kaip referato skaitymas su diskusijomis. Nėra abejo- 
nės, kad pratybų darbus reikėtų kiek galima daugiau įvertinti ir 
todel būtų gera naudotis kiekviena tinkama proga, kuri leidžia 
rinktis naują žodinių ir raštinių darbų rūšį. Vis delto referatas. 
su diskusijomis taip ar šiaip tebeliks pagrindinis ir dažniausiai 
vienintėlis tinkamas darbo būdas. Todel ir dera čia apie jo tvar- 
kymą šis tas pasakyti bendriausiais atžvilgiais. 

Kai turime referatą su diskusijomis, taip ar šiaip atsiranda 
reikalo susidurti, pirma, su menu rašyti, antra, su menu parašy- 
tąjį referatą paskaityti, ir, trečia, su menu kalbėti ir dalyvauti dis- 
kusijose. Apie meną rašyti padarysiu keletą reikalingiausių pas- 
tabų paskutinėje bendrosios mokslinio darbo metodikos dalyje 
sąryšyje su klausimu apie dalyko išdėstymą. Taigi čia teks kal- 
bėti vien apie meną parašytąjį referatą paskaityti, apie meną kal- 
bėti ir dalyvauti diskusijose. 

a. — Savaime aišku, jog yra labiau pageidaujama, kad 
referatas būtų gyvu žodžiu gerai nusakytas, negu negyvai paskai- 

tytas. Bet, iš kitos pusės, del nepasiruošimo kalbėti susirinkime 
ar del kokios nors kitos priežasties, dažnai gali pasirodyti neiš- 
vengiamas referato skaitymas 'iš rašto. Tuomet nelieka nieko 
kito, kaip pasirūpinti referatas tinkamai paskaityti. Ogi norint 
tai tinkamai atlikti, fenka naudotis ryškios skaitysenos prie- 
monėmis. 

Ryškioji skaitysena, arba ryškusis skaitymo būdas, yra ne 
kas kita, kaip būdas prisiartinti skaityme prie gero kalbėjimo 
įliuzijos. Ir to kaip tik reikia sąmoningai siekti visuomet, kai 
tenka kas nors skaityti mokslo, bet, žinoma, ne meno tikslams, 
Deklamacija, tarnaujanti meno tikslams, turi savo taisykles ir nu- 
eina daug toliau, kaip kad gali eiti ryškioji skaitysena. 

Šios pastarosios sąlygos bei priemonės iš tikrųjų yra labai 
paprastos. Prie sąlygų priklauso: 1. taisyklinga tarsena, 2. tin- 
kamas skaitymo tempas, ne per greitas Ir ne per lėtas, 3. skaito- 
mojo dalyko pergyvenimas, ir 4. geras techninis pasiruošimas 
pakartotinu įsiskaitymu, Čia ypatingai svarbu pažymėti, kad per- 
gyvenimas to, kas yra skaitoma, kaip tik labiausiai sudaro kal- 
bėjimo iliuziją. Jei skaitomasis dalykas nėra sykiu pergyvena- 
mas, ir, jei sykiu pergyvenimo tempui nėra pritaikomas skaitymo 
tempas, tai tuomet kaip tik yra gaunamas nemalonus mechaniško 
darbo įspūdis. Gera tarsena, tinkamas tempas ir pergyvenimas nėra 
trukdomi tada, kai iš anksto yra gerai įsiskaityta į rašto turinį ir, 
tarp kitko, apsiprasta su išviršine jo teksto išvaizda. Jei šitos iš- 
vaizdos dešifravimas reikalauja žymių pastangų, negali būti kal- 
bos apie išlaikymą skaitysenoje pagrindinių sąlygų. 

Norint dabar skaitysenos ryškumą padidinti, reik dar pa- 
naudoti visa eilė priemonių, kurie sustiprintų kalbėjimo iliuziją. 
Būtent, iš skaitymo reik pašalinti visa tai, kas daro skaitymo 
įspūdį, arba net primena apie skaitymo faktą. Kitaip tariant, 
visais galimais būdais reik užmaskuoti skaitymo faktas, Tai, tarp 
kitko, atsieklama tais atvejais jei užrašai nėra laikomi rankoje, 
bet padėti nežymioje vietoje; jei ne tik yra žvelgiama į užrašus, 
betir į klausytojus, ir net į klausytojus dauglau, negu į užrašus, 

Be to, labai svarbu suteikti skaitymui iškalbingos intonacijos: 
ir įteigiamosios galybės, kurios leistų suprasti klausytojams visai 
savaimingu būdu, kas yra referento laikoma svarbesniu, kas — 
antraeiliu dalyku. Čia tačiau reik saugotis nenaturalumo, nes, 
jei yra nemaloni mechaniškoji skaltysena, tai irgi daro negerą 
įspūdį Ir pavartota ne savo vietoje deklamacija. Gyvumas, ryš- 

“kumas Ir net tam tikras efektas tik tada tinka kalbėjimui ir todel 
taip pat skaitymui, jei jie yra naturali tikro pergyvenimo Išraiška, 
Žodžiu tariant nei santimentas nei egzaltacija nėra pateisinami, 
jei jie nėra naturalaus pergyvenimo išraiška. Štai pagrindinės tai 
syklės, kurios turi sąmoninga! būti taikomos referatų skaitymui 
per seminarines pratybas. 

b. — Jei referatų diskutavimo tvarka per pratybas gali būti 
įvairi, tai vis delto reikalas dalyvauti diskusijose ir taip ar šiaip 
naudotis menu kalbėti visuomet yra vienodai aktualus. Ta refe. 
salų diskutavimo tvarka, kuril yra man paaiškėjusi, kaipo geriau- 
sia, yra šitokia. Kadangi pratybų dalyviai turi reikštis didesniu akty- 
vumu, negu pratybų vedėjas, tai pratybų tvarka turi palikti kuo dau- 
giausia vietos savarankiškajam pirmųjų veiklumui, Šitas princi- 
pas privalo būti taikomas pradedant net išviršine pratybų tvarka, 
Todel pratybose turi būti parinktas ar paskirtas prezidiumas iš 
dalyvių tarpo. Prezidiumui visai pakanka dviejų asmenų--pir- 
mininko ir sekretoriaus, iš kurių pirmasis prižiūri tvarką ir veda 
diskusijas, o antrasis rašo darbų protokolą. Pratinimosi atžvilgiu 
yra gera, kad visi pratybų dalyviai gautų progos eiti prezidiumo 
narių pareigas. Tačiau, esant pratybose didesniam dalyvių skal- 
čiui, darbų sėkmingumas reikalauja skirti į prezidiumą labiausiai 
tikuslus dalyvius. Prezidiumo skyrimo principas, realizuojamas, 
pavyzdžiui, skyriaus seniūno, yra dar patogesnis laiko ekonomi- 
jos atžvilgiu, nes rinkimai užima paprasiai nemaža laiko, kurio 
pratyboms beveik visuomet pritrūksta, 

Išrinktajam ar paskirtajam prezidiumui paprastai netenka 
rūpintis dienotvarkės sustatinėjimu, nes patyrimas parodo, kad 
didžiausioje darbų daugumoje galima prisilaikyti pastovios, vieną 
kartą tvirtai nustatytos, tvarkos. Paprastiems referatams ji yra 
šitokia: 1. paskutinių pratybų sekretorius paskaito savo surašytą 
protokolą, 2, pranešėjas paskaito referatą arba žodžiu daro pra- 
nešimą, 3. sprendėjas daro referato kritiką ir, reikalui esant, jį 
papildo, 4. sprendėjui tuojau atsako pranešėjas, 5. norintieji da- 
lyvauti diskusijoje daro kritiškas savo pastabas, 6. pranešėjas at- 
sako galutinai savo kritikams, ir 7. pratybų vedėjas daro savo 
pastabas tiek apie referatą, kiek ir aple diskusijos eigą. 

Protokolo skaitymas ir priėmimas neprivalo užimti daug 
laiko. Todel, iš vienos pusės, jis turi būti trumpai ir objektyviai 
surašytas, o iš kitos pusės, del jo nedera kelti be reikalo disku- 
sijos, Pranešėjas ir sprendėjas turi būti gerai pasiruošusiu prie 

savo uždavinių, t, y. pranešėjas turi gerai paruošti referatą, o 
sprendėjas iš anksto su juo susipažinti ir rimtai pasiruošti prie 
jo vertinimo ir net, reikalui esant, prie jo papildymo, Nuo tinkamo 
pasiruošimo prie praiybų darbų, kaip rodo patyrimas, pareina 
pačių pratybų sėkmingumas. Bet pasirodo irgi, kad pasiruošu- 
siais privalo būti ne tik pranešėjas Ir sprendėjas, bet ir visi kiti 
pratybų dalyviai. Todel yra pageidaujama, kad šitie pastarieji 
galėtų iš anksto susipažinti, jei ne su visu referatu ištisai, tai 
bent su tam tyčia pagaminta jo santrauka, multiplikuota reikia- 
mame kiekyje ir išdalinta pratybos dalyviams tinkamu laiku, Jei 
klausimas yra komplikuotas Ir reikalauja ypatingo atsižvelgimo, vie- 
toje vieno sprendėjo gali būti paskirti du ir daugiau. Per diskusijas 
pasiruošusiems iš anksto sprendėjams pranešėjas atsako anksčiau, 
negu duodamas balsas norintiems išsitarti dalyviams, kadangi 
šitas atsakymas gali pašalinti daugelį nesusipratimų ir išaiškinti 
kylančius del referato klausimus. Po to, kaip yra pasibaigusi dis- 
kusija tarp pranešėjo Ir sprendėjo, arba net sprendėjų, duodama 
išsitarti kiekvienam norinčiam padaryti savo kritiškas pastabas 
dalyviui vieną kartą. Tik esant pakankamam laikui ar klausimui 
nepakankamai paaiškėjus, galima leisti norintiems išsitarti ir po 
du kartu. Pastaruoju atveju yra pavojaus, kad kritikai ne tlek 
kritikuos pranešėjo darbą, kiek polemizuos tarp savęs. 

Tik po to, kaip savo kritikams yra atsakęs pranešėjas, žodį 
ima pratybų vedėjas. Pastarasis nėra diskusijos dalyvis. Kaipo me- 
todologinių pratybų vadovas, jis turi teisės daryti Intervencijų į 
pratybų darbus bet kuriuo laiku, jei to reikalauja tvarkos ir me- 
todologijos reikalai. Atbaigdamas savo žodžiu atskirą pratybų 
dalį, sudarančią vieną visumą, jis turi metodologiniu atžvilgiu, 
kiek galima objektyviau, įvertinti pranešėjo referatą, sprendėjo 
vertinamąją kritiką ir laisvas kitų kritikų pastabas; išaiškinti 
nesusipratimus; suderinti sutaikomas pažiūras; padaryti veda- 
mųjų nurodymų išspręsti klausimams, kurie tebeliko neišspręsto 
ginčo stovyje, ir šiaip jau atlikti visa tai, kas pritinka pratybų 
vadovul, bet ne jų dalyviui. Jei pratybų vedėjas panorėtų daly- 
vauti pratybų diskusijose lygiomis su pratybų dalyviais, tai šito- 
kis nusistatymas faktinai reikštų, kad pratybos būtų nustojusios 
bešališko, neužinteresuoto ginče ir todel turinčio dauglausia ob- 
jektyvumo laidų vadovo. 

Savaime aišku, kad šitokios pratybos turi būtį studijuojan- 
tiems žmonėms gera proga susipažinti su taisyklingos diskusijos 

principais ir pratintis viešai kalbėti. Menas dalyvauti diskusijose: 
yra gana komplikuotas ir todel reikalauja nemaža bendro ir spe- 
cialaus pasiruošimo. Pav. menui dalyvauti diskusijoje turi dide- 
lės reikšmės ta logikos dalis, kuri tyrinėja prirodinėjimo klausi- 
mus. Paprastai diskusijose vieni dalykai yra ginčijami, kiti pri- 
rodinėjami. Bet ir dalykų ginčijimas yra ne kas kita, kaip tik 
priešingų jam dalykų prirodinėjimas. Todel negalima visai są- 
moningai ir meniškai dalyvauti diskusijose nesusipažinus su pri- 
rodinėjimo taisyklėmis. Apskritai, logika, kaipo taisyklingo mąs- 
iymo ir mokslingosios sistematizacijos mokslas, turi reikšmės 
menui dalyvauti diskusijose. Bet apsipažinimas su taisyklingu 
mąstymo vyksmu ir moksliškąja metodologija sudaro vien for- 
malinę sąlygą pasiruošimui prie diskusijų, Šalia jos reikalaujama. 
dar materialinė sąlyga, kurla yra geras susipažinimas su disku- 


tuojamojo klausimo turiniu Ir su jo sprendimo daviniais. Be to, 


diskusija turi dar specialiųjų taisyklių, su kuriomis yra būtino rei- 
kalo skaitytis, norint, kad ji nebūtų bergždžias laiko ir dalyvių 
energijos aikvojimas; Negalėdams čia gilintis į šitų taisyklių. 
tyrinėjimą, vis delto kai kurias iš jų prie šios progos paminėsiu. 

Visų pirma, diskusija turi būti tikslinga, t. y. ji turi eiti 
prie tikslo, kuris jai yra prigimtas. Jei suėjusi grupė žmonių 
turi apie kurį nors dalyką pilną tiesos supratimą, tai tarp jų ne- 
gali būti diskusijos del šito dalyko. Bet paprastai žmonės ne- 


turi tokio tiesos supratimo: jie arba vienašališkai žiūri į dalyką, 


arba pasižymi dvasios tingumu ir todel neprisispiria apie jį inten- 
syviau protauti; arba painioja su dalyko pažinimu daugelį viso-- 
kių pašalinių motyvų, įpročių, geidulių, prietarų; arba, jei ir prieina 
prie tiesos pažinimo, tai nesugeba jos motyvuoti, jos ginti, žodžiu 
tariant, nesugeba kritiškai vertinti tų pagrindų, kuriais ji remiasi.. 
Visus šituos trukumus tiesos pažinime turėtų pašalinti tikslingai 
vedama diskusija. Bet, kad ji galėtų tarnauti šitam tikslui, ji 
turi būti vedama su tam tikru nusistatymu ir tam tikru būdu, 
Diskusijai yra reikalingas tam tikras dorinis nusistatymas.. 
Taip, diskusijoje reikalingas yra pasiryžimas rimtai dalyvauti 
tiesos tyrinėjime. Jei kas nėra pasiryžęs rimtai išklausyti sveti- 
mos nuomonės ir stengtis jose atidžiai ieškoti tiesos; jei kas žiūri 
į diskusijas, kaip į savo rūšies žaismą, pramogą arba progą pra- 
tintis vien tuščioje iškalboje, tai negalima tikėtis, kad jo dalyva- 
vimas diskusijoje būtų kokia nors prasme naudingas pačiam 
diskusijos tikslui, Šalia rimtumo lygiai reikalingas yra lojalumas: 

atžvilgiu į kitus diskusijos dalyvius. Noras sudaryti iliuzijų so- 
tizmų vartojimu arba išnaudoti kokią nors priešininko silpnybę, 
kuri neturi tiesioginės reikšmės tikram klausimo išsprendimui, 
"yra pavyzdžiai nelojalumo, kuris negali būti pateisintas rimtoje 
diskusijoje, turinčioje savo tikslu tiesos pažinimą. Todel pagrin- 
dinė dorinė žymė, kuri privalo charakterizuoti nusistatymą disku- 
sijose, yra toji nesuinteresuota pašaliniais motyvais tiesos meilė, 
kuri turi reikštis plačiai suprantamu tiesumu. Tiesumas, nelei- 
džia ginti ką prieš savo įsitikinimą del atkaklumo, arba nepripa- 
žinti tiesos savo priešininkui del puikybės. 

Kai nusakytasis dorinis nusistatymas yra įsigytas, tenka su- 
sirūpinti tinkamu intelektualiniu nusistatymu diskusijos eigoje. 
Diskusija, kaip sakyta, yra negalima grupėje žmonių, kurie pil- 
nai sutaria apie kurį nors dalyką. Bet diskusija būtų irgi nega- 
lima ir tada, kai grupė žmonių negalėtų jokioje plotmėje, kad 
ir siauriausioje, susitarti apie formalinius Ir materialinius diskusi- 
jos principus. Jei nesusitariama del formalinių ar materialinių 
diskusijos principų, diskusija neturi, pradedamojo punkto ir todel 
negali prasidėti iš esmės, kol toks punktas nėra surastas. Prie 
formalinių principų, priklauso tal, kad tiesa gali būti pa- 
žinia bent tam tikrame laipsnyje; kad akivaizdūs faktai negali 
būti neigiami; kad negalima sueiti į prieštaravimą su savaime 
aiškiais principais, pav., su pagrindiniais mąstymo dėsniais; kad 
negalima principialiai neigti dorinio nusistatymo, reikalingo dis- 
kusijos sėkmingumui, ir tt. 

Be šitų formalinių principų, tenka ieškoti diskusijai bendros 
materialinės plotmės, t. y. tų tiesų, arba principų, kurie yra pri- 
imtini visiems diskusijos dalyviams. Gerai sutvarkyta diskusija 
turi prasidėti kaip tik tame daikte, kur dalyvių nuomonės skiriasi 
tarp savęs. Jel dalyvių nuomonės skiriasi labai anksti, diskusija 
turi eiti bendresnėje plotmėje. Jei dalyvių nuomonės skiriasi 
mažiau ir vėliau, tai diskusija pasižymi specialesniu pobūdžiu. 
Jš čion yra aišku, kaip yra svarbu tinkamai orientuotis, kurie da- 
lykai yra visiems dalyviams bendrai priimtini, ir kurie dalykai su- 
kelia nesutarimo. Tik šitų pastarųjų dalykų plotmėje, remiantis 
bendrai priimtais dalykais, turi nuosekliai vykti diskusijos eiga. 

Reik, toliau, pažymėti, kad diskusijų sėkmingumas pereina 
tam tikrame laipsnyje nuo meno kalbėti. Nuo meno kalbėti ir, 
tarp kitko, nuo deramos intonacijos, taisyklingos tarsenos ir 
pakankamai įteigiamo savo minčių išdėstymo pareina, būtent, 

galimybė suprasti dalyvio prirodinėjimus ir pasinaudoti jais tle- 
sos pažinimui, Apskritai, prie šios progos reik konstatuoti, kad 
mūsų laikais, kuriems yra charakteringa Intensyvi idejų kova, 
menas kalbėti sąryšyje su reikalu dalyvauti diskusijose įgauna 
vis daugiau reikšmės dabartinės kultūros gyvenime ir todel vis 
labiau pasidaro tiesicgine prievole tikriems intelegntams. Todel 
irgi seminarinių pratybų dalyviams pravartu panaudoti diskusijų 
proga pratintis mene kalbėti. Ir apie šitą dalyką tepadarysiu 
vien keletą paakinimo pastabų. 

Senovėje jau sakyta, kad poetai gimsta, o kalbėtojai išsi- 
dirba. Jei šitas pasakymas ir galima imti cum grano salis, nes 
ir menui kalbėti turi nemaža reikšmės mažesnis ar didesnis 
įgimtas nusiteikimas, vis delto lieka faktas, kad darbu daug 
daugiau laimima iškalbos srityje, negu poetinėje kūryboje. Šitas 
faktas kaip tik gali būti padrąsinimo akstinas visiems pratybų 
dalyviams, norintiems pratintis mene kalbėti. Toks pratinimasis, 
aiškus dalykas, negali apsieiti be rimtų pasiteiravimų apie Iškal- 
bos meno principus ir net be praktinių nurodymų iš labiau pa- 
tyrusių žmonių pusės. Ogi teiraujantis apie iškalbos meną, reik 
atkreipti ypatingo dėmesio į visą elę pagrindinių dalykų. Pir- 
mas labai svarbus ir labai dažnai pamirštamas dalykas yra, taip 
sakant, tinkamas fiziologinis balso pastatymas. Pasirodo, kad 
kalbėjimo vyksmas fiziologiniu atžvilgiu gali būti normalus arba 
ydingas, ir net ydingas jis yra nelyginant dažniau, negu norma- 
lus. Nuo balso nenormalaus pastatymo kalbėjimo vyksme pa- 
reina gerklės ir ausų ligos, nemalonus balso tembras ir neeko- 
nomiškas energijos aikvojimas kalbėjime, dargi be reikiamo, sėk- 
mingumo, 

Šalia fiziologinės kalbėjimo pusės stovi psichologinė, kuri, 


taip sakant, suteikia žodžiams reikiamos gyvybės. Gyvas žodis. 


yra iš tikro gyvas tik tada, kai jis yra tariamas su tinkama into- 
nacija, kuri pasireiškia tam tikra artikuliacija, t. y. tam tikru skie- 
menavimu, ir kirčiavimu, ir net išeina aikštėn visame kalbėtojo 
užsilaikyme, jo mimikoje, gestuose, ir net pozoje. 

Fizlologinės ir psichologinės kalbėjimo priemonės turi būti 
meniškai panaudotos iškalbos reikalui. Tai, tarp kitko, reiškia, 
kad žodžio kultūra turi skaitytis ne tik su fizlologinials ir psicho- 
loginiais tarimo dėsniais, bet ir su dailiosiomis gyvosios kalbos 
ypatybėmis. Todel irgi iškalbos menas turi rūpintis, kad kalbė- 
tojo kalba būtų taisyklinga, aiški Ir graži, kitaip tariant, turi rū- 


A 

pintis,  meniškąja žodžio kultūra. Tai, kas yra vadinama 
dikcijos, arba tarsenos, vardu, Ir turi jungti savyje fiziologinį, 
psichologinį ir meninį momentą. Gera tarsena yra normali fizio-- 
loginiu atžvilgiu, ryškiai įteiglama savo psichologinėmis savybė- 
mis ir graži savo meniškomis ypatybėmis. Vis delto gera tarsena 
tėra vien priemonė tikrai iškalbai. Gera tarsena turi būti panau- 
dota išreikšti tam, ką kalbėtojas nori pasakyti. Tai dar vienas 
momentas iškalbos mene, būtent, prakalbos ruošimo momentas, 
Galima labai gerai apvaldyti tarsenos menas, ir sykiu galima visai 
nenusimanyti, kaip reik pasiruošti prakalbai, Š tas ruošimo mo- 
mentas yra jau iš eilės ketvirtas momentas, į kurį reik atkreipit 
ypatingo dėmesio. Nekalbėdamas apie jį iš esmės, tepasakysiu 
vien, kad kiekviena gera prakalba negali būti nei improvizacija, 
nei išmoktos atmintinai prakalbos atpasakojimas. Gera prakalba 
yra, iš tikrųjų, laisvas atgaminimas darbo, kuriamai atlikto pasi- 
ruošimo laiku, 


V. Mokslo veikalo rašymas. 


1. Temos pasirinkimas bei įvardymas. — 2. Darbo pla- 
mas ir medžiagos rankiojimas bei grupavimas. — 8. Medžiagos 
apdirbimas. — 4, Dalyko išdėstymas ir menas rašyti. — 5. Vel- 
kalo leidimas viešumon. Taisomieji korektūros ženklai. 


1.— Priėjęs paskutinėje bendrosios mokslinio darbo meto- 
dikos dalyje klausimą apie mokslo veikalo rašymą, turėsiu iš 
gyvo reikalo pasitenkinti trumpomis pastabomis, kurios yra bū- 
tinai reikalingos studijuojantiems asmenims, pasiryžusiems rašyti 
disertaciją arba šiaip jau platesnį rašto darbą, reikalaujantį dau- 
giau iniciatyvos ir moksliško tyrinėjimo. Pirmas klausimas, kuris 
"tokiu atveju gali rūpėti yra temos pasirinkimas bei įvardymas, 

Būtų klaidinga manyti, kad temos pasirinkimas yra grynai 
mechaninis nusistatymas, kuris pareina nuo visai pripuolamų 
asmeninės nuožiūros motyvų. Jei kas šitokiu būdu norėtų rink- 
tis temą savo moksliniam darbui, tai būtų geriausias prirodymas, 
kad jis nėra dar prie šitokio darbo pasiruošęs. „Darbo tema, 
sako Schmidkunz, geriausiai ne renkama, bet tarsi savaime iš- 
eina aikštėn iš jaunesnio ar vyresnio mokslininko mokslinio išsi- 
vystymo; kitaip tariant, tik tada jis gali būti laikomas subren- 
dusiu nuosavam darbui, kai jame yra pasireiškę palinkimas ir 
specialinis nusiteikimas tam tikrai temai. Kiekvienas docentas 
geral žino studentų prašymus nurodyti jiems temas. Teisingas 
. atsakymas į tokį prašymą ar klausimą turėtų būti šitokis: Tai 
„jūs turėtumėte man pasakyti, bet ne aš jums, kuri tema jums 
geriausiai tinka arba rūpi“. Fonckas, kuris šitą Schmidkunz'o 
nuomonę cituoja savo veikale (122—123 p.) priima ją su tam 
tikra rezerva, kadangi pasitarimas apie temos pasirinkimą su 
labiau patyrusiu asmeniu gali būti visuomet naudingas ir net 
reikalingas; tačiau ir jis pripažįsta, kad šitokis pasitarimas negali 
atstoti asmeninio apsisprendimo ir pasiryžimo temos pasirinkime, 

Yra savaime aišku, kad rimtas mokslo darbas ir susidomė- 
jimas mokslo problemomis negali nepatiekti žmogaus dvasiai 
temų, kurios jam atrodo vertomis ypatingo atsidėjimo. Todel 
„daug turi racijos A. Gratry, kai jis sako šitokį dalyką: „Nejaugi 
1imtas žmogus renkasi temą? Rimtas žmogus turi temą. Jei its 

jos neturi, jis nerašo, Jis niekados nedaro rinkimo“ (Logique, t. 
1, 271 p., Paris 1908). Šitas A. Gratry'jo pasakymas yra priimti- 
nastada, jei temos pasirinkimas suprantamas, kaipo temos ieškojimas 
arba kaipo mechaninis temos pasirinkimas del pripuolamų nuožiūros 
motyvų. Bet labai dažnai rimtas mokslininkas gali turėti išsyk la- 
"bai daug temų, kurios jam yra ir įdomios Ir vertos atsidėjimo. 
Tuomet taip ar šiaip jam reik rinktis savo eiliniam darbui vieną 
kurią temą, ir tokiu atveju jam tenka motyvuoti sau pačiam pa- 
sirinkimą šitos temos, o ne kokios kitos. Šitokiam reikalui L, 
Fonckas daro visą eilę nurodymų, kaip privalo būti daromas 
temos pasirinkimas. 


Visų pirma dera atsižvelgti į asmenines savo aplinkybes, 
"Yra juk aišku, kad tema turi atsakyti autoriaus pajėgoms bei 
sugebėjimams. Ji kiek galima labiau turi sutarti su išvidiniais jo 
polinkiais, kadangi tai yra viena iš svarbesnių sąlygų darbo sėk- 
mingumui. Be to, temos pasirinkimas turi būti daromas sąryšyje 
su autoriaus teoriniu pasiruošimu, t. y. parinktoji tema turi rasti 
„mažiau ar daugiau paruoštą jau dirvą autoriaus išsilavinime. ` 


Šalia šitų subjektyvinių motyvų temos pasirinkimui yra dar 
visa eilė objektyvinių motyvų, kurie pareina nuo nuošalinių au- 
toriui aplinkybių. Taip toks, o ne kitoks privalo būti temos pa- 
sirinkimas sąryšyje su tuo, kokie šaltiniai yra autoriui prieinami, 
Jei, pav., literatūros Istorikas negali turėti artimoje bibliotekoje 
tam tikros literatūros, jis negali rinktis savo darbui atatinkamos 
temos. Panašiai, jei istorikui neprieinami istorijos dokumentai ir 
šiaip jau šaltiniai, jis negali imtis originalaus istorinio darbo. 
Taip pai, renkantis temą savo mokslo darbui, tenka skaitytis ir 
su tuo, kas yra šiuo laiku aktualu, ir kokių reikalavimų ypatin- 
gai stato mūsų laikai. Tiesa, šitas motyvas gali būti suprastas 
kai kada klaidingai, kaipo sensacijos ir mados akstinas. Vis delto 
rimtas mokslininkas negali nesiskaltyti su teisėtais laiko reikala- 
vimais Ir negali nesistengti jų patenkinti savo darbals. 


Tema yra ne kas kila, kaip įvardymas dalyko, kuris yra 
„parinktas objektu sumanytajam veikalui. Galima dalykas savo 
veikalui pasirinkti; tuo tarpu tai dar nereiškia, kad tuo pačiu 
tema yra jau suformuluota bei įvardyta. Temos formulavimu pa- 
rinktasis dalykas yra užbrėžiamas tam tikru plotu ir atribojamas 
nuo visų kitų dalykų, kurie neprivalo būti liečiami be pateisi- 
mamo reikalo. Temos įvardymu formaliai nustatytas dalykas arba 


a 


tikriau sakant, bendriausia jo esmė, yra išreiškiama alšklai įtei-- 
giamuoju posakiu, 

Temos dalykas neprivalo būti nei per bendras nei per spe- 
cialus. Kai dalykas yra per bendras, veikalas lengvai gali išeiti 
bergždžiai paviršutinis, Tai dažnai gręsia jauniems mokslininkams, 
kurie turi palinkimo imti dalyką per plačiai, taip sakant enciklo- 
pediniu būdu. Kai dalykas yra per specialus, veikalas lengvai 
gali išeiti nepateisinamai smulkmeningas, Šitas pavojus dažnai 
gręsia siauriems specialistams, turintiems didelį mokslingumą 
viename kuriame dalyke. Žinoma, mokslo veikalai gali būti su 
bendresniu ir ir su specialesniu turiniu, ir net yra reikalo, kad 
būtų ir vienų ir kitų. Bet bendrumo ir specialumo laipsnis turi 
būti teisėtai pritaikytas iš vienos pusės tam tikslui, kuriam vel- 
kalas rašomas, o, iš kitos pusės, turi pareiti nuo ypatybių, ku- 
riomis pasireiškia pats mokslininkas. 

Kai dalyko esmė yra nustatyta savo plotu ir ribomis, atsi- 
randa aiškus reikalas tema įvardyti atatinkamu posakiu, arba iš- 
raiška. Šitam temos įvardymui visų pirma yra statomas reikala- 
vimas, kad jis griežtai atsakytų, Iš vienos pusės, veikalo turiniui, 
o iš antros pusės, — literatinei jo rūšiai. Temos atatikimas vei- 
kalo turiniui galima pavadinti materialine kongruencija. Ji rel-- 
kalauja, kad temos įvardymas nebūtų nei per platus, nei per 
siauras, Temos įvardymas yra per platus, kai veikalo turinys yra 
siauresnis už sąvoką, kuri glūdi šitame įvardyme. Ir, atvirkščiai, 
temos įvardymas yra per siauras, jei iaktinas veikalo turinys yra 
platesnis už sąvoką, kuri glūdi jame. Formalinė kongruencija 
reikalauja, kad temos įvardymas atsakytų tai literatinei rūšiai, 
kurią veikalas sudaro. Vienap juk tenka vadinti filosofijos vel- 
kalai, antraip istorijos, trečiaip dailiosios literatūros ir t. t. Visur 
įvardymai turi būti ryškiai aiškūs, bet šitas aiškumas vieną kartą 
turi pasireikšti tikslia sąvoka, kitą kartą — sugestyviniu vaizdu, 
trečią kartą — savotiška sąvokos ir vaizdo kombinacija ir t, t. 
Taip ar šiaip temos įvardymas turi išreikšti, kad ir kiekvieną 
kartą savotiškai, tą vedamąją Ideją, kuri glūdi veikalo pagrinde 
ir kuri turi taip pat vesti skaitytojo mintį, kaip ji yra vedusi patį 
autorių kuriamajame darbe. 

Mokslo veikalams parinkti įvardymai turi pasižymėti, šalia 
aiškumo bei tikslumo, galimu trumpumu, paprastumu, kuklumu, 
nors, žinoma, gali sykiu būti ryškūs ir turėti įtelglamosios galios.. 
Jei del kokios nors yriežasties temos įvardymas negali būti trum- 

pai suformuluotas, arba jei atsiranda reikalo prikergti prie temos 
įvardymo kokį nors paaiškinimą, tai gali būti pavartotas šalia pir- 
mojo įvardymo padedamasis, arba paaiškinamasis įvardymas, ku- 
ris prancūziškai yra vadinamas vardu „sous—titre“, Antruoju 
įvardymu galima, pavyždžiui, paaiškinti darbo atžvilgis, tikslas, 
rūšis, moksliškas pobūdis, skaitytojų rūšis, kuriai veikalas yra 
skiriamas ir t. t, Aišku savaime, kad antrasis įvardymas turi būti 
deramoje sutartinėje su pirmuoju įvardymu, su kuriuo jis taip ar 
šiaip turi sudaryti vieną visumą. 

Temos pasirinkimas, jos formulavimas bei įvardymas žymiai 
pareina nuo to, kaip yra statomas klausimas, kuris imama tyri- 
nėti, norint parašyti apie jį mokslo veikalą. O kadangi tinkamas 
klausimo pastatymas yra sykiu ir svarbus ir nelengvas dalykas, 
tai jauniems mokslininkams ne pro šalį del šito dalyko pasitarti 
su labiau patyrusiais specialistais kaip tik tuo darbo momentu, 
kai tema yra formuluojama ir įvardijama. Labiau patyręs spe- 
cialistas gali patiekti vertingų patarimų tiek apie tai, kaip privalu 
statyti klausimas, atsižvelgiant į dabartinį mokslo stovį, tiek ir 
apie tai, kaip bus geriausia atatinkamu būdu pavadinti pati tema. 

Kompetentingi asmenys konstatuoja, kad kasmet yra gami- 
nama nemaža visai bergždžių disertacijų Ir šiaip jau mokslo raštų 
arba todel, kad temos yra netinkamai parenkamos, arba todel, 
kad klausimai yra netinkamai statomai. Šitiems trukumams no- 
rint užbėgti už akių yra gera, prieš rašant mokslo darbą iš ko. 
kios nors srities, susipažinti su pageidaujamais šitai sričiai dar- 
bais, kurie kartais yra specialistų nustatomi ir surašomi vienoje 
. vietoje, kaipo mokslo „desiderata“. Pavyzdžiui, vokiečių kalba 
parašytas H. Vaihinger'io veikalas „Dle Philosophie in der Staats- 
prüfung“ (Berlin 1906) suteikia 340 temų iš filosofijos srities. 
Bet, žinoma, panašūs veikalai, kad ir naudingi temos pasirinkimo 
klausimui, 'negali dar atstoti visų tų žinių ir sugebėjimų, kurie 
yra reikalingi tinkamai mokslo klausimui pastatyti ir temai su- 
formuluoti, + 

2, — Kai tema yra parinkta ir suformuluota, tenka eiti prie 
medžiagos rinkimo. Bet šitam medžiagos rinkimui reik jau tu- 
tėti tam tikras, kad ir labai provizorinis, planas, turįs spręsti apie 
tai, kuri mokslo medžiaga turi būti saumanytajam veikalui ran- 
kiojama, Tačiau dera žinoti, kad temos formulavimas, plano nu- 
statymas ir "medžiagos | rankiojimas bei apdirbinėjimas yra moks- 
linlame darbe momentai, kurie taip yra surišti tarp savęs, kad 

jie negali büti imami vienoje griežtai nustatytoje genetinėje tvar- 
koje. Net temos formulavimas bei įvardymas nevisados gali 
įvykti pačioje darbo pradžioje ir tam tikrame laipsnyje kartais 
pareina ir gali būti keičiami sąryšyje su renkamos medžiagos 
ypatybėmis ir jos apdirbimu. Juo mažiau galima tvirtai fiksuoti 
plano nustatymo momentas antroje vietoje, tuoj po temos pasi- 
rinkimo. Planas pareina, iš vienos pusės, nuo parinktosios temos, 
o, Iš antros pusės, nuo faktinai esamos medžiagos. Todel, jei 
provizorinis planas gali būti sudarytas labiau teoriniu temos su- 
skirstymu, tai galutinai jis gali būti nustatytas sąryšyje su fakti- 
nos medžiagos apdirbimu, Tokiu būdu pasirodo, kad veikalo 
planas gali pergyventi darbo eigoje nemažą evoliuciją ir iš gry- 
nai teorinio tapti praktiškai pritaikytu prie medžiagos, kuri pasi- 
sekė surinkti, 

Teorinio plano pritaikymas prie faktinos medžiagos yra 
dažnai neišvengiamas patogumo reikalas, bet vis delto negalima 
nematyti, kad teoriniame momente gali būti daugiau moksliško 
sistemingumo, negu plano pritaikyme. Todel veikalo planas, 
sudarytas pagal logiškojo suskirstymo arba dalijimo reikalavimus 
visuomet yra tam tikrame laipsnyje vedamasis pradas veikalo 
ruošime bei rašyme, Ir juoju visuomet dera kuo anksčiausiai su- 
sirūpinti. Ogi rūpinantis provizoriniu planu, reik, iš vienos pusės, 
išsispręsti klausimas, kaip logiškiausiu būdu galima būtų suskir- 
styti arba net padalyti temos dalykas, o, Iš antros pusės, kaip 
temos dalykas paprastai yra skirstomas labiau patyrusių moksli- 
ninkų analoginio turinio veikaluose, Sudarius tokiu būdu pro- 
vizorinį planą ir jį paskui patobulinus, papildžius ir pritaikius 
prie surinktosios medžiagos, gaunamas pagriudas sistemingam 
veikalo medžiagos suskirstymui, vadinamam kitose kalbose dis- 
pozicijos vardu. 

Kalbant čia apie planą bus irgi ne pro šalį prie šios pro- 
gos trumpai nusakyti gerosios plano ir tuo pačiu sistemingo 
medžiagos suskirstymo savybės. L. Fonckas aptaria dispoziciją 
šitokiu būdu: „Dispozicija yra atsakąs temai planiugas viso iš- 
dėstymo suskirstymas ir tiksliškas medžiagos išskirstymas į ats- 
kirus skirsnius“ (245 p.). Po to jis reikalauja šitaip suprantamai 
dispozicijai šešių savybių: 1. apžvelglamumo, 2, tikslingumo 
(Zielstrebigkeit), 3. nuoseklumo, 4. tiksliškumo (Zweckmassigkeit) 
5. pilnumo ir 6. gražumo (246—248 p.) 

Plano apžvelglamumas suteikia bendros orientacijos veikalo 

išdėstyme Ir tuo pačiu padeda suprasti Ir pasisavinti veikalo tu- 
rinį. Planas yra naudingas orientacijai, jei jis pakankamai sus- 
kirstytas į stambesnius skyrius ir smulkesnius skirsnius. Bet sykiu 
jis yra lengvai apžvelgiamas, jei jis nėra per daug smulkme- 
ningas Ir per daug vienodas, t. y. jei jis patiekia reikiamo jierar- 
chinio daugingų dalykų sutvarkymo. Mūsų dėmesys sugeba 
išsyk suimti nedaugelį dalykų, ir todel veikalo plane neprivalo 
būti didelio dalykų skaičiaus, kuris reiktų išsyk apimti vienu 
atžvilgiu, Norint to išvengti, privalu stengtis, kiek galint, taip 
jierarchijos tvarkoje sutvarkyti atskiri dalykai, kad jokiame laips- 
nyje nebūtų be reikalo daug suskirstymo narių. Suprantama sa- 
vaime, kad jierarchinis atskirų suskirstymų santykiavimas turi 
plane aiškial išeiti aikštėn įvairiais pažymėjimais, šriftais ir pa- 
dėtimis. 

„Plano suskirstymas gali būti įvairus pagal tal, kuris tikslas 
imamas suskirstymo reikalu. Bet taip ar šiaip tam tikras plano 
tikslingumas turi būti aiškiai jaučiamas ir matomas, nes plano 
įsibėgėjimas į vieną tikslą ir yra jo įtelgiamojo apžvelgiamumo 
pagrindas. Kai paskui statomas planui tiksliškumo reikalavimas, tai 
turima galvoje, kad planas ne tik privalo turėti savyje linkmės 
į nustatytąjį tikslą, bet ir turi savo ypatybėmis atsakyti tikslo 
reikalavimams, t. y. turi išlaikyti tą perspektyvą tarp pagrindinių 
ir šalutinių dalykų, kuri išeina aikštėn jierarchinėje dalykų san- 
tvarkoje ir turi tiksliai atsakyti darbo uždaviniams, 

Reikalavimai veikalo planui logiško nuoseklumo, Išsemiamo 
pilnumo Ir galimų estetinių ypatybių suprantami patys savaime, 
ir todel čia apie tai ilgiau nekalbama, 

Kai tema veikalui yra parinkta ir provizorinis planas nus- 
tatytas, tenka eiti prie tikslingo mokslinės medžiagos rankiojimo 
ir grupavimo. Tiesa, jau renkantis tema ir nustatant provizorinį 
planą, normaliose aplinkybėse pas autorių turi būti nemaža su- 
rankiotos medžiagos iš mažiau ar dauglau sistemingos skaitybos, 
Juk visuomet turi būti suponuojama, kad apsisprendimas temos 
pasirinkime taip ar šiaip pareina nuo paruošiamųjų studijų, kur- 
rios turėjo jau suteikti ir tam tikro nusimanymo apie dalyką ir 
tam tikros mokslinės medžiagos iš jo srities. Nusistačius para- 
šyti mokslo veikalą parinktąją tema, reik tik pasistengti išnau- 
doti atatinkamos srities šaltiniai tikslingai, metodingal ir, kiek 
galint, išsemiamai. Suprantama savaime, kad visa tai, kas buvo 
anksčiau sakyta apie literatūros pasirinkimą, skaitybą su plunksna 

rankoje, medžiagos rankiojimą, tvarkymą ir ruošimą panaudo- 
jimui, ne tik pasilieka galioje, rašant mokslo veikalus, bet reika- 
lauja dar ypatingo atsižvelgimo Ir atsidėjimo. Kalbant dabar apie 
mokslinės medžiagos sutelkimą šitam reikalui, telieka vien šis tas 
pridėti apie šaltinių pažinimą, be kurio negali būti pakankamai 
sistemingo ir išsemiamo mokslo šaltinių panaudojimo. 

Saltinių mokslas vadinamas vokiškai Guellenkunde, L. 
Foncko aptarimu yra mokslas apie plačiai suprantamus mokslo 
šaltinius, t. y. apie pirmutines medžiagos versmes kuriam nors 
moksliniam darbui ir apie padedamąsias priemones naujai me- 
džiagai surasti (129 p.). 

Pigu suprasti, kokios reikšmės gali turėti šaltinių pažinimas 
moksliniam darbui, Kiekvienas mokslo darbas, kuris nėra pa- 
grįstas tinkamu šaltinių pažinimu, lengvai gali pasirodyti keistu 
anachronizmu dabartiniame mokslo stovyje ir šiaip jau pasižy- 
mėti nepaprastu autoriaus subjektyvumu, Tik pažinus tos srities 
šaltinių visumą, iš kurios mokslo veikalas rašomas, ir sistemin- 
gal juos Išnaudojus, tegalima tikrai pasidarbuoti mokslo pažangai, 
padėjus sykiu daug mažiau pastangų, kiek kad jų dažnai daroma, 
nepažįstant gerai rūpimos srities šaltinių. Žodžiu tariant, nuo 
šaltinių pažinimo taip ar šiaip pareina mokslinio darbo sėkmin- 
gumas. 

Šaltinių pažinimo atžvilgiu yra labai svarbu geral nusima- 
nyti apie tą reikšmės gradaciją, kurioje eina vieni po kitų mokslo 
šaltiniai. Daugiausia svarbos turi pirmutiniai mokslo šaltiniai, 
iš kurų, taip sakant, prasideda pati mokslinės medžiagos versmė, 
Tiesa, įvairiuose moksluose pirmutiniai šaltiniai įvairiai yra su- 
prantami. Taip, istorijai bus pirmutiniu šaltiniu tai, kas yra tie- 
sioginiu istorinio fakto liūdymu; filologijai pirmutiniu šaltiniu yra 
pareinąs į klausimą tekstas Ir tt. Atsitinka ir taip, kad, kas yra 
vienam mokslui pirmutinis šaltinis, kitam gali turėti antraeilės 
reikšmės. Kas yra pirmutinis šaltinis klekvienu atskiru atveju, gali 
būti nustatyta vien sąryšyje su tyrinėjimo objekto savybėmis ir 
sprendžiamojo klausimo pastatymu. Bet taip ar šiaip, rašant mo- 
kslo veikalą, privalu tiksliai išsiaiškinti, kas yra pirmutiniai šal- 
tiniai sumanytajam darbui, ir kaip dera metodingai eiti prie jų 
panaudojimo, neneigiant irgi šalutinių bei antraeilių šaltinių, 

Sitam reikalui privalu pasinaudoti bendrais bibliografinlais 
leidiniais ir pagrindiniais šaltinių rinkiniais iš tos srities, kurioje 
yra dirbamas mokslo darbas. Paskui reik eiti prie panaudojimo 

visų pasiekiamų šaltinių, kurie gali turėti reikšmės tyrinėjamajam 
klausimui. Toliau labai svarbu gerai susipažinti su visa klausimo 
Alteratūra, kuri taip ar šiaip aiškina, sprendžia ir panaudoja iš- 
vadžiojimui pareinančius į klausimą šaltinius. Pagaliau, reik irgi 
tam tikrame laipsnyje atsižvelgti į vadinamuosius padėdamuo- 
sius mokslus, kurie gali turėti mažesnės ar didesnės reikšmės 
tyrinėjimo uždaviniams. Faktinai, nurodytąja tvarka einama nuo 
šaltinių pažinimo vis labiau prie jų išsemiamo panaudojimo, 
kadangi, kalbant apie šaltinių pažinimą, turima galvoje tiek te- 
„orinis jų pažinimas, kiek ir praktinis lygiagretis sugebėjimas jais 
naudotis mokslo darbui, 

Šaltinių panaudojime labai svarbu gerai nusimanyti, kur 
vyra griežtai privalomi pirmutiniai šaltiniai, ir kur gali būti paken- 
-čiami šalutiniai ar antraeiliai šaltiniai, gaunami iš antrų rankų ir 
šiaip jau nutolę nuo pirmutinės mokslinių žinių versmės. „Įvai- 
riose mokslinio darbo dalyse, sako L. Fonckas, santykiavimas su 
šaltiniais ne visur bus toks pats. Atžvilgiu į pagrindinį lyrinė ji- 
„mo objektą ir į visus esminius jo punktus privalu laikyti neper- 
žengiama taisyklė nuolatos siekti tiek, kiek galima, pirmulinių 
šaltinių ir nesitenkinti nurodymais iš antros, trečios ar dar toli- 
mesnės rankos“ (136—137 p.). Užtat antraeiliuose, arba šaluti- 
niuose klausimuose, kurie neturi esminės reikšmės pagrindiniam 
"tyrinėjimo dalykui, gali būti panaudoti, tikro reikalo ribose, irgi 
šaltiniai Iš antros ir trečios rankos, nes kartais būtų nereikalingu 
pedantizmu reikalauti, kad kiekviena smulkmena, patenkanti į 
veikalą, būtų patikrinta pagal pirmutinį šaltinį, kas kartais be galo 
-apsunkintų mokslo darbą. 

Skirstymas šaltinių į pagrindinius, arba pirmutinius, ir šalu- 
tinius, arba antraeilius, reikalauja jau tam tikro jų aiškinimo — 
vertinimo ir kritikavimo. Iš čion jau matyti, kad medžiagos ran- 
kiojimas mokslo veikalui nėra vienas tik mechaninis jos telkimas, 
bet sykiu ir jos apdirbimo pradžia. Toliau iš eilės ir reikės 
mums trumpam susidomėti sutelktosios medžiagos apdirbimu, ku- 
"ris sudaro mokslo veikalo rašyme naują momentą. 

3. — Medžiagos apdirbimas prasideda tikru jos supratimu. 
Ogi semiamos iš šaltinio medžiagos supratimas gali būti forma- 
linis Ir materialinis. Formalinis medžiagos supratimas yra ne 
kas kita, kaip žodinės išraiškos išsiaiškinimas. Tuo tarpu kad 
materialinis yra supratimas, turįs savo tikslu sąmoningą turinio iš- 
slalškinimą, 

Kai medžiaga semiama iš šaltinių, yra tinkamai suprasta,. 
tenka jinai kritiškai įvertinti. Jei pirmas momentas buvo pa-- 
švęstas reikalui suprasti tikrą surinktosios medžiigos prasmę, tai 
šitas antrasis momentas skiriamas yra reikalui nustatyti jos reikšmę 
objektyvios tiesos arba kitos kokios vertybės atžvilgiu, Šitas 
momentas yra galima sakyti, visų svarbiausias moksliškame me-- 
džiagos apdirbime, Tarp kitko, jam pilnai galioja visa tai, kas 
savo laiku buvo pasakyta aple vertinamąja kritiką, arba re-- 
cenziją. 

Pagaliau eina trečias medžiagos apdirbimo momentas, ku-- 
riuo yra jos perkošimas bei sugrupavimas. Provizorinis dalyko 
planas, nustatomas darbo pradžioje turi jau taip ar šiaip atsiliepti 
į medžiagos tvarkymą, Tačiau, einant prie medžiagos apdirbimo: 
galo, atsiranda reikalas galutinai ją sutvarkyti sykiu su paskutine 
plano revizija ir jo pritaikymu parinktosios medžiagos ypatybė-- 
mis. Provizorinis planas anksčiau buvo galėjęs padėti tvarkyti 
medžiagą stambiais skyriais; ogi dabar šitų skyrių viduje tenka 
daryti tvarka, praleidžiant per moksliškąjį koštuvą visa tai, kas. 
buvo juose sukrauta. Yra tai tasai darbo tarpsnis, kuriame turi 
įvykti galutinas veikalo plano ir parinktosios medžiagos susideri-- 
nimas. Planas yra patikrinamas ir tobulinamas parinktosios me- 
džiagos visuma, o, iš kitos pusės, pati medžiaga yra grupuojama. 
pagal plano suskirstymą. 

Suprantama savaime, kad įvairiuose veikaluose plano su-- 
skirstymas ir todel taip pat medžiagos sugrupavimas gali būti 
daromas įvairiais pagrindais. Vienu atveju svarbi yra chronolo-- 
ginė laiko tvarka, kitu atveju — geografinė vietos tvarka, trečiu 
atveju — dalykinio nuoseklumo tvarka. Atsižvelgiant į veikalo. 
objektą gali būti pageidaujama viena kuri iš šitų tvarkų, arba. 
nėt toks ar kitoks jų suderinimas. Tai sykiu turi atsiliepti ir vei-- 
kalo plane ir parinktoslos medžiagos sagrupavime, 

Kai del kokios nors priežasties negalima atsiekti pilno ata-- 
tikimo tarp plano suskirstymo ir surinktosios medžiagos sugrupa-- 
vimo, yra naudinga pasigauti grynai techniniu metodu, kuris 
padėtų taip ar šiaip šitą atatikimą sudaryti. Būtent tokiu atveju 
yra gera sunumeriuoti visi atskiri lakšteliai, kuriuose yra surašyti 
atskiri medžiagos daviniai, arba net padaryti pažymėjimai, kur“ 
atskiri medžiagos davinlai yra surandami. Kiekvienas eilinis nu- 
meris turi liesti vieną tik dalyką, paprastai pažymimą lakštelyje 
specialiuoju antrašu. Padarius šitą atskirų lakštelių ir šiaip jau. 

kitų medžiagos šaltinių sunumerlavimą, reik paskui imti nustaty-- 
tasis veikalo planas ir šalia kiekvieno smulkiausio jo suskirstymo 
punkto surašyti visi numeriai, kurie savo turiniu jam atsako, 
Tokiu būdu faktinai nustatomas tarp plano ir medžiagos atatikimo 
santykis. Po to, kai ir autoriaus dvasioje veikalas yra pakanka- 
mai subrendęs ir paaiškėjęs pagrindine savo koncepcija, telieka 
dalykas išdėsiyti sąryšyje su ta medžiaga, kuri jau surinkta bei 
apdirbta, 

Nurodyta čia labal trumpai ir schemingai medžiagos ap- 
dirbimo tvarka, žinoma, nevisuomet eina tokiame griežtame nuo- 
seklume, kaip ką tik buvo nusakyta. Atskiri darbo momentai 
nevisuomet nuosekliai eina viens po kito laiko bėgyje ir net la- 
bai dažnai savotiškai susinarsto pagal dirbamojo dalyko ypaty- 
bes. Bet vis del to visi šitie momentai taip ar šiaip, mažiau ar 
daugiau turi rasti vietos moksliniame darbe, nežiūrint į tai, ar 
bus tai paprastas moksliškas straipsnis ar didelė moksliškoji mo-- 
nografija, 

4, — Kai mokslo medžiaga yra surinkta ir apdirbta, tenka 
susirūpinti dalyko išdėstymu. Tiesa, visi šitie Išviršiniai darbo 
momentai yra jungiami autoriaus psichikoje su tam tikra originale 
jo kūryba, Todel kai kalbama apie dalyko išdėstymą, visų pirma 
reik skaitytis su tuo, kad surankiota bei apdirbta medžiaga fak- 
tinai yra išdėstoma tik tiek ir taip, kiek ir kaip ji randa vietos 
originalioje autoriaus kūryboje, Žinoma, pagal tai, koks yra da- 
lyko pobūdis, surinkta bei apdirbta medžiaga randa autoriaus. 
kūryboje mažiau ar daugiau organingo sąryšio. Taip pat šita 
medžiaga mažiau ar daugiau sutampa su autoriaus kurlamąja. 
mintimi sulig tuo, koks yra jo originalumo laipsnis, Juo origi- 
nalasnis yra autorius savo kūryboje, juo organingiau jo pasisa- 
vinia medžiaga sutampa su kurlamuoju jo minties gaivalu ir juo 
mažiau yra jaučiama, kaipo nuošalinis autoriaus kūrybos pradas. 
Bet, kadangi kultūros pažanga turi nuosekliai eiti per ištisą kartų 
eilę, tai kiekvienoje individualtnėje kūryboje privalo įvykti sintėzė 
iš dviejų pradų; vleno laimėto pirm kūrusių žmonių, ir antro 
autofiaus sukurto savo veikale, Todel irgi kiekviename kuria- 
majame rašto darbe privalo organingai, bet ne eklektiniu būdu, 
sutapti tai, kas buvo kitų laimėta, su tuo, kas yra autoriaus lal-- 
mima originalia jo mintimi, 

Tik sąryšyje su šitalp suprantama kūryba dera kalbėti 
apie meną rašyti, reikalingą tam velkalo kūrimo momentul, ku-- 

ris yra pavadintas dalyko išdėstymu. Neturiu čia galimybės 
bent kiek plačiau kalbėti apie šitą meną rašyti, ir todel esu pri- 
verstas pasitenkinti keliais bendrais patarimais jauniems rašytojams. 

Nėra abejonės, kad psichinėje žmogaus sąrangoje gali būti 
mažesnio ar didesnio nusiteikimo lengvai ir sklandžiai rašyti. 
Tačiau būtų didelė klaida manyti, kad pareinąs iš prigimties ga- 
bumas rašyti yra jau pakankamas laidas, kad žmogus gali būti 
geras rašytojas. Kaip gabumas lengvai kalbėti dar nepadaro iš 
-Žmogaus tikrai gero kalbėtojo, taip irgi gabumas lengvai ir sklar- 
džiai rašyti dar nepadaro iš žmogaus gero rašytojo. Todel žmo- 
gus, kuris neturi tokio gabumo, neprivalo dar nustoti vilties 
būti geru rašytoju; Ir, atvirkščiai, žmogus turįs tokį gabumą, 
neprivalo per daug juo pasitikėti. Mene rašyti sąmoningas, pat- 
varus, ilgas ir sistemingas darbas yra, galima sakyti, pagrindi- 
nis dalykas, jei kalba eina apie mokslo veikalų rašymą. Dailio- 
joje kūryboje ir todel dalliojoje literatūroje įgimtas gabumas turi 
iš tikro daug žymesnės reikšmės, nors ir čia be didesnio pasto- 
vaus darbo negalima prieiti didesnių rezultatų. 

Del nurodytos priežasties būsimiems rašytojams patariama 
pradėti rašyti kuo anksčiausiai ir dargi rašyti nuolatos po truputį. 
„Žinoma, tai nereiškia, kad visa, kas yra rašoma turi būti skiriama 
spaudai. Visa eilė pirmų žmogaus rašinių turi būti jo skiriami 
sau pačiam arba daugiausia — savo draugams ir pažįstamiems, 
Rašymo vyksmas turi dideliausios reikšmės ne tik išsitobulinimui 
mene rašyti, bet ir mąstymo bei kalbėjimo reikalams. Žmogus, 
kuris nerašo, negali pasiekti didelio minties ir iškalbos intensy- 
vumo bei turtingumo. Todel rašymas yra naudingas ne tik tam, 
kas mano būti kokiame nors lalpsnyje rašytoju, bet ir kiekvie- 
nam inteligentui. 

Sakoma, kad, kas gaišta pradėti rašyti, nerašys niekados, 
Užtat iš kitos pusės, kas yra vieną kartą pargalėjęs rašymo sun- 
kenybes, niekados nenustos rašęs. Tiesa, rašymo vyksmas nėra 
lengvas darbas, jei statysimės rimtų reikalavimų. Geras rašymas 
reikalauja didelio intensyvumo darbe, — intensyvumo, kuris ne- 
siduoda lengvai net tiems, kas turi iš prigimties didesnį gabumą 
rašyti, Tuo tarpu geri raštai paprastai yra gaminami ilgu dideliu 
darbu, kurį ne klekvienas žmogus pajėgia pakelti Todel, tarp 
kitko, nepatariama niekados rašyti išsyk daug, nes Intensyvus 
rašymo darbas, kuris tėra vienaš tikrai vaisingas, negali būti iš- 
syk Ilgai tęsiamas. Kad darbo ¡našumas nemenkėtų savo Išda- 


— 123 — 


vomis, tenka jis reguliariai išskirstyti ilgesniam laikui ir, be to 
paskirti šitam darbui tas dienos metas, kuris yra palankiausias 
kūrybinei iniciatyvai ir apskritai kuriamajai dvasios laisvei, Vie- 
niems toks metas yra rytas, kitiems vakaras. Žinoma, yra tiks- 
linglausia, kad įprotis rašyti supultų su higienos reikalavimais. 

Kuriamasis rašto darbas vyksta, kaip užsiminta, tiek tada, 
kai medžiaga yra rankiojama bei apdirbama, kiek ir tada, kai 
pats dalykas yra išdėstomas raštu. Tiesa, labai dažnai šis pasta- 
rasis momentas suima į save žymiausią kuriamojo darbo dalį. 
Pačiame išdėstyme savo ruožtu yra du momentu, kuriuodu rei- 
kalauja lygiai didelio susidomėjimo. Tai yra iš vienos pusės iš- 
dėstymo turinys, o iš antros pusės — išdėstymo lytis. Kai aukš- 
tesniojoje mokykloje yra rašomi vadinamosios kompozicijos dar- 
bai, paprastai kreipiama didesnio dėmesio į išdėstymo lytį, t. y. 
į visas tas išviršines rašto kokybes, kurios paprastai yra vadina- 
mos vienu stiliaus žodžiu. Užtat, kai tenka ruošti koks raštas 
spaudai, pagrindinis susirūpinimo dalykas turi būti pats rašto tu- 
rinys, nes suponuojama, kad kiekvienas inteligentas, išėjęs aukš- 
tesniąją mokyklą, sugeba bent korektiškai išreikšti savo mintis 
žodžiu Ir raštu. Vis delto, rašant straipsnį ar didesnį mokslo 
„darbą, tenka lygiai rūpintis tiek rašto turiniu, kiek ir jo reiški- 
mosi lytimi, ypač mūsų laikais, kai literatinė kultūra toli gražu 
nepakankamame laipsnyje suteikiama aukštesniosiose mokyklose, 

Kiekvienam moksliškam raštui tiek turiniu, kiek ir lyties 
atžvilgiu galima statyti visa eilė reikalavimų. Turinio atžvilgiu 
pirmutinis ir sykiu nelygstamas yra reikalavimas, kad raš- 
tas būtų sąmoningai bei sąžiningai skiriamas tiesos reikalui. 
Ogi tiesa reikalauja, kad kiekvienas mūsų raštas būtų savo turi- 
niu tikras, tiesus ir tikslus. Reikalauti iš rašto šitų savybių fak- 
tinai reiškia reikalauti iš jo objektyvaus moksliškumo, kuris ne- 
privalo būti sudrumstas nei blogai suprasto stiliaus polinkiais, 
nei subjektyvios polemikos retorika. 

Kita visuomet reikalaujama rašto kokybė yra įmanomumas 
arba kuo didžiausias suprantamumas. Kiekvienas raštas skiria- 
mas mažiau ar daugiau plačiam žmonių ratui, ir todel negalima 
nesirūpinti, kad raštas būtų prieinamas tiems, kam jis yra skiria- 
mas. Tiesa, įvairus bus suprantamumo laipsnis pagal tai, ko- 
kiems skaitytojams jis yra skiriamas; bet iaip ar šiaip didžiausias 
įmanomumas visuomet yra lygiai pageidaujamas. Šitas įmano- 
smumas gali pareiti nuo įvairių dalykų. Kai rašinys yra skiria- 

mas plačiajai publikai, neįpratusiai mąstyti atitrauktomis sąvoko- 
mis su griežtu mokslišku tikslumu, įmanomumas pareina nuo 
ryškaus vaizdumo, su kurlo pagalba keliamas aikštėn išdėstomas. 
dalykas. Kai rašinys yra skiriamas, gana apribotai specialistų 
grupei, tai tokiu atveju įmanomumas pareina ne tiek nuo vaiz- 
dumo, kiek nuo nuoseklaus minčių išdėstymo, iškėlimo aikšiėn 
logiško minčių sąryšio ir jų atpalaidavimo nuo vaizdų, kurie gali 
sudrumsti atitrauktą sąvokų prasmę. 

Šalia įmanomumo ir net sąryšyje su juo rašinio turiniui de- 
ra statyti reikalavimas, kad jis sudarytų tam tikrą visumą, tiks- 
lingai sutvarkytą pagal įlerarchinę idejų priklausomybę. Tai, targ 
kitko, reiškia, kad kiekvienas rašinys turi pasižymėti įteiglamąja 
koncentracija, arba įteigiamuoju sutelkimu svarbiausių idėjų, kad 
jo turinio branduolys savaime įsmigtų į skaitytojo dėmesį bei 
atmintį. Šitam reikalui specialiai dar gali patarnauti atkartojamoji 
santrauka, taip ar šiaip įglaudžiama į rašto turinį. 

Išdėstymo lyties atžvilgiu kiekvienam rašiniui galima statyti 
irgi visa eilė reikalavimų. Taip, visai teisinga visų pirma reikalauti 
nuo bet kurio spausdinamo rašinio kalbos taisyklingumo, aiškumo 
ir rašymo būdo pritaikymo prie rašinio turinio, tikslo, ir kitų 
aplinkybių. Nei kalbos netaisyklingumas, nei neaiškus Išsireiškimo 
būdas, nei rašymo būdas, neatsakąs visoms rašinio aplinkybėms, 
negali būti pateisinti spausdintuose rašiniuose. Jau ne tiek galima 
reikalauti, kiek pageidauti kalbos gražumo, nes šita kalbos ko- 
kybė pareina nuo tam tikro gabumo, kuris nėra privalomas kiek- 
vienam rašytojui. Todel kalbos gražumas yra privalomas dailio- 
joje literatūroje, bet tėra vien pageidaujamas mokslo literatūroje, 

Ką tik buvo pasakyta, kad rašymo būdas turi būti pri- 
taikytas prie rašinio ypatybių. Negalima, pav., iškilmingų būdu 
rašyti apie dalyką, kuris yra visais atžvilgiais prozaiškas. Tai 
yra nusidėjimas prieš išdėstymo lytį, panašiai kaip yra irgi nu- 
sidėjimas prieš išdėstymo lytį trivialiai rašyti apie dalykus, rei- 
kalaujančius pagarbos. Taip pat netinka moksliškasis dalykas ap- 
rašinėti poetišku būdu, panašlai kaip netinka poetiško dalyko 
aprašinėti mokslišku būdu ir tt, Visais tokiais atvejais reikalingas. 
yra tam tikras taktas, kuris yra jau vienas iš pradų, sudarančių. 
tai, kas yra vadinama rašytojo stiliumi. 

Stilius yra individualinis rašymo  savotiškumas, kuris cha- 
takterizuoja rašytoją, kaipo tokį. Per stilių pasireiškia aikštėn: 
rašytojo individualybė, ir todel nėra galimybės tiksliai nustatyti, 

kas yra geras stilius. Yra aišku, kad stilius yra pageidaujama 
originalinė rašytojo reiškimosi lytis, Ir kad jis sudaro tą indivi- 
dualinį jo veidą, kuris įdvasina jo raštą Ir suteikia jam nepap- 
rasto žavesio, Bet kaip tik todel, kad stilius yra individualinė 
rašytojo paslaptis, nesuvedama prie bendrų išviršinių taisyklių, 
negalima nuo rašytojo reikalauti prisilaikyti tokių ar kitokių sti- 
liaus apraiškų. Reik tik aiškiai konstatuoti. kad kiekvienam rašy- 
tojui pageidaujamas yra savas stilius. 

Jei yra sakoma, kad iškalba yra pasireiškusi aikštėn siela, 
tai irgi yra kartojama, kad stilius tai pats žmogus. Ir, iš tikro, 
per stilių pasireiškia pats rašytojas giliausia savo esme ir dargi 
pasireiškia jis visas, su visomis savo galiomis ir su visomis savo 
ypatybėmis, Šituo atžvilgiu labai įdomus yra E. Hello sufor- 
muluotas stiliaus dėsnis: „Žmogus privalo, sako jisai, gyventi tie- 
soje; mąstyti, kaip gyvena; ir rašyti, kaip mąsto. Štai stiliaus 
dėsnis“ (L'Homme, Paris 1918, 393 p.). Žinoma, iš šito pasakymo, 
kaip ir iš visų kitų pamokymų apie stilių, negalima stiliaus jsi- 
„gyti, nes, norint turėti savą stilių, reik būti žmogumi individualiu 
būdu ir reikštis originaliai dvasine savo kūryba, Bet iš kitos pusės 
tai nereiškia, kad negali būti visai naudingų patarimų, kaip ga- 
lima įsigyti nuosavas stilius. Cia, pav., pravers pasakyti, kad 
žmogus įgauna gero stilistinio nusiteikimo, stropiai studijuodamas 
gerus stilistus; kad jis Išsidirba savą stilių, pastoviai atsidėdamas 
intensyviai raštinei kūrybai; kad stiliaus įsigijimui yra naudinga 
susipažinti Ir pasinaudoti visu tuo, ko moko menas rašyti, ir tt, 

Dalyko išdėstymo išdavoje susidaro rašto tekstas. Su galu- 
tiniu jo nustatymu yra surišta visa eilė klausimų, kurie čia pra- 
-vers bent trumpai nusakyti, ir iš kurių svarbesnieji liečia teksto 
redagavimą, teksto artikuliaciją arba sklemenavimą ir dar daro- 
mus tekste sutrumpinimus bei ištraukas. 

Galutinė teksto redakcija nevisuomet išsyk Ir lengvai yra 
nustatoma. Kartais ji reikalauja visos eilės pataisų, naujų priedų, 
įvalrių pašalinimų, medžiagos pertvarkymo ir tt. Paprastai tokiais 
atvejais juodraštis yra iš vienos pusės braukiamas, o iš kitos 
pusės papildomas įvairiais prierašais, ir sykiu keičiama jo tvarka 
įvairiais tvarkomaisiais ženklais, Iš tikrųjų, tokiais atvejais labiau 
patariama laikytis karpymo bei lipdymo sistemos, vartojant 
rankraščiui ne per didelius lakštus ir terašant Iš vienos jų pusės. 
Prisilaikant šitos sistemos yra galimybės keisti ištisų lakštų tvarką, 
iškirpti iš lakšto tai, kas yra nereikalinga, Ir įlipdyti į lakštą naują 

popiergalį, jei reikalinga kas nors pridėti. Šita karpymo bel Ħp- 
dymo sistema padaro tai, kad rašto tekstas visuomet regimai ir 
sklandžiai išsivysto reikiamoje tvarkoje. 

Teksto artikuliacija, arba sklemenavimas, atsako jierarchi- 
nei turinio santvarkai Ir yra jo permatomumo pagrindas. Jei 
tekstas nėra pagal turinio išsivystymą atatinkamai praskiestas, jis 
ne tik nėra permatomas, bet sykiu Ir jo turinys yra sunkiai pa- 
gaunamas Ir suprantamas. Todel geras teksto skiemenavimas 
yra vienas iš svarbiausių dalykų, surištų su dalyko išdėstymu. 
Teksto skiemenavimas prasideda jau tinkamu skiriamųjų ženklų 
vartojimu, Šitie ženklai tiksliai skirdami sakinius ir atskirus 
posakius, tuo pačiu tarnauja geram minties supratimui. Antroje 
eilėje teksto skiemenavimui tarnauja naujos eilutės (alinea), su 
kurių pagalba ištisas tekstas skirstomas atskirais posmais pagal 
atskirus minties išsivystymo tarpsnius. Ten, kur tekstas nėra su- 
skirstytas iš naujų eilučių, yra sunku sektį minties išsivystymo 
momental, kas nemaloniai vargina skaitytojo dėmesį. 

Toliau, teksto skiemenavimo labai svarbi priemonė yra jo 
susklrstymas ištisa eile mažesnių skirsnių ir didesnių skyrių pagal 
jlerarchinę išdėstomų idejų santvarką. Šituo atveju yra labai 
svarbu kiekvienas skirsnis ir kiekvienas skyrius pavadinti tam 
tikrais antrašais, iš kurių bent stambesni turi skirstyti patį tekstą: 
dalimis, tuo tarpu kad smulkesnių skirsnių pavadinimai privalo 
būti įglausti bent į bendrą rašinio turinį. Dalių, skyrių ir skirs- 
nių pavadinimai turi būti pažymėti turinyje jierarchinėje tvarkoje 
atatinkamais ženklais, ir sykiu šitais ženklais privalo būti pažymė- 
tas rašinio tekstas atatinkamose vietose. Tik tokiu būdu kiek- 
viena, kad ir smulkesnė, teksto dalis, įgauna savo pavadinimą, 
kuris padeda lengviau orientuotis jo turinyje ir jį suprasti. 

Teksto skiemenavimui tarnauja dar įvairūs pabraukimai 
atskirų jo vietų, į kurias pageidaujama atkreipti skaitytojo dėme. 
sys. Šitokie pabraukimai turi liesti svarbiausias turinio idejas, 
kurios papildo surašytą veikalo pradžioje ar gale turinį. Supran. 
tama savaime, kad jų neprivalo būti per daug, nes tuomet jie 
nustoja savo reikšmės. Pridėsiu dar čia, kad pabraukimai gali 
reikštis ne tik pabraukimais tikra to žodžio prasme, kas del este- 
tinių sumetimų vartojama palyginti gana retai, bet Ir tokiomis. 
priemonėmis, kaip įvairūs šriftai arba praretintas tekstas, 

Šalia teksto redagavimo ir skiemenavimo stovi dar klausimai: 
apie vartotinus tekste sutrumpinimus ir darytinas citatas, arba iš- 


traukas Iš svetimų veikalų. Literatūroje, turinčioje ilgas Ir todel 
tvirtas tradicijas, susidaro visa eilė įprastųjų sutrumpinimų, kurie: 
tarnauja darbo ekonomijos reikalui ir pašalina nemalonų įspūdį, 
gaunamą iš nepateisinamų pasikartojimų. Mūsų raštijoje nėra dar 
tvirtai nusistovėjusių tradicijų, ir todel kai kurie sutrupinimai tejelna 
vien į įprotį, tuo tarpu kad kitų tenka skolintis iš tautų, turinčių tvir- 
tas literatines ir mokslines tradicijas, Šiaip jau sutrumpinimams, 
pav., literatūros nurodinėjime, yra statoma visa eilė bendrų reikalavi- 
mų. Sutrumpinimai, būtent, privalo: 1. būti tikslūs bei aiškūs, 
2, atatikti literatiniams įpročiams, 3. atsakyti skaitytojų išsilavi- 
nimo laipsniui, 4. būti paaiškinti, kai jie mažai yra žinomi arba 
turi visal privatinį pobūdį. 

Mokslo veikaluose retai kada apsieinama be ištraukų iš 
svetimų veikalų. Tokios ištraukos gali turėti labai įvairios reikš- 
mės ir gali būti todel įvairiai vertinamos. Foncko tikrinimu pagal 
citavimo būdą labai lengva atskirti diletantą nuo moksliškai išsi- 
lavinusio rašytojo. Ir iš tikro pirmasis naudojasi svetimomis iš-- 
traukomis be visai pateisinamo reikalo ir nesutapdo jų į vieną 
organingą visumą su individualine savo kūryba. Tiesa, cituo-- 
jama ištrauka visuomet pasiliks mažiau ar daugiau svetimu kūnu 
autoriaus kūryboje. Vis delto, iš kitos pusės, ji mažiau ar dau- 
glau sutampa su autoriaus darbu sulig tuo, kiek ji yra patei- 
sinama, kaipo gerai ir savo laįku parinkta tam tikrai vietai. 

Cituojamos ištraukos reikšmė gali būti mažiausiai ketveriopa, 
būtent, 1. ištrauka gali tarnauti prirodymu, jei ji yra semiama iš 
mokslo šaltinio, 2. ji gali būti atrama, kritikuojani svetimą mintį, 
3. ji gali būti imama, kaipo autoritetinga parama autorlaus reiškia- 
moms idėjoms ir 4, ji gali būti suteikiama informacijos tikslais teksto 
išnašose arba rašinio gale, Kaip nelygi yra kiekvienu nusakytuoju 
atveju Ištraukos reikšmė, taip irgi nelygus yra reikalas daryti ištraukų 
iš svetimų veikalų. Ypatingai lygstamas yra reikalas daryti Iš- 
traukų trečiuoju ir ketvirtuoju atveju. Yra, žinoma, gera paremti 
savo teigimas ištrauka autoritetinga, ir jos autoriaus vardu ir 
vykusia jos išraiška. Kartais Irgi yra naudinga, rašant aple kurį 
nors dalyką, palniormuoti, kaip ir kas yra kitų manoma apie 
šitą dalyką, tačiau abiem atvejais negalima kalbėti apie reikalą. 
tikra to žodžio prasme, Nelyginant didesnis ištraukų reikalas 
yra tada, kai jos yra daromos iš mokslo šaltinių, kaipo prirody- 
mai, arba iada, kai jos originalioje lytyje patiekia tas svetimas 
mintis, kurios privalo būti nagrinėjamos ir kritikuojamos. Bet 
taip ar šiaip visais atvejais nepatariama daryti ištraukų nei per 

daug, nei per maža, nes yra lygiai netobulumo apraiškos tik tai, 
kad ištraukos persveria ir pridengia originalų autoriaus darbą, 
kiek ir tai, kad autoriaus išvadžiojimai neranda faktinos atramos 
kitų žmonių raštuose, kai ji yra del kokios nors pražasties pri- 
valoma ar tik pageldaujama. Žodžiu tariant, darant ištraukas iš 
svetimų raštų, dera Išlaikyti tam tikras saikumo taktas, 

Visoms cituojamoms ištraukoms statomi, tarp kitko, reika- 
lavimal, 1. kad jos būtų daromos tiesioginiu būdu iš pirmutinio 
šaltinio, 2. kad jos būtų nurašomos su tikru sąžiningumu tiek 
turinio, kįek ir lytles atžvilgiu, Ir 3. kad visados būtų. tiksliai nu- 
rodomas jų šaltinis. Šitie reikalavimai turi ypatingos reikšmės 
tada, kai ištraukos daromos iš mokslo šaltinių ir tarnauja priro- 
dymais, ir, antra, tada, kai Ištraukos tarnauja atrama kritikuo- 
jamoms svetimoms idejoms. Tokiais atvejais negalima pasiten- 
kinti ištraukomis, einančiomis iš antrųjų rankų. Tuomet irgi pri- 
valomas ypatingas sąžiningumas, kuris reikalauja lyties atžvilgiu, 
kad svetimas tekstas būtų nurašytas žodis į žodį, be mažiausių 
paklaidų ir, turinio atžvilgiu, reikalauja, kad ištraukos nebūtų 
„daromos be privalomo organingo sąryšio su kontekstu, nuo ko 
pareina tikras svetimų idejų supratimas. Pagaliau, ištraukų šal- 
tinio nurodymas yra reikalingas tąm, kad visuomet būtų galimy- 
bės patikrinti ištraukos tikrumą tiek lyties, kiek ir turinio atžvilgiu, 
Nurodant ištraukos šaltinį, privalu nurodyti visa tai, kas turi 
reikšmės, norint surasti originalų tekstą ir jis patikrinti su cituo- 
jamąja ištrauka. Šitam tikslui yra, būtent, reikalo nurodyti: 
autoriaus vardas Ir pavardė, pagrindinis veikalo įvardymas, laida, 
tomas, ir puslapiai. Cituojant vieną Ir tą patį veikalą daug sy- 
kių ir dargi su nedideliais protarpiais yra leista sutrumpinti šal- 
tinio nurodymas, ir naudotis net tokiais sutrumpinimais, kaip 
„ten pat“, „op, cit.“ Ir t. t. 

Pagaliau, del 'dalyko išdėstymo tobulumo bus ne pro šalį 
pastebėti, kad, užbaigus veikalo rašymą, yra naudinga duoti jam 
kiek pagulėti, o paskui tik grižti prie jo per kiek laiko tam, kad 
galima būtų padaryti reikiamų pataisų prieš paleidžiant veikalą 
į spaudą. Tam tikram laikui praėjus, rašinio silpnybės dažnai yra 
labiau jaučiamos, ir tuomet yra gera padaryti paskutinieji pataisai. 

5. — Paskutinis darbo tarpsnis mokslo veikalo rašyme yra 
jo leidimas viešumon, Čia tenka ypatingai skaitytis su skaitan- 
čios publikos ir spaustuvės reikalais, nes ir pirmieji ir antrieji yra 
sykiu, nors ir kitokia prasme, autoriaus reikalai. Skaitančiai publi- 

kai turl specialiai tarnauti prakalba, arba pratarties paaiškinimai, 
turinio surašymas su atatinkamais puslapių skalčiais, literatūros 
sąrašas Ir šiaip bibliografiniai nurodymai, pagaliau, vardų bei 
dalykų rodyklė, 

Prakalba, arba pratartis, kuri paprastai dedama pačioje vei- 
kalo pradžioje, turi būti rašoma pačioje darbo pabaigoje. Ji 
paprastai suima į save tuos paaiškinimus apie veikalo atsiradimo 
ir autoriaus darbo aplinkybes, kurie ne tik yra įdomus skaityto- 
jui, bet ir turi žymios reikšmės veikalo pobūdžio supratimui ir 
teisingam jo įvertinimui. Nuo pratartles todel Ir turi skaitytojas 
pradėti, imdamas į savo rankas bet kurią knygą. 

Visai nuosekliai antroje vietoje padėti veikalo turinys, nes 
veikalo skaitymas tik tada yra sąmoningas ir naudingas, kai Iš 
pradžios įgaunama bendros orientacijos arba perspektyvos į jo 
visumą. Tai ir atsiekiama susipažinus su veikalo turiniu. Todei 
visai tikslinga dėti turinys tarp pratartles ir pačio veikalo teksto. 
Tiesa, kartais grynai techninės sunkenybės verčia dėti veikalo 
turinys jo gale, kas atžvilgiu į skaitytojo darbą yra jau mažiau 
nuoseklu, Techninis sunkumas iš dalies išvenglamas yra tuo, 
kad veikalo pratartis ir turinys yra pažymimi romėniškais skait- 
menimis, tuo tarpu, kad pats tekstas pažymimas arabiškais skait- 
menimis, kas duoda galimybės spausdinti pratartį ir iurinį vėliau, 
negu pagrindinį veikalo tekstą. Šitas tekstas tenka spausdinti 
anksčiau todel, kad jo puslapiai turi būti paskui pažymėti veikalo 
turinyje, kuris vis delto yra dedamas jo priešakyje. 

Literatūros sąrašas gali būti beveik su lygia teise dedamas 
tiek prieš patį dalyko tekstą, kiek ir jo gale. Užtat visuomet vel- 
kalo gale dedama vardų bei dalykų rodyklė, žinoma, jei apskri- 
tai yra reikalo šitokia rodyklė sudaryti. Labai dažnai, žiūrint į 
veikalo pobūdį, galima be rodyklės apsieiti, bet užtat niekados 
negalima apseiti be veikalo turinio surašymo. Veikalas, neturįs 
turinio, beveik del vienos šitos priežasties neužsitarnauja būti 
skaitomu. 

Kal yra leidžiama viešumon parašytas jau veikalas, spaustu- 
vės interesai, nekalbant jau apie materialinį jos interesą, liečia 
rankraščio kokybes ir techninę korektūros atlikimo tvarką. Taip 
rankraščiui statomi, tarp kitko, šitokie reikalavimai: 1. rankraštis 
turi būti surašytas ant atskirų lakštų ne per didelio formato, 
2, rankraščio lakštai turi būti surašyti tik iš vienos pusės ir tiks- 
liai sunumeruoti, 3. raštas turi būti kuo lengviausiai įskaitom 


Ir todel, jei galima, surašytas mašinėle, 4. rankraščio puslapluosė 
turi būti palikti bent minimalinis baltas laukas ir, tarp eilučių, 
reikiamas atstumas, 5. tikriniai vardai ir sunkiai suprantami tech- 
niniai terminai turi būti ypatingai aiškiai parašyti, ir 6. įvairiems 
šrifttams ir šiaip jau įvairiems galams turi būti nosekliai vartojama 
sutartųjų ženklų sistema. Visų šitų reikalavimų pildymas žy“ 
mioje dalyje palengvina rinkikų darbą ir tuo pačiu irgi suma- 
žina korektūros reikalą, kuris nėra PareMapjamas nei spaustuvei 
nei pačiam autoriui, 

Darant korektūros darbą, vienas iš svarbiausių dalykų yra 
tinkamai naudotis bendrai priimta taisomųjų ženklų sistema. Tam 
reikalui patiekiami skyrium korektūros pavyzdžiai. Tam, kas 
spausdina daug įvairių dalykų, dera susipažinti su įvairių šriftų 
išvaizda bei dydžiu. Kad galima būtų ir apie šitą dalyką susi- 
daryti reikiamas minimalinis supratimas, patiekiama žemiau įvai- 
rių šriftų pavyzdžiai. 


Korektūros pavyzdžiai. 

Šriftų pavyzdžiai 


I. Paprastas „Latina“. 


1. Nonpareille 6 punktai Šriftai yra įvairūs savo dydžiu, 
2. Petit 8 punktai Šriftai yra įvairūs savo dydžiu. 


3. Corpus 10 punktų Šriftai yra įvairūs savo dydžiu. 
4. Cicero 12 punktų Sriftai yra įvairūs savo dydžiu. 


II. Pusriebis „Latina“. 


1. Nonpareilie 6 punktai Šriftai yra įvairūs savo išvaizda. 
2. Petit 8 punktai Šriftai yra įvairūs savo išvaizda 


3. Corpus 10 punktų Šriftai yra įvairūs savo išvaizda 
4, Cicero 12 punktų Sriftai yra įvairūs savo išvaizda 


II, Kursyvas „Latina“, 
1. Petit 8 punktai Nonpareille yra nepaprastai mažas šriftas. 
2. Corpus 10 punktų Nonpareille yra nepaprastai mažas šriftas. 
3. Cicero 12 punktų Nonpareille yra nepaprastai mažas 
srijtas 


IV. Paprastas „Sorbonna“. 


1. Nonpareille 6 punktai Petitas yra paprastas mažas šriftas 
2. Petit 8 punktai Petitas yra paprastas mažas šriftas 
3. Corpus 10 punktų Petitas yra paprastas mažas šriftas 


4. Cicero 12 punktų Petitas yra paprastas mažas šriftas 


V. Kursyvas „Sorbonna“, 


1. Nonpareille 6 punktai Bourgeais, corpus ir cicero tinka oktavai. 
2. Petit 8 punktai Bourgeais, corpus ir cicero tinka oktavai. 


3. Corpus 10 punktų Bourgeais, corpus ir cicerio tinka oktavai 
4. Cicero 12 punktų Buorgeais, corpus ir cicero tinka ok- 
tavai, 


VI. Platus „Grotesque“. 


1. Nonpareille 6 punktai Antigua yra senas, paprastas ir gražus šriftas- 


2. Petit 8 punktai Antigua yra senas, paprastas ir gražus 
šriftas. 


8. Corpus 10 punktų Autigua yra senas, paprastas ir 
gražus šriftas. 

4. Cicero 12 punktų Antigua yra senas, papras- 
tas ir gražus šriftas 


VII. Siauras „Grotesque“ 
3. Corpus 10 punktų Frakturiškas yra vienas iš vokiškuju šriftų, 
4, Cicero 12 punktų = Prakturiškas yra vienas iš vokiškųjū šriftų 


VIII. Šviesus „Consul“, 


1, Nonpareille 6 punktai Pusriebis yra ryškus išskiriamasis šriftas. 
2. Petit 8 punktai Pusriebis yra ryškus išskiriamasis šriftas, 


3. Corpus 10 punktų Pusriebis yra ryškus išskiriamasis šriftas. 
4, Cicero 12 punktų Pusriebis yra ryškus išskiriamasis šriftas 


IX. Pusriebis „„Consul“'. 


1. Nonpareille 6 punktai Kursyvas tinka idejoms ypatingai pabraukti. 
2, Petit 8 punktai Kursyvas tinka idejoms ypatingai pabraukti, 


3. Corpus 10 punktai Kursyvas tinka idejoms ypatingai pabraukti 
4, Cicero 12 punktų Kursyvas tinka idejoms ypatingai pa- 
braukti. 


LITERATŪROS SĄRAŠAS. 


Kadangi kiekvieno cituoto autoriaus tebuvo panaudota 


vienas tik veikalas, tai ištraukų šaltiniai buvo nurodomi vien 

žiau ar daugiau pamatuota reikšmingesnė literatūra su reikia- 

To pačio autoriaus raštai: 


. Sur les Confins dė deux Mondes. Essai synthétique sur le 


problème de la civilisation nationale en Lithuanie. Edition 
„Atar“, Genève 1919. (išsemta). 


„ L'Ame du monde dans la philosophie de Vladimir Soloviev. 


Berlin 1920 (disertacija, gaunama pas autorių). 


. Kultūros filosofijos metmens, Kaunas 1926. 

„ Lietuvių tautos ugdymo uždaviniai. Kaunas 1926. 

. Lietuvių tauta ir jos ugdymas Kaunas 1933. 

„ Racionali mokyklų organizacijos sistema. Kaunas 1927. 
„ Fizinis lavinimas ir jo tikslai. Klaipėda 1928, 

„ Jaunuomenės idealizmas ir modernieji šokiai. Kaunas 1928. 


„ Tautybė, patriotizmas ir lietuvių tautos paškuklėt Kau- 


nas 1928. 


. Filosofijos įvada. I. Propedeutinė dalis. Kaunas 1928, 
. Skautai ir pasaulėžiūra. Kaunas 1930. 
„ Visuomeninis auklėjimas. Kaunas 1927-1932. 


„ Ateitininkų ideologija paskutinių laikų formavimosi vyks- 


me Kaunas 1933. 


. Terminologijos teorija ir lietuviškoji filosofijos terminija, 


(ruošiama spaudai). 

